
TILEGNET 


SjØD 


MINE       OØDSKENDE 


SOM    FES  TG  AVE. 


XV  j  ære  Sødsken  de!  Paa  Grund  af  Omstændigheder, 
der  kun  kunne  tilregnes  mig  som  uskyldig  Aarsag,  kommer 
jeg  post  festum.  Et  højtideligt  Familieanliggende,  er  lige- 
fuldt mit  Ærinde. 

Hvortil  jeg  sigter,  vide  I:  Den  26de  Februar  1879 
var  det  100-Aarsdagen  for  vor  Bedstefaders  Kjøb  af  »David 
Skolemesters  Gaard«,  eller  rettere,  den  inderste  og  ældste 
Deel  af  Samme  —  den,  hvori  det  lille,  gamle  Huus ,  med 
Karnap  og  Svalegang,   laae. 

Efterhaanden  erhvervedes  Familieejendomsretten  til  den 
hele  tilstødende  Gade,  der,  trods  Hundreder  af  Aar,  endnu 
smukt  hævder  sine  officielle  Aldersprivilegier.  Der  var  altsaa 
i  Sandhed  god  Grund  til  at  ihukomme  Dagen ,  selv  om  det 
kun  skete  i  den   stille  Tanke. 

Et  »Festprogram«  maatte  der  dog  til,  og  det  bringer  jeg  her. 

Jeg  veed  nok ,  at  et  Par  af  Eder  har  næret  nogen  Frygt 
for  min  Idræt ,  idet  I  tænkte  som  saa :  »Er  det  rigtigt  af 
ham ,  at  gjøre  vor  Fader ,  der  i  sit  hele  beskedne  Liv  selv 
søgte  at  unddrage  sig  offentlig  Opmærksomhed ,  til  Gjenstand 
for  en  saadan,  efter  hans  Død?« 

Jeg  maa  vel  tilstaae  Eder  nogen  Ret  til  at  dømme  saa- 
ledes,   saalænge  I   ikke  vide,   hvad  jeg  skrev;    dette  erkjender 


jeg  saa  meget  desto  villigere ,  som  jeg  selv  har  følt  min  Pen 
hemmet  af  en  lignende  Betænkelighed ;  men  efterhaanden  som 
Arbejdet  skred  frem ,  kom  jeg  stærkere  og  stærkere  til  den 
Erkjendelse ,  at  man  kan  overdrive  sin  Pietetsfølelse,  og  jeg 
tør  nok  nære  det  Haab ,  at  ej  alene  I ,  men  ogsaa  Udenfor- 
staaende ,  efter  Læsningen  ,  ville  give  mig  Ret  i ,  at  jeg  ikke 
har    gjort    mig    skyldig    i    nogen    Indiscretion. 

Stamtavlen,  bag  i  Bogen,  vil  jeg  nødig  have  betragtet 
som  et  Stykke  Nips;  det  har  kostet  mig  Besvær,  at  samle 
de  enkelte  Dele  til  den.  —  »Blodet  er  aldrig  saa  tyndt,  det 
er  dog  tykkere  end  Vand«;  jeg  har  fornummet  Blodets  Røst 
ved  at  see  de  mange  Navne  paa  tildeels  ubekjendte,  yngre 
Slægtninge.  Ved  et  Echo  i  min  Sjæl ,  sender  jeg  Eder  og 
dem  Alle  min  kjærligste  Hilsen. 

Ordrup,   i  Sommeren  /Syg. 

Eders  hengivne  Broder 

Camillo  Bruun. 

Hans    Bruun. 


Vi  ere  ved  en  af  de  første  Tiere  i  det  18de  Aar- 
hundrede.  Paa  Jyllands  Vestkyst,  i  Kvong  Sogn, 
Ringkjobing  Amt,  levede  paa  hin  Tid  en  Gaard- 
mand  — fri  eller  ufri —  ved  Navn  Søren  Hansen 
Bruun.  Stedet,  hvor  han  boede,  kan  jeg' 
ikke  betegne  nøiagtigere,  end  ved  at  henvise  til 
de  »Bruunsgaarde«,  som,  efter  Sigende,  endnu 
skulle  bestaae.  Denne  Mand,  som  var  min  Olde- 
fader, nedstammede  fra  en  Præst,  som,  en  Tid 
efter  Reformationen,  havde  været  Sjælesørger  for 
Menigheden,  saa  at  den  foregaaede  Rustification 
allerede  dengang  kan  have  havt  gammel  Datum. 

Om  Præsten  »Hr.  Hans  haves,  saavidt  mig 
bekjendt,  ingen  positive  Oplysninger. 

Men  —  nu  træffer  det  sig  saa,  at  Biskop 
Hans  Tavsen  havde  blandt  sine  13  Børn  en 
Datter,  som  var  gift  med  en  Kjøbmand  og  Raad- 
mand  i  Ribe;  denne  Mands  Navn  var  PederBruun. 

og  han  havde  med  sin  formeldte  Hustru  en  talrig 
Børneflok.  Da  kom  »den  store  Pestilens«,  og 
den  bortrev  den  hele  Hob  tilligemed  Moderen; 
kun  en  eneste  Søn,  Hans,  undgik  dette  Naufragium 
commune;    han  overlevede  Katastrophen. 

Ripenser- Skribenten  Ter  pager,  hvis  Dag- 
bøger have  authentisk  Værd,  og  senere  Dr.  H. 
Rørdam,  vide  Besked  om  dette;  men  ingen  af 
dem  veed,  hvor  den  tilbageværende  Søn  blev  af; 
jeg  ganske  vist  langt  mindre,  men  er  dog,  ved 
at  fremsætte  Spørgsmaalet  og  beregne  Tiden, 
kommet  til  følgende  Besvarelse  —  kald  det  kun 
Licentia  poetica: 

Æblet  er  begribeligvis  faldet  i  Stammens 
Nærhed,  og  Hans  var,  fra  Lille  af,  bestemt  for 
den  gejstlige  Stand;  han  blev,  som  sandsynligt  er, 
opdragen  i  denne,  og  modtog  omsider  Ordination 
som  Præst  —  for  Kvong  Menighed.  Gisningen  er 
saa  meget  mindre  usandsynlig  som  Talen  er  om 
et  Sogn  under  Ribe  Bispediøcés,  hvor  Hans  Tavsen 
raadede  for  de  gejstlige  Embedsbesættelser. 

Om  nu  end,  ifølge  det  Foranførte,  Familie- 
Anerne,  paa  fædrene  Side,  ere  lidt  apokryphe,  er 
det  dog  ligefuldt  vist,  at  min  Oldefader,  med 
nogle  Tip'er  foran,  var  Sognepræst  i  Kvong  og 
heed  Hans  Bruun. 

—  Som  et  Exempel  paa,  hvorledes  det  kan 
gaae  frem  og  tilbage  i  denne  vegeterende  Verden, 

skal  jeg  her  ikke  undlade  at  anføre,  at  en 
Descendent  i  lige  Linie  af  fornævnte  Hans  Bruun, 
nemlig  min  afdøde  Broder  Hans  Herman  Bruun 
(1839 — 1855)  blev  Sognepræst,  vel  ikke  i  Kvong, 
men  i  de  umiddelbart  tilstødende  Nabosogne: 
Hemmet  og  Sønder -Vium. 

—  I  Foraaret  1760  kom  Hans  Sørensen 
Bruun,  dengang  tyve  Aar  gammel,  til  Kjøben- 
havn  for  at  tjene  Kongen. 

Hvorfor  han  ikke  undgik  den  Skjæbne  at 
blive  Soldat,  veed  jeg  ikke.  Sandsynligst  er  det, 
at  en  Lodtrækning  mellem  Sognets  vaabenføre 
Ungdom,  har  rammet  ham;  thi  som  bekjendt  var 
Militairtjenesten  endnu  paa  hin  Tid  ingen  per- 
sonlig Byrde,  men  en  Pligt,  der  paahvilede  Hart- 
kornet. Forst  1788  indtraadte  Forandringen,  men 
allerede  fra  Frederik  den  IV 's  Tid  var  Landet 
inddelt  i  Lægder. 

Stavnsbaandet  var,  som  bekjendt,  i  høj  Grad 
trykkende;  men  Tanken  om  at  skulle  forlade 
Hjemmet  for  at  blive  Soldat,  bidrog  ikke  til  at 
gjøre  det  mindre  føleligt.  Af  dem,  der,  efter 
Tjenestetidens  Udløb  vendte  tilbage,  hørtes  Be- 
skrivelser, som  nok  kunde  faae  Haarene  til  at 
rejse  sig  paa  de  Lyttendes  Hoveder: 

»Lønningen,  til  Et  og  Alt,  var:  4  Skilling 
daglig;  derfor  skulde  Soldaten  føde  sig  selv, 
skaffe  Vox  til  Skoene,  og  Hvedemeel  til  Haaret. 


Rekruttiden  var  blodig',  og  Vagttjenesten  uud- 
holdelig. Indkvarteringen  hos  Borgerne  var  i  Reg- 
len ligesaa  ubehagelig  som  i  Casernerne,  og  da  der 
dengang  laae  fire  Regimenter,  foruden  Cavalleri 
og  Artilleri,  i  Kjøbenhavn,  var,  saa  at  sige,  enhver 
Krog  trykkende  opfyldt  med  Militair  . 

Alt  dette  vidste  man,  men  Kundskaben  gik 
endnu  videre:  Billederne  fra  Garnisonstiden  frem- 
vistes stadig  i  den  grelleste  Belysning;  den  var 
desværre  altfor  sand. 

»Fra  Hals  til  Fod  — Alt  paa  sin  Preussisk  — 
blev  Soldaten  pinligt  indskruet  i  den  stramme 
Mundering  med  dens  Tilbehør  af  Bandoler,  Sabel- 
gehæng, Patrontaske  etc.  etc. ,  samt  trættende 
overlæsset  med  Musket,  Sidegevær,  Hirschfænger 
o.  a.  desl.  —  Den  vide  Kofte  og  de  magelige 
Træsko  bleve  med  Et  til  Attributer  fra  Fortiden; 
de  stive  og  stenhaarde  Kommissko  med  de  lange, 
snærende  Støvletter,  bragte  Fødder  og  Been  til 
at  ophovne  —  ligefuldt  skulde  der  marcheres 
som  om  Intet  var  i  Vejen;  Nakkepidsken,  gjennem- 
boret  af  en  tyk  Staaltraad  og  indsmurt  i  Hvede- 
meel,  skulde  staae  saa  stiv  som  en  Pind,  og  allige- 
vel skulde  der,  paa  Commando,  sees  baade  til 
Højre  og  Venstre,  som  om  Hovedet  sad  paa  en 
Tap;  den  tydske  Corporalstok  arbejdede  glat  væk, 
for  ligesom  ved  Trylleslag  at  bringe  Smidighed  i 
Lemmer,  der  iforvejen  ikke  vidste  det  Mindste  om, 


hvad  Bøjelighed  var.  De  uvidende  og  raa  Offi- 
cerer vare  dels  tydske  Lykkeriddere  og  dels 
Junkere  af  dansk  Adel,  »martialske^  i  Uniformen 
og  til  at  lee  ad  i  deres  civile  Klæder:  Grønne 
Kjoler,  guldgallonerede,  trekantede  Hatte,  franske 
Kaarder  og  blanklakerede  Kravestøvler  med  høje, 
røde  Hæle.« 

Alt  Sligt  og  meget  Mere  vidste  man,  som 
sagt;  men  denne  Forkundskab  var  alt  andet  end 
opbyggelig. 

—  Nogen  anden  Bagage,  end  et  Sæt  solide, 
uldne  Underklæder  kunde  der  ikke  være  Tale  om, 
da  Hans  rejste  til  Hovedstaden,  eftersom  han 
fra  nu  af,  i  lange  Aar,  skulde  bære  Kongens 
Klæder«.  —  Paa  den  indvendige  Side  af  Veste- 
foret stak,  i  en  hemmelig  Lomme,  den  stribede 
Lærredspung  med  nogle  Dalere  og  Skillinger  i 
slesvigsk  Courant,  som  var  den  i  Hjemmeegnen 
gangbare  Møntsort.  —  Det  ængstede  Hjerte  slog 
mod  denne  Amulet,  og  blev  derved  noget  be- 
roliget. 

Han  havde,  saaledes  fortælles  der,  endnu  et 
andet  og  bedre  Trøstemiddel  til  sin  Raadighed: 
Med  Smakken,  som  førte  ham  fra  Aarhus  til 
Kallundborg  eller  Korsør,  havde  han  et  Par  Stude. 
De  vare  kjøbte  for  hans  egen  Regning  og  fedede 
paa  Faderens  Tipper«  ved  Ringkjøbing  Fjord, 
i  Nærheden  af,    hvor  Nymindegab  lukker  op  for 


Havet,  og  i  Følge  med  disse  sine  Opfostringer, 
vandrede  han  saa  den  lange  Vej  til  Hovedstaden. 
—  Da  denne  Nomade -Industri  ogsaa  tillægges 
andre  Vestjyder,  som  under  lignende  Forhold 
droge  fra  Hjemmet,  er  det  rimeligt,  at  flere 
Kammerater  have  givet  ham  Følgeskab,  under 
lignende  Ægide. 

Han  naaede  omsider  Maalet;  men  da  han 
naturligvis  ikke  kunde  betjene  sig  af  sine  Stude 
som  Odins  Helte  af  Galten  Særimner,  var  det 
hans  Opgave,  snarest  mulig  at  blive  dem  kvit. 
At  dette  lykkedes  ham,  er  der  ingen  Tvivl  om, 
og  der  kom  nu  foreløbig  fyldigere  Udstopning  i 
Vesteforet.  Den  lille  Kapital,  som  snart  fandt 
et  sikkrere  Gjemmested,  dannede  i  hvert  Fald 
Grundlaget  for  en,  i  AarenesLøb,  erhvervet  Formue. 

Som  ægte  Jydekarl  —  det  være  sagt  til  hans 
Lov  —  svarede  han  fuldt  til  det  Omdømme,  der, 
med  Hensyn  til  Flid,  Vindskibelighed  og  deslige 
Dyder,  var  bleven  til  et  Ordsprog  for  den  hele 
jydske  Race. 

—  Hvorledes  Militairtj enesten  blev  udstridt, 
skal  jeg  lade  være  usagt;  dog  lader  det  til,  at  den 
er  forløben  uden  at  volde  ham  særlige  Gjenvordig- 
heder.  Skjøndt  Danmark  rustede  sig  stærkt  for 
Syvaarskrigen ,  og  Krigen  med  Rusland  var  lige 
ved  at  komme  til  Udbrud,  blev  Freden  dog  ikke 
dengang  brudt. 


Afmønstringstimen  slog  efter  at  hans  Regiment, 
der,  som  jeg  troer,  en  Tid  laa  i  Hertugdømmerne, 
var  vendt  tilbage  til  Hovedstaden.  Et  Kapitel, 
der  let  kunde  være  blevet  skjæbnesvangert,  var 
altsaa  heldig  naaet  til  Ende. 

Dér  stod  nuHansBruun  ledig  paa  Torvet«; 
men  ingenlunde  som  Herkules  paa  Skillevejen; 
i  sit  stille  Sind  havde  han  allerede  taget  Beslut- 
ning om,  hvorledes  han  vilde  træde  ind  i  det  nye 
Liv,  som  fra  nu  af  stod  ham  aabent;  at  være 
Borger  og  Indvaaner  i  Hovedstaden,  var  i 
mange  Henseender  noget  Andet  end  at  træde 
Leergulvet  og  strikke  Strømper  i  den  lille  Bonde- 
stue, paa  den  jydske  Hede. 

Her  havde  man  dog  Udsigt  til,  ved  Flid  og 
Sparsommelighed,  omsider  at  kunne  naae  det  Maal, 
at  blive  fri  og  selvstændig;  Tanken  om  at  stifte 
Familie  derovre,  maatte  derimod  fylde  Sindet  med 
Frygt  og  Bæven :  Stavnsbaandet  hildede,  som  sagt, 
og  Børnene  bleve  ufrie.  Her  vare  gode,  timelige 
Vilkaar  i  rimelig  Udsigt;  dér  gjaldt  det  om, 
under  Slid  og  Slæb,  at  dyrke  den  fattige  Hede- 
egns sandede  Jorder. 

Nej !  Tanken  om  at  vende  tilbage,  var  for- 
længst opgiven;  dog  har  han,  uden  Tvivl,  sendt 
et  Suk  til  det  fjerne  Hjem;  han  havde  jo  forladt 
den  fædrene  Arne  som  en  kjærlig  Son  og  god 
Christen. 

Det  afgjørende  Lod  var  altsaa  kastet. 

Skjøndt  Hans  Bruuns  Pengekat  i  den  for- 
løbne Tid  neppe  havde  havt  Lejlighed  til  at 
formere  sig  synderligt,  kan  det  dog  paa  den 
anden  Side  antages,  at  den  ikke  havde  mistet 
Noget  af  sit  oprindelige  Huld.  Nu  var  Tiden 
kommen  til  at  tænke  paa  dens  bedre  Tilstand. 
En  energisk  Vilje  og  et  godt  Haab  stode  hos; 
hvorfor  skulde  da  vel  Formaalet  svigte  : 

Der  maatte  selvfølgelig  begyndes  forsigtigt 
og  smaat;  en  eller  anden  lykkelig  Conjunctur 
maatte  afventes.  Til  Indledning  bortfæstede  han 
sig  »som  Tjener«  —  saaledes  staaer  der  i  min 
Faders  efterladte  Notater ;  men  dette  kan  —  synes 
det  mig  —  umuligt  være  correct.  Enhver  maa 
kunne  sige  sig  selv,  at  Corporalstokken  ikke  kan 
have  gjort  Vidunder,  og  at  den  ærgjærrige  og 
stoute  Jyde,  slet  ikke  egnede  sig  til  at  varte  op 
og  være  Voltigeur  paa  Karossens  Tjenersæde; 
han  har  naturligvis,  i  Overeensstemmelse  med  sit 
Naturel,  valgt  den  i  enhver  Henseende  ganske  ander- 
ledes behagelige  og  til  en  vis  Grad  dominerende 
Stilling,  at  være  Vognstyrer,  eller,  nævnet  uden 
Omsvøb,   Kudsk. 

Jeg  tilstaaer,  at  det  er  min  egen  frie  Phantasi, 
der  kalder  Bukken  hans  Trone,  Stalden  hans 
Kongerige  og  Hestene  hans  kjære  og  lydige 
Undersaatter.      Hvad    hjalp   det   vel,    mener  jeg, 

at  Herskabet  vilde  ud  at  kjøre,  naar  der  fra  Stalden 
blev  raabt :  Nej !  —  Det  var  dog  Dyrene ,  det 
fornemmelig  kom  an  paa,  de  skulde  være  tykke 
og  fede;  og  sæt  saa,  at  »den  Fjernere;  havde 
faaet  Kolik,  eller  haltede  lidt  paa  det  nærmere« 
Bagbeen,  ikke  at  tale  om,  at  en  Skagle  kunde 
være  hos  Sadelmageren  eller  et  Hjul  hos  Karet- 
mageren —  lutter  Vilkaar,  der  vanskelig  kunde 
forudsees  eller  imødegaaes  —  hvem  var  det  saa, 
hvis  Vilje  gjorde  Udslaget? 

Efter  et  Datidsoverslag  var  der  omtrent 
300  private  Kjøretøjer  i  Kjøbenhavn;  der  gaves 
et  lignende  Antal  Landsteder,  eller  ialtfald  Steder, 
hvor  Folk  laa  paa  Landet,  i  Hovedstadens  Nærhed 
—  Størsteparten  paa  Frederiksberg  og  ud  ad 
Strandvejen;  man  »agede;  til  Kirke,  og  Ingen, 
som  havde  nogenlunde  Raad  til  at  give  sig 
en  Air«,  havde  Lyst  til  at  »skride«  tilfods  paa 
de  sølede  Gader. 

Under  disse  Omstændigheder  vilde  det  vist 
have  været  en  let  Sag  for  Hans  Bruun  at 
skifte  Sæde  ',  men  det  geraader  ham  sikkert  til 
Ære,  at  han  ikke  gjorde  det.  I  de  nitten  Aar, 
han  tjente,  indbefattet  den  militaire  Tid,  gjorde 
han  kun  en  eneste  Gang  Forandring,  nemlig  da 
hans  fleraarige  Hosbonde,  Hofjuveler  Fabricius, 
havde  forladt  denne  Verden  med  samt  dens  Heste, 
Vogne  og  Juveler;    thi   efter   den  Tid  kom  Hans 

til  Enkefrue,  Justitsraadinde  Boertmann,  hvor 
han  greb  Tøjlerne  med  vanlig  Dygtighed,  og  det 
var  i  Sandhed  ikke  hendes  Skyld,  at  han  slap 
dem  i  Utide. 

En  skjøn  Dag  underrettede  han  sin  Frue  om, 
at  han  ønskede  at  forlade  hendes  Tjeneste.  Han 
udviklede  for  hende  den  Fremtidsplan,  han  havde 
lagt,  og  som  det  nu,  i  hans  fyrgetyvende  Aar, 
var  paa  Tide  at  realisere. 

Fruen  hørte  paa  ham  med  Velvilje,  og  gav 
ham  sit  Bifald.     Da  han  var  færdig,    sagde  hun: 

»Godt  nok,  lille  Hans!  Jeg  vil  ikke  staae 
din  Lykke  i  Vejen;  tverimod!  Hvis  Du  trænger 
til  Penge,  kan  Du  trøstig  komme  til  mig.  I  din 
Haand  vil  en  god  Plan  altid  lykkes.« 

Hvori  denne  bestod,  vil  fremgaae  af  det 
Følgende. 

Den  26de  Februar  1779  kjøbte  Hans  Bruun 
en  lille  Ejendom,  kaldet  »David  Skolemesters 
Gaard«,  som  laa  længst  inde  i  den  fordums 
»Lille  St.  Annæ  Gade«,  et  Navn,  der  dog  tilhørte 
Fortiden  og  ikke  mere  existerede. 

»Gaard«  og  »Gade«  — r  Ja,  kjære  Læser, 
af  denne  Beskrivelse  er  Du  lige  klog;  thi  vel  er 
Alt  endnu,  i  en  hvis  Henseende,  ved  det  Gamle; 
men  Talen  er  ikke  om  nogen  »Miraklernes  Gaard  , 
som  det  vilde  være  en  Skam  ej  at  kjende;  den 
gjælder  et  Terrain,  som  Du  maaskee  mange  Gange, 

i  Forbigaaende,  har  seet  paa,  uden  at  skjænke 
det  Opmærksomhed;  thi  Du  vidste  ikke,  at 
Vognmandsgaarden  paa  Store  Kjobmagergade 
Nr,  26  har  været  Vognmandsgaard  i  Hundreder 
af  Aar,  og  at  den  desuagtet  endnu  den  Dag 
i  Dag  er  en  Gade,  og  at  David  Skolemester 
har  boet  længst  derinde,  i  et  lille,  afsides  Huus 
med  Snitværk  og  Svalegang!  Saaledes  forholder 
det  sig  dog.  Hvem  kan  vide,  om  ikke  en  eller 
anden  af  dine  Forfædre  i  Barnealderen  har  tumlet 
sig  her,  medens  Riset  svævede  over  hans  Hoved, 
eller  sænkede  sig  —  længere  nede  r 

Alt  i  to  Hundrede  Aar  har  Gaden  været  lukket 
for  den  ene  Ende  og  Gjennempassagen  stoppet; 
men  engang  i  Fortiden  dannede  den  dog  et 
Forbindelsesled  mellem  Kjobmagergade  og  Pile- 
stræde (hvor  Kandestøber  Høys  Sted  spærrer)  og 
med  Silkegade  (hvor  Bager  Marstrands  Gaard  kom 
i  Vejen). 

Vil  Nogen  see  ind  ad  den  altid  aabne  Port, 
der  fører  til  fornævnte  Ejendom,  saa  opdager  han 
—  forudsat  at  det  er  Aften  —  Blussene  fra  to 
af  den  høj  vise  Magistrats  Løgter,  og  hvis  han 
har  et  meget  fint  Øre,  kan  han  nok  høre  dem 
fortælle  Historier  om  osende  Tran  og  søvnige 
Vogtere. 

Hvorfor  skinne  disse  Løgter?  Naturligvis  fordi 
her  alligevel   er   en   Gade!    Ikke  desmindre  maa 

det  forundre,  at  Løgterne,  og  Gaden«,  have  kunnet 
hævde  deres  Existens,  medens  saameget  Andet 
er  gaaet  til  Grunde.  Jeg  veed  ikke  nogen  bedre 
Fortolkning,  end  den  bekj endte  Anecdote  om 
Skildvagten,  som  var  bleven  udstillet  ved  et  tjæret 
Plankeværk,  og  først  blev  inddragen,  da  man  var 
kommen  under  Vejr  med  Postens  Overflødighed, 
som  Følge  af  at  Plankeværket  allerede  for  mange 
Aar  siden  var  forgaaet  af  Ælde. 

Ligervis  kan  man  jo  ogsaa  her  have  forglemt 
at  slukke  Sjeur  Davids  Løgter;  thi  at  de  vedlige- 
holdes af  Høfiighedshensyn  eller  som  et  Slags 
Vestasild,  af  Veneration  for  Traditionens  Guddom, 
troer  jeg  ikke.  Forresten  halter  Lignelsen;  thi 
her  forefindes,  midt  i  Cul-de-sac'en,  virkelige 
Magistratsbrosten,  som  det  i  Aftenstunden  er  rart 
at  kunne  passere  tørskoet,  ved  Lys. 

—  Til  nøjere  Orientering  anseer  jeg  det  for 
min  Pligt,    at  gaae  lidt  dybere  ind  i  Texten. 

Jeg  har  liggende  for  mig  en  Bunke  af  Skjøder, 
Brandforsikkringer ,  Kjøbecontracter,  Maalebreve 
etc.  —  Alt  vedkommende  de  forskjellige  Ejen- 
domme, hørende  til  David  Skolemesters  Gaard  , 
samt  de  forskjellige  Ejendommes  forskjellige  Ejere 
i  et  Tidsrum  af  200  Aar.  Deraf  noterer  jeg  blot 
Følgende : 

Af  Matr.-Nr.  18  (nyere  15,  nyeste  13),  kjøbte 
Hans  Bruun  den  26  Febr.    1779  den  Deel,  som 

er  omhandlet  foran  og  bagefter  i  nærværende 
Beskrivelse,  af  Hyrekudsk  Ole  Nielsen  Lind,  hvis 
Fader,  Hyrekudsk  Niels  Olsen  Lind,  havde  ejet 
Gaarden  siden  1741 ,  da  han  kjøbte  den  af 
Engelhardt  Stich,  som  rimeligvis  tillige  var  hans 
Forgjænger  i  Faget. 

Af  Matr.-Nr.  18  (nyere  14,  nyeste  13)  kjøbte 
Hans  Bruun  af  Enken  efter  » sal.  Johan  P.  Eichler, 
forhen  Borger  og  Urtekræmmer  her  i  Staden«, 
endvidere  den  16de  Decbr.  1786  for  10,000  Rd. 
dansk  Courant  den  Del  af  »David  Skolemesters 
Gaard«,  som  havde  Hovedbygning  udtilKjøbmager- 
gade,  en  egen  mindre  Gaardsplads  bag  sig,  samt 
en  lang  Bygning  medFagade  paa  venstre  (o:  nordre) 
Side,  ud  til  den  store  Gaard.  Heri  var  indbefattet 
den  Andel  i  Overbygningen  af  Port  —  Indkjørselen 
til  »D.  Sk.  Gaard«  — ,  som  tidligere  havde  hørt 
til  Nr.  20  (nu  24).  Oprindelig  hørte  disse  Ejen- 
domme ikke  sammen,  men  en  Bogholder  Feddersen 
forenede  dem  i  1732.  Bygningerne  vare  afbrændte 
under  den  store  Brand  1728  (Branden  naaede  kun 
til  den  nuværende  Porcellainsfabrik). 

Hermed  er  Referatet  om  hine  Ejendoms- 
handler afsluttet;  Slutningskjobene  af  Stederne 
indenfor  David  Skolemesters  Gaards  Omraade 
foregik  først  i  1809  og  12,  dog  derom  senere; 
kun  skal  jeg  endnu  i  største  Korthed  anføre,  hvad 

jeg  endvidere  har  erfaret  af  mit  flygtige  Bekjendt- 
skab  med  de  gamle  Documenter. 

Et  Auctionsskjøde  af  6te  Novbr.  1697,  ud- 
stedt af  Auctionsdirecteur  Peter  Vinberg,  viser,  at 
et  af  Stederne  i  »David  Sk.  G.«,  tilhørende  Niels 
Møller,  blev  ved  3die  Auction,  » efter  det  tændte 
Lys's  Qgen  Udslukkelse«,  tilslaaet  Borger 
Peder  Jensen.  Efter  dennes  Død  blev  det  under- 
haanden  solgt  til  Vilh.  Barth,  som  efterlod  det  i 
Arv  til  tre  Sødskende  Juel. 

Et  andet  Document  udviser,  at  et  Sted  i 
oftnævnte  Gaard,  tilh.  Hans  Heinrich  Schneemann, 
blev  solgt  1 717  til  velfornemme  Mand  Hyrekudsk 
Søren  Sindeisen,  hvis  Enke  i  1746  solgte  Stedet 
til  Hyrekudsk  Mathias  Sørensen,  som  paa  sin 
Side  i  1752  solgte  det  til  Brødrene  Niels  Jensen 
og  Rasmus  Jensen  Muller  (jeg  formoder,  at  de 
vare  Hyrekudske). 

Fremdeles  har  jeg  fundet  et  Skjøde,  udstedt 
af  Studiosus  Joh.  Braém  til  Jens  Rasmussen  i  1744. 
Og  dermed  troer  jeg,  i  en  vis  Henseende,  at 
have  gjort  Hundredaars-Programmet  Fyldest. 

Den  af  Hans  Bruun  nærede  Plan  med  de 
til  Samme  knyttede  Fremtidsforhaabninger  tegnede 
altsaa  til  at  gaae  i  god  Opfyldelse.  Den  æld- 
gamle Hyrekudskegaard  var  nu  hans;  og,  hvad 
mere  er,  i  Stalden  stode  til  en  Begyndelse  22 
unge   og   solide   Heste,     bestemte    til    at   trække 

Vognskurets  Beholdning  af  i  o  Kareter  og  3  lette 
Chaiser,  ej  at  tale  om  de  diverse  Kaner,  der 
midlertidig,  med  de  dem  tilhørende  Bjælder, 
Tæpper,  Klokker  og  Topper,  vare  hængte  til 
Rane.  Seletøj  til  12  Par  Heste,  24  Reservebaghjul 
og  en  Mængde  Staldredskaber  supplerede  Resten 
af  det  anskaffede  nye  Materiel.  Naar  hertil  regnes, 
at  Lofterne  tyngedes  af  Fourage,  og,  at  det 
var  den  oprindelig  lille  Pengekat,  som  uden 
extraordinair  Bistand  havde  fremtryllet  det  Hele, 
saa  troer  jeg,  at  have  sagt  Adskilligt,  hvoraf  kan 
uddrages  en  god  og  lærerig  Moral. 

Ikke  destomindre  følte  den  nye  Ejer  sig  tryk- 
ket og  hæmmet  indenfor  det  domicile  Omraade: 
Pladsen  var  for  indskrænket  og  Concurrencen  nær- 
gaaende.  I  den  store  Gaard,  hvis  Port  førte  directe 
ud  til  St.  Kjøbmagergade ,  stode  ham  2  Con- 
currenter  i  Vejen,  og  vare  de  end  ikke  » farlige «, 
drillede  og  generede  det  dog,  at  have  dem  saa 
tæt  paa  Livet.  Her  maatte  for  enhver  Pris  snart 
skee  en  Forandring,  hvis  Planen  fuldstændig  skulde 
lykkes. 

—  Forinden  jeg  gaaer  nærmere  ind  paa  at 
vise,  hvorledes  denne  Deel  af  Opgaven  blev  løst, 
skal  jeg  omtale  en  anden,  meget  væsentlig  Be- 
givenhed —  for  mig  end  yderlig  væsentlig;  thi 
uden  den  kunde  jeg  vanskelig  have  siddet  her  og 
skrevet  »en  Bedstefaders  Historie  . 

Gjennem  hudrede  Aar.  2 


Om   det,     hvortil  jeg  sigter,     hørte   med   til 

Planen«,  veed  jeg  ikke;  det  kommer  ialtfald  an 

paa  den   ejendommelige  Definition.     Jeg  troer,   at 

Hjertet  gjorde  sig  fuldstændig  til  Herre,    medens 

det  dog  af  Høflighed,  tog  Fornuften  med  paa  Raad. 

Til  Hans  Bruuns  Ejendom  hørte  et  bagved 
liggende  Grundstykke,  som  stødte  op  imod  en 
stor  Have.  Inde  i  denne  Have,  der  strakte  sig 
fra  Pilestræde  til  Store  Kjøbmagergade,  omtrent 
udfor  den  nuværende  Postgaard  —  dengang  Over- 
præsidentens Embedsbolig — ,  laae  et  Palais,  kaldet 
»det  reventlowske  Hotel:,  som  beboedes  af  en 
rig,  engelsk  Familie. 

Det  er  langt  fra,  at  jeg  tænker  mig  »Maanen 
og  Havemuren«  som  Rollehavende  i  en  idyl- 
romantisk Æventyrkomedie ;  jeg  troer  tvertimod, 
at  Hans  Bruun,  paa  ægte  jydsk  Viis,  har  skudt 
den  nærmeste  Gjenvej  gjennem  Hovedgaden  til 
Hotellet. 

Hvad  skulde  han  bruge  Omveje  til?  Det  var 
ingen  af  de  rige  Miss' er  Mac  Eway,  Besøget  gjaldt. 
Den,  han  søgte,  var  en  jævn,  flittig  og  fordringsløs 
ung  Brunnette  af  et  tækkeligt,  tarveligt  og  rart 
Udvortes.  Hendes  Plads  i  den  conventionelle 
Rangforordning  steg  i  det  Højeste  til  »Mamselle  , 
og  hun  gjorde  ikke  Fordring  paa  at  sidde  til 
Højbords  og  spise  Kirsebær  med  de  Store.  Den 
Omstændighed,  at  hun  fra  den  ene  (bortdragende) 

engelske  Familie  var  gaaet  over  til  den  næste, 
er  ikke  noget  Beviis  for,  at  hun  personlig  nærede 
Forkjærlighed  for  Albions  Sønner  og  Døttre.  — 
Sagtens   havde   hun    samlet   sig  Noget  til  Bedste. 

Hvor  længe  Bekjendtskabet  mellem  Hans 
Bruun  og  Ane  Marie  Krogh  havde  varet,  og 
hvilke  Omstændigheder,  der  havde  ledet  dertil, 
veed  jeg  ikke,  nok  er  det,  at  Brylluppet  skulde 
staae.  —  Det  lille  Huus  omme  i  »David  Skole- 
mesters Gaard*  ventede  paa  den  Husligheds-Aand, 
der  skulde  give  det  Hygge.  Da  alt  Udvendigt 
var  i  saa  god  Orden,  hvi  skulde  da  ikke  ogsaa 
Brudehuset  være  sat  i  complet  og  ordentlig  Stand  ? 
Jo,  det  var  det  rigtignok! 

Altsaa  stod  Brylluppet,  og  det  var  ovenikjøbet 
et  rigtig  fornemt  og  aristokratisk  Bryllup.  Efter 
Datidens  patriarchalske  Skik  besørgede  Brudens 
Herskab  Stadsen,  ej  alene  hvad  den  egentlige 
Festlighed,  d:  Mad  og  Drikke,  angaaer,  men 
den  kostbare  Brudedragt  var  heel  og  holden  en 
Foræring  fra  den  naadige  Lady. 

Jeg  mindes  dunkelt  fra  mine  tidligste  Aar 
at  have  seet  min  Bedstemoders  Brudekjole;  den 
var  af  sort,  brocheret  Atlask,  ikke  af  den  Slags, 
Silkeormene  nutildags  fuske  fra  sig,  men  af  et  Stof, 
der  var  saa  tykt  og  svært,  at  Kjolen  »kunde  staae 
alene «  midt  paa  Gulvet. 

Hvorledes  Højtideligheden  —  nogen  egentlig 
Glædesfest  var  den  neppe  —  iøvrigt  foregik, 
veed  jeg  ikke;  men  det  husker  jeg  —  og  det  er 
det  historisk-mærkelige  ved  Sagen  — ,  at  bemeldte 
mine  Bedsteforældre  holdt  Bryllup  i  den  store 
Sal,  netop  paa  det  Sted,  hvor  Kronprindsensgade 
udmunder  i  St.  Kjøbmagcrgade. 

Hotellet  blev  ikke  længe  efter  nedrevet,  og 
Tomt  og  Haveplads  omdannet  til  den  nævnte 
Gade;  jeg  passerer  aldrig  Kjøbmagergade  paa 
dette  Sted,  uden  at  tænke  derpaa. 

Idet  jeg  omtaler  det  nævnte  Palais's  Forsvinden, 
er  det  ikke  mere  end  billigt,  at  jeg  »bygger  op, 
hvor  jeg  river  ned«.  Jeg  skal  da  minde  om  ad- 
skillige andre  mægtige  Bygninger,  der,  paa 
Frederik  den  Femtes  Tid,  rejste  sig  i  Hoved- 
staden. 

I  den  dengang  nys  anlagte  Bredgade  findes 
fra  hin  Tid  følgende  Palai'er:  Lindencrones  paa 
Hjørnet  af  St.  Annæ  Plads;  Berkentins  (senere 
Schimmelmanns)  ;  Bernstorffs  (Arveprindsens) ; 
Dehns  (Prinds  Frederik  af  Hessens);  —  alle  paa 
højre  Side.  Paa  venstre  Side:  det  laurvigske 
Palais,  hvis  Grund  naaede  fra  Dronningens  Tvær- 
gade til  Marmorkirken,  og  Demersiéres  Palais 
(Hotel  Phønix),  der  naaede  fra  Bredgade  til 
Store  Koneenserade. 


21 


Længere  ude,  paa  Amalienborg,  findes  de 
fire  Palais'er:  det  moltkeske,  schackske,  lewetzau- 
ske  og  bernstorffske ;  endelig  kan  man  paa  Tilbage- 
vejen over  Kongens  Nytorv  kaste  et  Blik  paa 
Hotel  d 'Angleterre  —  rigtignok  ikke  det  nu- 
værende —  og  tænke  paa  Gehejmeraad  Gram, 
og  paa  Hotel  du  Nord,  som  ejedes  af  Grevinde 
Holstein. 

Men  tilbage  til  min  Historie! 

Hvorledes  vilde  Verden  see  ud,  naar  den 
ikke  var  rig  paa  Modsætninger?  Den  stive  Silke- 
kjole maatte,  tilligemed  dens  Bærerinde  samt  den 
lykkelige  Brudgom,  endnu  samme  Aften  forlade 
den  rige  Sal  —  hvor  Parret  vist  egentlig  ikke 
har  følt  sig  »som  hjemme  <,  og  drage  til  deres 
egen  tarvelige  Bolig,  inderst  i  David  Skolemesters 
Gaard. 

Efter  Dagens  noget  paatvungne  Prunk  og 
Herlighed,  følte  de  sig  da,  og  det  med  fuld  Sand- 
hed, i  rette  Hjem,  med  Evne  til  at  trække  Vejret 
let  og  frit.  Det  lille  Huus,  som  aabnede  sig  for 
de  Nygifte,  var  paa  2  Etager,  men  lavt  og  smalt; 
det  stod  der  dog  hyggeligt  og  ærværdigt  i  sin 
hundredaarigeRococo-Dragt,  med  udvendig  Trappe 
under  den  dækkede  Svalegang. 

De  Nygifte  toge  hele  Stueetagen  i  Besiddelse; 
men  den  var  ikke  stor,  den  bestod  kun  af  et  eneste 
Værelse    med    Alkove.      Boskabet    derinde    var 

hverken  kostbart  eller  prægtigt ,  men  solidt  og 
godt. 

Jeg  vil  afskrive  Fortegnelsen,  saaledes  som 
den  findes  mellem  Familiepapirerne: 

Et  Ege-Skatol,  et  firkantet  Fyrrebord,  en 
Lænestol,  6  højryggede  Stole  med  Ryslæders 
Betræk,  et  Speil  i  forgyldt  Ramme,  2  blaastribede 
Bolsters  Underdyner,  1  Bolsters  Overdyne,  2  blaa- 
stribede Hovedpuder,  2  Par  Hørlærreds  Lagener, 
2  Par  Pudevaar  og  —  ja  videre  gaaer  Fortegnelsen 
ikke.  —  Unge  Brudefolk,  som  ville  tage  den  her 
givne  Opskrift  til  Norm,  ville  nok  selv  kunne 
supplere  Resten;  dog  maae  de  ikke  glemme  at 
tage  ad  Notam:  At  Alt  var  betalt;  den  lille 
Pengekat  havde  ogsaa  været  Mester  for  dette 
Stykke. 

Ordet  »Mester  minder  mig  om  den  gamle 
David,  som  i  sin  Tid  færdedes  her  mellem  sin 
Skoleungdom.  Den  Støj  og  Spektakel,  som  den- 
gang var  et  Særkjende  for  den  lille  Gaard,  lignede 
ikke  Nutidens  Rummel  og  Tummel  fra  Strigle 
og  Hjul,  fra  Hestebeslag  og  Træskoklammer. 
Pladsen  udenfor  blev  Dag  for  Dag  mindre  og 
mindre,  og  indenfor  —  hvorledes  gik  det  med  den  : 

Saa  bankede  da  endelig  Hans  Bruun  atter 
paa  Justitsraadinde  Boertmann's  Dør.  Aar  og  Dag 
vare  forløbne  siden  sidst;  og  da  der  var  raabt 
»Kom  ind!  •,  stod  den  fordums  Tjener,  ikke  ydmyg, 

men  selvtillidsfuld,  som  det  sømmede  sig  den 
stabile  Borgermand  med  d.en  prægede  Anstand 
og  det  alvorlige  Væsen,  foran  den  rige  Frue. 
I  ligefrem  Korthed  udrettede  han  sit  Ærinde: 
Den  Plan,  han  fremdeles  havde  for,  krævede  en 
Pengesum,  som  han  i  Øjeblikket  ikke  disponerede 
over. 

Fruen  lod  ham  ikke  tale  ud.  Rigtig,  min 
kjære  Ven!  det  glæder  mig,  at  Du  ikke  har 
glemt  vor  Aftale.  Pengene  ere  til  din  Raadighed, 
naar  Du  vil«  —  sagde  hun. 

Lad  mig  sige  det  med  det  Samme:  det 
temmelig  betydelige  Laan,  der  saa  beredvillig 
blev  ham  ydet,  var  allerede  i  1788,  ved  Fru 
Boertmann's  Død,  fuldstændig  tilbagebetalt. 

Dagen  efter  det  her  omhandlede  Besøg,  var 
det  først,  at  Hans  Bruun  kjøbte  det  foran  omtalte 
Forhuus  ud  til  Kjøbmagergade,  samt  Sidelængden, 
paa  norde  Side  i  Gaarden,  og  nu  først  var  han 
nogenlunde  Eneherre  paa  Terrainet. 

Til  første  Fardag  maatte  hans  Concurrenter 
rømme  Pladsen  og  drage  hen,  hvor  de  vilde. 

Det  lille  Huus  med  Svalegangen  begyndte 
snart  at  blive  for  trangt;  den  Førstefødte  havde 
allerede  meldt  sig,  og  skulde  der  komme  ret 
mange  af  Mester  Davids  Drenge  i  den  paa- 
begyndte nye  Udgave,   vilde  det  see  galt  ud. 

Det  varede  derfor  heller  ikke  længe,  førend 
en  bedre  og  større  dejlighed  blev  tagen  i  Be- 
siddelse; men  »Tæring  efter  Næring«  var  en  Regel, 
der  blev  strængt  overholdt. 

Med  Bedriften  gik  det  ypperligt.  Det  hele 
Kjøbenhavn  vilde  have  Vogne  paa  St.  Kjøbmager- 
gade.  »Bruun's  Vogne«  først  og  sidst.  Adresse- 
comptoiret  udøvede  ikke  længer  sit  Privilegium 
paa  at  holde  Portechaiser,  og  af  andre  Befordringer 
var  vel  nok  at  faae,  men  ingen  saa  smukke  og 
efterspurgte  som  Bruun's. 

Men  der  var  ogsaa  Nødvendighed  nok  for 
det  rullende  Vehikel.  Jeg  skal  blot  nævne  Da- 
tidens luxurieuse  Bryllupper,  de  flotte  Barsler  og 
de  overdaadige  Begravelser,  ved  hvilke  sidste 
saavel  Sørgeværelserne  som  hele  Tjenerskabet 
bleve  betrukne  med  Sort.  Ved  alle  disse  Lejlig- 
heder viste  de  lange  Rækker  af  Vogne,  at  den 
Speculation,  at  være  Hyrekudsk  i  Kjøbenhavn, 
ikke  hørte  til  de  slette,  naar  man  forresten  forstod 
sig  paa  Sagen  og  tog  ordentlig  fat. 

Om  Sommeren  vilde  —  dengang  som  nu  — 
Alle  til  Skoven;  men  Farten  gik  langtfra  med 
Damp.  Vejene  —  navnlig  den  kjære  Strandvej  — 
vare  bundløse,  og  det  kneb  haardt  for  de  stakkels 
Heste.  (Hvor  -Kongeveje«  vare  anlagte,  maatte 
disse  kun  befares  af  de  Fornemme,  der  havde 
Nøgler  til  de  mange  spærrende  Bomme.) 

Dyrehaven  —  hvor  >Konsterne  paa  Bakken« 
dengang  vare  tarvelige  — ,  Fortunen,  Bellevue  og 
Klampenborg  vare  allerede  stærke  Tiltræknings- 
punkter.  Mester  Hans's  Trakteursted  i  Taar- 
bæk, var  endogsaa  berømt. 

Bestillinsbogen  paa  Vogne  var  gjerne  udfyldt 
flere  Dage  iforvejen.  Ortographien  i  denne  Bog 
var  ejendommelig.  Saaledes  stod  der  engang: 
»Feb.  1 2te  red  Gårdener  paa  Farimagsvejen. « 
Dette  betød  ikke,  at  Garderne  havde  været  ude 
at  ride,  men,  at  Gartner  Rée  til  den  Dag  havde 
bestilt  en  Vogn;  Agent  Holcks  Vejviser  i  stort 
Vestelommeformat,  Kjøbenhavns  Enepriviligerede 
Efterretninger,  Berlingske  Tidende,  Postrytteren 
og  Tilskueren  udgjorde  den  daglige  Læsning,  men 
kunde  ikke  bidrage  til  at  fremme  den  litteraire 
og  politiske  Sands,  o.  s.  v. 

Skjøndt  jeg  afbryder  her,  tager  jeg  dog 
ingenlunde  Afsked  med  Hans  Bruun.  Læseren 
vil  i  Sønnens  Biographi,  som  nu  følger  efter, 
finde  ham,  og  jeg  glæder  mig  til,  paa  denne  Viis, 
bedre  at  kunne  fuldføre  Billedet  af  den  højt 
hæderlige  Borgermand.  Jeg  overdriver  ikke  naar 
jeg  siger:  Naturens  Haand  havde  dannet  ham; 
hans  Retsind,  Vindskibelighed  og  medfødte  gode 
Forstand,  bødede  paa  Manglen  af  Kundskaber; 
aldrig  kom  noget  uskjønt  Ord    over  hans  Læber. 

Han  var   højt    elsket    af  sine   Børn    og  agtet   af 
Medborgere. 

.  Da  han  var  85  Aar  gammel,  og  paa  ingen 
Maade  vilde  »sidde  for  en  Maler,  blev  denne 
hemmeligt  placeret  ved  Siden  af  den  Gamles 
Dagligstue,  og  hvad  enten  han  vilde  eller  ej, 
opfangedes  han  dog  paa  Lærredet  i  et  ypperligt 
Billede  af  Maleren  Turetein.  Dér  sidder  han  i 
sin  hvide  Kalmuksfrakke,  med  den  langt  hvidere, 
sukkertopformede  Nathue  strittende  paa  Hovedet. 
Alderen  har  naturligvis  forvansket  hans  oprindelige 
Ansigtstræk,  dog  ere  de  milde  og  røbe  ingen 
Aandssløvhed. 

Den  26de  April  1826  døde  han,  86  Aar  gammel; 
hans  Hustru,  der  i  37  Aar  havde  levet  ved  hans 
Side,  kjærlig,  trofast  og  gudhengiven,  var  gaaet 
forud  nogle  Aar  i  forvej  en. 

Jeg,  Sønnesønnen,  satte  ham  dette  Minde ! 


II.     Fortsatte  Erindringer. 


(1780— 1862. 


OHANNES      1JRUUN, 

LJen  9de  October  1780  blev  han,  som  det  foran 
er  fortalt,  født  i  den  mørke  Alcove  i  det  lille 
Huus,  inderst  i  >  David  Skolemesters  Gaarde 
Hvis  jeg  havde  sagt,  at  han  for  første  Gang  saae 
»Dagens  Lys«  derinde,  vilde  jeg  altsaa  have  syndet 
mod  det  rette  Begreb. 

I  Daaben  fik  han  Navnet  Johannes  Severin 
Bruun,  hvorved  jeg  har  at  bemærke,  at  det 
gamle  nedarvede  Familienavn  Hans  havde  maattet 
bøje  sin  Form  for  Sprogets  og  Sædernes  højere 
stillede  Fordringer. 

Forinden  Johannes  havde  lært  at  gaae,  vilde 
Naturen,  at  han  til  en  vis  Fuldkommenhed  forstod 
at  kravle,  og  denne  Idræt  forsømte  han  ikke 
at  øve.  Naar  Moder  undlod  at  passe  paa,  vips! 
var  han  oppe  ad  Trappen,  som  løb  udvendig  paa 
Husets  F"orside.  Fra  de  mange  Svalereder,  højt 
tilvejrs  under  Snitværket,  stak  de  smaa  Fugleunger 
Hovederne  ud  og  kviddrede  kammeratlig  til  ham. 

Hvor  var  der  ikke  fornøjeligt  heroppe,  og 
hvor  langt  kunde  han  ikke  herfra,  gjennem  Ræk- 
værkets Tremmer,  see  ud  i  Verden  —  den  hele 
Baggaard!  Ja  her  var  rigtignok  dejligt!  kunde 
H.  C.  Andersen  have  sagt. 

Men  det  var  ogsaa  en  mageløs  Svalegang; 
den  førte  ej  alene  til  den  øvre  Etage,  men  videre, 
som  en  Slags  Viaduct,  til  Sidehuset,  og  i  dette 
var  det  nok  værd  at  komme;  thi  her  boede  En, 
som  blev  kaldet  Moster,  saa  at  hun  vel  sagtens 
ogsaa  var  hans  kjødelige  Tante,  og  her  fandt  han 
to  prægtige  Legekammerater  i  hendes  Børn: 
Peer  og  Martha. 

Moster  havde  rigtignok  en  Mand,  som  lige- 
ledes boede  deroppe;  men  denne  Mostermand 
eller  Onkel,  som  tidligere  havde  været  Apotheker 
i  Christiania,  brød  han  sig  ikke  noget  om;  den 
hyppigt  befrygtede  »Træden  paa«,  under  Op-  og 
Nedstigningen  paa  Trappen,  fremkaldte  endogsaa 
en  Slags  fjendtlig  Væren  mellem  Parterne. 

Johannes,  Peer  og  Martha  hørte  uadskilleligt 
sammen  som  Bladene  i  en  Trekløver.  Ud  gjen- 
nem det  lille  Vindue  i  Mosters  Kjokken,  ud  i 
Tagrenden  mellen  de  to  Huse  —  det  var  deres 
daglige  Valfart.  Deroppe  i  Luften  blev  bygget 
Slotte  og  Kasteller,  saa  det  kunde  forslaae,  baade 
med  Taarne  og  Spiir,  i  alle  mulige  phantastiske 
Former.     Alt  hvad  der  kunde  samles  sammen  af 

Tallerken-  og  Potteskaar  gik  med  som  Bygge- 
materiale. Og  vilde  saa  undertiden  Regnvandet 
ikke  løbe,  paa  Grund  af  Tagrendens  Tilstopning, 
hvad  skadede  saa  det?  Det  forskjønnede  jo  Land- 
skabet, og  fremkaldte  jublende  Glæde,  naar  Slottene 
vare  omgivne  af  Sø,  og  de  smaa  Papirsbaade 
sejlede  lystigt  om  derude. 

I  denne  lykkelige  Periode  havde,  hvad  man 
nok  kan  tænke,  Johannes  faaet  Støvler  paa  Benene, 
og  disse  sidste  havde  han  lært  ordentligvis  at 
bruge. 

En  Dag  kom  hans  Moder  og  tog  ham  ved 
Haanden.  Vejen  førte  i  en  Retning,  han  nok 
kjendte,  fordi  han  ad  den  saae  Folk  komme  og 
gaae;  men  hvor  den  førte  hen,  vidste  han  ikke; 
det  var  aldrig  faldet  ham  ind,  at  tænke  derpaa. 
Nu  opstod  Spørgsmaalet  pludselig:  Hvor  vilde 
hans  Moder  føre  ham  hen?  Hvad  monstro,  vilde 
han  faae  at  see? 

Moder  og  Søn  skrede  gjennem  den  store 
Forgaard;  dens  Tilværelse  havde  han  aldrig  anet; 
han  var  ængstlig  og  greb  fastere  om  Haanden, 
som  førte  ham;  men  Vejen  gik  videre,  gjennem 
den  aabne  Port,  ud  paa  den  stærkt  befærdede 
Kjobmagergade,  og  nu  var  det  fuldstændig  forbi 
med  hans  Sindsro;  han  søgte  at  holde  Moderen 
tilbage,  og  bad: 

» Moder,  lad  os  gaae  hjem;  jeg  kan  ikke  lide 
de  mange  Mennesker;  de  see  saa  vist  paa  mig, 
og  de  ville  Allesammen  rive  mig  om.  Kom! 
der  er  meget  bedre  hjemme!« 

Denne  Scene  var  et  Fremtidsbillede  af  Drengens 
Liv;  den  store  Verden  fik  ingen  Tillokkelse  for 
ham;  han  gik  helst  af  Vejen  for  ikke  at  blive 
reven  omkuld  af  de  travle  Mennesker,  og  han 
fandt  sin  eneste  Glæde  i  Hjemmet. 

—  Johannes  gjorde  en  ny  territorial  Opdagelse; 
denne  Gang  indenfor  de  faderlige  Enemærker  og 
ganske  i  Hjemmets  Nærhed.  Dette  hidtilværende 
Terra  incognita  var  egentlig  en  Slags  Ørken, 
hvor  vilde  Horder  stundom  huserede,  og  hvor 
en  knyttet  Haand  og  et  revet  Skind  traadte 
istedetfor  Tomahawk  og  Skalp. 

Dette  ubekj  endte  Land  var  hverken  mere 
eller  mindre  end  hin,  i  den  forrige  Biographi 
omtalte,  øde  Plads,  som  ved  det  reventlowske 
Palais  Forsvinden  og  ved  den  aabnede  Forbindelse 
mellem  Kjøbmagergade  og  Pilestræde,  lig  et  andet 
Suez,  pludselig  fra  et  værdiløst  Bab-el-Mandab, 
var  bleven  forvandlet  til  en  kostbar  Byggegrund, 
og  de  vilde  Horder  vare  slet  og  ret  Kvarterets 
ungdommelige  Proletarer,  der  samledes  for  at 
lege  og  slaaes. 

Da  Johannes  først  havde  faaet  Hovedet  gj en- 
nem  det  lille  Vindue,    som   førte    ud    til  Pladsen, 

fik  han  med  Lethed  hele  Kroppen  til  at  følge 
efter,  og  han  blev  modtagen  med  Jubel.  Den 
første  Forknytteise  var  snart  overstaaet,  og,  i  sin 
Egenskab  af  Ejerens  Søn,  blev  han,  efter  kort 
Tids  Forløb,  respecteret  som  første  Mand  paa 
Pladsen. 

Den  lille  Stueafiægger  blev,  ved  saaledes  at 
omplantes,  forvandlet  til  en  kraftig  Frilandsvæxt, 
og  skulde  Noget  i  hans  senere  Drengeaar  kunne 
nævnes,  som  medvirkende  til  den  Raskhed  i 
Væsen,  han  fik,  maatte  det  være  da  han  gik  paa 
Konstacademiets  Tegneskole  og  hver  Aften  deltog 
i  Kampen  mellem  ;  Pikenerer«  og  »Grenaderer 
(o:  Frihaands-  og  Ornamentklassen). 

—  Verden  bliver  ikke  staaende  paa  eet  Sted. 
En  Dag  kom  der  en  ny  Variation  paa  den  gamle 
Vise:  »So  leb'  dann  wohl,  Du  altes  HausU 
Himmelsengen,  Bordet,  de  højryggede  Stole, 
Bornholmeren  og  Kjøkkentøjet  —  det  hele  Indbo, 
blev  baaret  bort,  og  tilsidst  kom  Faer  og  Mo'er. 

Moder  tog  sin  Dreng  ved  Haanden;  denne 
Gang  skete  det  for  ikke  oftere,  at  føre  ham  til- 
bage; thi  Familien  flyttede;  det  gamle  Huus  med 
Svalegangen,  David  Skolemesters  eget  lille  Huus, 
skulde  rives  ned,  for  at  gjøre  Plads  for  en  ny 
Stald-  og  Ladebygning. 

Da  Johannes  gik,  saae  han  bedrøvet  op  til 
Svalerederne  under  det  fremspringende  Snitværk; 

Gjennem  hundrede  Aar.  •: 

de  halwoxne  Unger  kiggede  ned,  ligesom  for  at 
sige  ham  Farvel  —  det  tænkte  han  idetmindste  — 
og  paa  sin  Side  ønskede  han,  at  de  snart  maatte 
kunne  flyve,  saa  at  ogsaa  de  maatte  være  flyttede 
forinden  Huset  faldt. 

—  Rejsen  var  ikke  lang;  kun  nogle  faa  Skridt, 
til  Sidehuset  i  den  store  Gaard,  hvor  en  rumme- 
ligere og  i  enhver  Henseende  bedre  Lejlighed, 
forsynet  med  alt  det  nødvendige  Tillæg  af  Bohave, 
stod  rede  til  at  modtage  Familien. 

Til  Stedet  hørte  en  egen  lille  indelukket 
Gaardsplads,  men  dog  langt  friere  end  den  forrige ; 
der  var  rigtignok  her  hverken  Heste  eller  Vogne; 
men  til  Gjengjæld  førte  Indgangen  ud  til  Port- 
indkjørselen,  og  laae  ganske  tæt  ved  den  store 
Gade.  Johannes  havde,  siden  sin  første  for- 
skrækkede Udflugt  dertil,  oftere  besøgt  den,  og 
han  var  nu  ikke  længer  bange  for  dens  Mennesker 
og  Tummel. 

Desuden  havde  han  strax  opdaget,  at  der  i 
Forhuset,  umiddelbart  ved  hans  nye  Hjem,  var 
mange  Drenge,  der  syntes  at  love  et  godt  Kam- 
meratskab; nogle  af  dem  vare  større  end  han; 
det  var  saameget  desto  bedre. 

Ganske  rigtig!  Dér  eller  dér,  paa  første 
eller  anden  Sal,  boede  en  Jødefamilie  ved  Navn 
Wallich,  med  en  Hærskare  af  Drenge,  og  af 
disse    var    især   Elias   hans  Jævning    i    Størrelse 

og  Alder;  det  Samme  gjaldt  fornemmelig  ogsaa 
Christopher,  en  Søn  af  Bundtmager  Roh- 
maica,  som  boede  og  havde  Boutik  i  Stuen,  ud 
til  Gaden. 

Johannes  fortæller:  > Christopher  var  altid 
første  Mand  til  Spilopper.  Engang,  da  Jøderne 
i  den  lille  Gaard  vare  forsamlede  til  Løvsalsfest  — 
ved  hvilken  Lejlighed  den  hele  Plads  var  om- 
dannet til  en  Slags  Løvhytte  —  og  Folk  fra 
Gaden  vare  stimlede  sammen  for  at  see  Jøderne 
spise  ved  Lys,  sneg  Christopher  sig  ind  i  Trængs- 
len, hvor  han  ved  Hjælp  af  en  Stoppenaal  og  en 
lang  Ende  Sejlgarn,  syede  baade  Jøder  og  Til- 
skuere sammen  i  Flæng.  Efter  denne  Heltegjærning 
begave  vi  os  Alle  op  i  et  af  Gangvinduerne,  hvor- 
fra vi  med  en  stor  Haandsprøjte  overdængede 
hele  Hoben,  baade  Jøder  og  Christne,  og  det  var 
os  en  sand  Fryd,  at  være  Vidne  til  Folks  An- 
strængelser  for  at  komme  bort.  —  Kammeratskabet 
var  saa  godt,  at  end  ikke  Jødedrengene  svigtede 
ved  denne  Lejlighed.«  —  Pueri  sunt  pueri! 

En  Dag  laae  Christopher  og  Elias  alvorlig  i 
Totterne  paa  hinanden.  Sidstnævnte  maatte  trække 
det  korteste  Straa.  »Nu  skal  jeg  døbe  Dig, 
Jøde!  sagde  Christopher  og  spændte  i  det  samme 
Been  for  sin  Modstander,  saa  at  han  kom  til  at 
ligge  paa  Ryggen  i  den  dybe  Rendesteen.  Det 
ulykkelige   Offer   skreg   om  Hjælp,    medens  Sejr- 

herren  klemte  paa,  og  holdt  ham  under  Vandet, 
saa  dybt,  at  kun  Hovedet  var  oppe.  Johannes, 
Johannes!«  lød  det  i  ynkelige  Toner;  -Hjælp, 
hjælp!  Han  døber  mig!  Skynd  Dig!  Lad  ham 
la'e  mig  op!« 

Det  er  unødvendigt  at  sige,  at  den  forlangte 
Bistand  blev  ydet,  og  at  Voldsmanden  maatte  op- 
give sit  Proselytmageri.  —  Mange  Aar  efter,  da  der 
var  stor  »Jødefejde-  i  Kjøbenhavn,  og  det  var  en 
almindelig  Fremgangsmaade  at  putte  de  stakkels 
Israelitter  under  Rendestensbrædterne  og  træde 
derpaa,  blev  Erindringen  om  denne  Skjærmydsel 
opfrisket  hos  Den,  der  ved  hin  Lejlighed  havde 
været  en  Beskytter,  og  nu  ogsaa  var  det,  hvor- 
somhelst det  var  ham  muligt. 

Omgangen  med  Elias  og  hans  Brødre,  i  For- 
bindelse med  den  Omstændighed,  at  Johannes  en 
Tidlang  havde  sit  Værelse  ved  Siden  af  Jøde- 
skolen, kun  adskilt  fra  denne  ved  en  Brædde- 
væg,  bevirkede,  at  han  lærte  den  jødiske  Dialect, 
og  til  Fuldkommenhed  forstod  af  efterligne  den. 
Hans  Forældre  misbilligede  denne  Efterligning, 
og  meente,  at  han  kunde  anvende  sine  Talenter 
bedre,  hvis  han  havde  nogle.  —  Ingen  af  dem 
vidste,  hvormegen  Glæde  denne  »Talen-Jødisk 
engang  i  Tiden  skulde  forskaffe  ham.  At  dette 
blev  Tilfældet,  derom  vil  udentvivl  komme  til  at 
forlyde  siden. 

Nu  indtraf  den  sædvanlige  Episode  i  en  Drengs 
Liv:  Skolegangen.  Johannes  havde  faaet  Sød- 
skende;  den  lille  Krig  blev  stundom  forlagt  til 
Værelserne;  -Knægten  var  ikke  til  at  regjerc, 
hverken  ude  eller  inde;  der  maatte  sættes  en  Cap- 
sun  paa  ham;  han  maatte  faae  Andet  at  tage 
vare,  og  fremfor  Alt,  han  maatte  lære  at  lystre. 

I  denne  Henseende  var  det  jo  saare  heldigt, 
at  »Selskabet  for  Borgerdyd";  havde  lejet  Skole- 
lokale i  Gaarden,  og  fra  denne  Omstændighed  til 
den  næste,  at  tage  Monsieur  Vildfugl  ved  Vinge- 
benet, stække  ham,  og  sætte  ham  paa  den  nederste, 
lave  Pind  eller  Bænk  i  Pogeklassen,  var  der  et 
kort  Spring.  En  anden  Sag  var  det,  at  tvinge 
ham  til  at  høre  efter  og  lære  Noget  —  det  Spring 
var  meget  længere. 

Dér  sad  Delinqventen  i  sit  Fangenskab,  og 
maatte  høre  paa,  hvorledes  Kammeraterne  snak- 
kede Jødisk  og  tumlede  sig  ude  paa  Gangen,  uden 
at  han  kunde  være  med,  og  dér  sad  han  og 
fornam  de  liflige  Toner  fra  Posthornet,  idet  han 
maatte  indskrænke  sig  til  en  blind  Forestilling  om, 
hvorlunde  den  hjemvendte  Postillon  nu  lagde  det 
bulede  Horn  og  den  rode  Kappe  fra  sig  paa 
Sædet,  uden  at  det  altsaa  var  ham  muligt  at 
sætte  sig  op  og  agere  Stedfortræder,  ved  at  svinge 
Pidsken,     gribe    den    tomme    Line,    rejse    i    Ind- 

bildningen,    og,  saa  godt,  det  lod  sig  gjøre,   efter- 
ligne Postkarlens  Gjenhilsen  til  Hjemmet. 

Ja,  hvem  der  var  Postkarl  og  kunde  blæse  ! 
tænkte  han  med  et  Suk,  idet  Fanfaren  pludselig 
fik  en  anden  Lyd.  To  Gange  havde  Læreren, 
Hr.  Ejler  Hagerup,  ved  nogle  nærgaaende 
Spørgsmaal,  søgt  at  blæse  ham  tilbage  fra  det  vege- 
terende Liv;  tredie  Gang  faldt  det  Dommedags- 
slag,  som  vækkede  den  Drømmende  paa  en  ublid 
Maade.  Nedslaget  kastede  ham  langt  ind  under 
Skolebordet;  Jerichos  Mure  vare  blæste  overende; 
det  gnistrede  for  hans  Øjne  —  det  var  Lynet  — 
men  saa  var  han  vaagen. 

—  Formodentlig  holdt  han  sig  vaagen  i  nogen 
Tid;  thi  jeg  veed  ikke  rettere,  end  at  han  fra  nu 
af,  begyndte  at  sandse  og  lære  Noget.  Og  dog, 
og  dog  —  han  var  meget  for  tidlig  kommen  paa 
den  doctrinaire  Pinebænk. 

Skolen  flyttede;  Freqvensen  havde  været 
stærkere  end  Rummet  taalte;  men  for  Johannes's 
Vedkommende  hjalp  denne  Omstændighed  Intet; 
han  flyttede  med!  —  Scenen  blev  forlagt  til  Pile- 
stræde —  til  det  Huus,  hvor  Boghandler  Sold  in 
boede  —  det  var  den  foreløbige  Forandring.  Og 
Skolen  flyttede  og  flyttede,  fra  Pilestræde  til  Laxe- 
gade  og  fra  Laxegade  til  Admiralgade;  det  hjalp 
Altsammen  Intet;  Johannes  var  stadig  med  ligesom 
Nissen  i  Bøtten,  og  han  stak  Hovedet  op  ved  hvert 

Skifte,  og  han  følte  samme  Glæde  som  den  lille 
Mand  med  den  røde  Hue,  naar  denne  raabte: 
»Hejsa,  vi  flytte  idag!«  —  Det  var  endda  ikke 
saa  underligt;  han  var  jo  bleven  til  en  af  Borger- 
dydskolens flinkeste  Drenge,  og  eftersom  han  selv 
siger  det,  »uden  at  rose  sig«,  skal  hans  Ord  ogsaa 
staae  til  Troende. 

Lad  os  nu  engang  betragte  Borgerdydskolen 
i  Syttenhundrede  og  Halvfemserne,  med  Johannes 
Bruun's  Øjne;  maaskee  kan  det  dog  lønne  Umagen 
lidt.     Jeg  lader  ham  selv  tale: 

»Inspekteuren,  som  boede  ved  Skolen,  heed 
Gylche;  han  var  egentlig  Skrivelærer,  men  lærte 
os  dog  ogsaa  Historie  og  Geographi.  At  han  var 
en  dygtig  Lærer  i  disse  Fag,  slutter  jeg  dels  af  min 
Haandskrift,  dels  af,  at  jeg  endnu  paa  mine  gamle 
Dage,  erindrer  de  fleste  Rigers  Kongerækker,  og 
heller  ikke  har  forglemt  de  forskjellige  Landes 
Inddelinger,  Bjerge  og  Floder  efter  Sommerfeldts 
Geographi. 

—  En  vis  storslaaet  Verdenskatastrophe  har 
paa  en  Maade  bidraget  til  at  fæstne  min  Erindring 
til  denne  Skolens  Styrer  og  Førstelærer:  Under- 
tiden —  sædvanlig  een  Gang  om  Maaneden  — 
plejede  han  at  indlede  Historietimen  med  et  kort 
Resumé  af  de  seneste  historiske  Begivenheder 
af  almindelig  Interesse,  og  vi  Drenge,  i  ældste 
Klasse,  forbleve  saaledes  ikke  uvidende  om  Urolig- 

hederne  i  Frankrigs  Hovedstad,  hvorvel  de  Færreste 
af  os  søgte  selvstændig  Oplysning  gjennem  de 
sparsomme  Avisefterretninger. 

Tør  jeg  dømme  efter  vor  Tilbøjelighed  til 
at  gjøre  Spektakel  og  kaste  hverandre  Bøger  og 
Linealer  i  Hovederne,  var  Stemningen  herhjemme 
ikke  forbleven  ganske  uberørt  af  det  Anarchie,  der 
rystede  Seinestaden.  Der  circulerede  visse  Stikord, 
hvis  Braad  vi  godt  forstode  at  anbringe  paa  rette 
Steder:  Hoffet  og  Militairet.  Tiden  havde  maaskee 
endnu  ikke  udslettet  Erindringen  om  den  »Revolu- 
tion« ovenfra,  der  havde  bragt  Struensee  paa  Ska- 
fottet og  Caroline  Mathilde  i  Landflygtighed. 

Militairet  blev  betragtet  som  et  kostbart  Lege- 
tøj, der  kun  existerede  for  i  paakommende  Tilfælde, 
at  kunne  tage  Parti  for  Hoffet  og  vende  Front 
imod  Folket;  Rivninger  imellem  Civile  og  Militaire 
havde  flere  Gange  fundet  Sted  i  Philosophgangen, 
hvor  en  Soldats  Kolbestød  endog  havde  bevirket 
et  Menneskes  Død.  — 

Det  var  den  2den  Februar  1793.  Vi  havde 
indtaget  vore  Pladser  i  den  temmelig  store  Skole- 
stue; Støjen  lød  i  dæmpede  Toner,  da  visse  ube- 
dragelige Lyd  og  Kjendetegn  fra  Værelset  ved 
Siden  af,  tydede  paa  at  Inspector  var  i  Anmarch. 

Saasnart  Døren  gik  op  og  Hr.  Gylche  havde 
viist  sig,  saae  vi  Alle  ligesom  med  eet  fælles 
Øjekast,    at  der   maatte  have  tildraget  sig   noget 

Overordentligt,  som  han  agtede  at  meddele.  Hans 
'  markerede  Ansigt,  der  altid  bar  Præget  af  mislige 
Mavebetingelser,  havde  idag  antaget  et  lidende 
Udtryk  af  en  anden  Charakteer.  Med  usædvanlig 
Hast  skred  han  til  sit  Pulpitur,  hvor  han  blev 
staaende  oprejst,  medens  de  blodløse  Læber  i 
nogen  Tid  vedbleve  at  bevæge  sig  krampagtigt, 
uden  at  give  Lyd. 

Endelig  kom  han  til  Orde:  .Mine  Venner! 
Siden  jeg  sidst  fortalte  Eder  om  de  truende  Be- 
givenheder i  Frankrigs  Hovedstad,  er  en  skrække- 
lig Kjendsgjerning  bleven  fastslaaet.  Revolutions- 
Tribunalet  har  dømt  den  skikkelige,  men  svage 
Kong  Ludvig  den  Sextende  til  Døden,  og  Fald 
øxen  har  allerede  den  21.  forrige  Maaned  fuld- 
byrdet denne  Dom.  Anarchiet  —  den  menneskelige 
Utilregnelighed  i  dens  værste  og  blodigste  Skik- 
kelse —  raser  fremdeles  derovre,  og  det  er  umuligt 
for  Nogen  at  forudsee,  hvor  langt  Blodsudgydelsen 
vil  gaae.  Hos  ethvert  Menneske  med  Følelse  og 
Forstand  maa  denne  Efterretning  nødvendig  frem- 
kalde Sensation;  jeg  i  det  Mindste  føler  mig  ikke 
oplagt  til  at  fortsætte  Timen  idag.  Naar  Posten 
har  bragt  nærmere  og  fuldstændig  paalideligt 
Budskab,  kunne  vi  gjenoptage  Traaden;  for  idag 
kunne  I  gaae  hjem!« 

Tilladelsen    behøvedes    ikke    gjentagen;    to 
Minuter     efter     hendøde     Lyden     af    den     sidste 

Støvlehæl  fra  den  knagende  Trappe,  og  borte 
vare  vi,  hver  i  sin  Retning.  Min  Vej  faldt  som 
sædvanlig  gjennem  det  smalle  Højbrostræde;  en 
Flok  Matroser  kom  fra  Lille  Kirkestræde  i  støjende 
Løb  og  rev  mig  med  sig.  Jeg  maatte  bruge 
Benene  godt  for  at  kunne  klare  mig;  men  da 
Presningen  gik  ligeud,  ned  ad  Kjøbmagergade, 
og  i  Retning  ad  den  altid  aabne  Port  til  David 
Skolemesters  Gaard«,  fandt  jeg  det  ganske  gemyt- 
ligt at  blive  revet  bort  som  ved  et  Slags  Lufttryk. 

Hvad  det  var  for  et  Instinct,  der  havde  sam- 
let Matroserne  og  kaldt  dem  denne  Vej,  veed  jeg 
ikke;  men  hvis  det  var  Anelsen  om  Opløb  og 
Spektakler,  der  havde  foranlediget  deres  Frem- 
flugt,  da  havde  de  ganske  vist  den  rigtige  Fært. 
—  Ved  Hjørnet  af  Løvstræde  og  Kjøbmager- 
gade standsede  Troppen  med  et  Sæt,  ligesom  en 
Flok  Skarnbasser,  der  slaaer  ned,  tiltrukne  af 
Stedets  Aroma.  »Mudderet«  havde  taget  sin 
Begyndelse;  Bevægelsen  blev  nu  mere  levende. 

Hvad  var  der  da  paafærde?  ;  Helas!  Quel 
bruit  pour  une  omelette!«  En  lille  Løjtnant,  en 
Hr.  v.  Rømeling,  Søn  eller  Sønnesøn  af  Ministeren 
under  det  guldbergske  Ministerium,  var  bleven 
rendt  paa  Ærmet  af  en  Student  ved  Navn  H.  C. 
Michelsen.  Løjtnanten  havde  trukket  blank,  og 
Studenten  havde  knækket  hans  Sabel  over  sit 
Knæ.     I  dette  øjeblik  kom  Matroserne  og  Folk 

stimlede  til;  det  Rygte,  at  Løjtnanten  havde 
stukket  et  Menneske  ihjel,  foer  som  en  Løbeild 
ned  ad  Gaden,  medens  den  Paagjældende  havde 
været  heldig  nok  til  at  flygte  ind  paa  Postgaarden, 
hvis  Port  blev  lukket  til  hans  Beskyttelse. 

En  Infanteriafdeling  rykkede  frem,  —  den 
maa  have  været  i  Nærheden  —  Gadeterrainet 
udfor  Posthuset  blev  afspærret;  Trængslen  blev 
stuvet  til  begge  Sider,  og  jeg  blev  stuvet  ind  ad 
David  Skolemesters  Port. 

Paa  Regensen  ringede  man  et  Slags  >  Storm« 
med  den  store  Klokke;  Alumnerne  strømmede  til; 
Opraab  imod  Militairet  fulgte,  og  Sværmen  ad 
Kjøbmagergade  voxede.  En  Student,  der  vilde 
begive  sig  til  sin  Bolig,  som  laae  indenfor  Sol- 
daternes Cordon,  blev  slaaet  tilbage  med  en  Gevær- 
kolbe. Folket,  og  navnlig  Matroserne,  toge  Parti 
for  Studenten,  der  var  den  som  Digter  senere 
bekjendte  Henrik  Steffens,  og  halvt  tvungent 
maatte  denne,  i  Spidsen  for  en  stor  Skare,  begive 
sig  til  Raadhuset  for  at  klage. 

Udenfor  Raadhuset  tiltog  Uroligheden,  og 
Henr.  Steffens  maatte  vise  sig  for  at  berolige 
Mængden,  da  det  Rygte,  at  han  var  fængslet, 
havde  udbredt  sig.  Saasnart  det  lod  sig  gjøre, 
søgte  han  at  slippe  ukjendt  bort  ad  en  Bagdør. 

Efterretningerne  fra  Paris  havde  givet  de 
fredsommelige  Kjøbenhavnere  Blod   paa  Tanden. 

Oppe  paa  Slottet  stængede  man  stærkere  end  sæd- 
vanlig for  Dørene;  Hestgarden  sprængte  med  op- 
spændte og  skarpladte  Karabiner  gjennem  Gaderne 
for  at  splitte  enhver  Sammenstimlen,  kort  sagt, 
af  den  ubetydelige  Aarsag  var  fremkommen  en 
Gjæring,  der  et  Øjeblik  syntes  truende. 

Dagen  efter  var  Roligheden  vendt  tilbage. 
Løjtnanten  blev  til  Straf  forsat  fra  Garden  til 
Infanteriet  og  flyttet  til  Rendsborg,  et  Par  af 
Studenterne  —  H.  Steffens  og  Wieck  -  -  fik  en 
lempelig  Irettesættelse  af  Consistoriet,  og  Regen- 
sens  store  Klokke  blev  borttagen  for  lang  Tid.  — 
Saaledes  endte  denne  »puniske  Krig«.  Jeg  anede 
kun  lidet,  at  min  ringe  Person  nogle  Aar  senere 
skulde  faae  et  Sammenstød  med  Helten  fra  »Post- 
husfejden«; derom  vil  jeg  komme  til  at  tale  til 
sin  Tid. 

I  Skolen  fik  vi  næste  Dag  den  udsatte  Be- 
retning, og  jeg  blev  beæret  med  Tilladelse  til 
at  maatte  afgive  mit  Referat.« 

—  Det  er  godt  nok  med  denne  lille  Episode 
af  politisk  Stemning;  men  stort  at  betyde  havde 
den  neppe.  Tidsaanden,  hvis  nogen  saadan  virkelig 
var  fremtraadt  i  ny  Skikkelse,  maatte  vel  have 
yttret  sig;  men  man  mærkede  neppe  Stort  til 
forandrede  Livstegn.  Samtidig  med,  at  hver  Post- 
dag hidbragte  nye  Rædselsbudskab,  og  rundt  om- 
kring   fremkaldte    en   naturlig   Uro,    udenfor   Til- 

dragelsernes  egentlige  Skueplads,  begyndte  her- 
hjemme den  rahbekske  Periode  gemytligt  at 
florere.  Joh.  Ewald  og  Wessel  vare  borte  og  Skjøn- 
litteraturen  indskrænkede  sig  fornemmelig  til  Klub- 
livet :  omkring  » den  store  Bolle «  i  >-  D  r  e  y  e  r  s  K 1  u  b  « 
bænkede  sig  »Aanderne«,  og  udfra  denne  Kreds 
maatte  man  vel  kunne  vente  at  hore  Tidens  Stemme- 
gaffel slaa  Tonen  an.  Frankenau,  T.  C.  Bruun,  Cl. 
Frimann,  Zetlitz,  Rahbek  o.  fl.  sang  Alle  vakkert 
fra  Formens  Side;  men  Indholdet  var  som  oftest 
panegyriske  Udbrud  for  ;<  Christian,  Landets  Fader 
og  »Frederik,  Kongens  Son  .,  eller  Lovprisning 
af  Viin,  Biskop  og  Punch,  inclussive  Kvindens 
Herlighed.  En  Variation  træffe  vi  dog  paa  hin 
Tid  hos  Tode;  han  sang  om  Mad.  Oxesteg, 
Haresteg,  Kalkunsteg,  Torsk  og  Kalvesteg  fik 
hver  sin  Lovsang,  og  det  vel  at  mærke  for  ramme 
Alvor,  uden  nogensomhelst  Allusion  i  anden  Ret- 
ning end  den  rent  materielle.     Her  en  Prøve: 

Vel  os  som  rolig  sysler  her 

-Med   Steg, 

Mens  Brødres  Liv  for  Andre  er 

En  Leg! 

Naar  hele  Verden  riv' s  og  slaa' s. 

Vi  her  saa   fredsomt  gotte  os 

Ved   Steg! 

Den  Eneste,  hos  hvem  vi  finde  Tidens  poli- 
tiske Retning  berørt  er  P  A.  Heiberg;  men  det 
var   naturligvis   heller   ikke   vel   seet   i    de   højere 

Kredse.  —  Nogle  Aar  senere  (1799)  fulgtes  som 
bekjendt  Heiberg  og  Malte  Conrad  Bruun  i  Land- 
flygtighed til  Paris.  —  Hvorfor  holdt  de  dem  ikke 
til  Torsk  og  Kalvesteg? 

—  Jeg  vender  mig  atter  til  Skolen. 

»Læreren  i  Græsk  og  Latin  heed  Gj  er  din  g; 
men  da  jeg  ikke  var  bestemt  til  at  gaae  ad'  den 
studerende  Vej,  nød  jeg  ikke  hans  Undervisning; 
imidlertid  naaede  der  dog  lidt  ind  til  mig  gjennem 
den  tynde  Bræddevæg;  Scanderingen  af  de  latinske 
Vers  faldt  mig  især  i  Øret,  og  ikke  faa  Glosser 
og  Sentenser  fulgte  med  i  Kjøbet  og  heftede  sig 
fast  til  min  Hukommelse. 

Bemeldte  Gj  er  ding  gjaldt  for  at  være  en 
lærd  Mand,  men  en  stor  Pedant.  Da  han  kort 
efter  at  Skolen  var  begyndt,  tog  Magistergraden, 
forlangte  han,  at  Drengene  skulde  tiltale  ham 
med  >Hr.  Doctor«,  og  vee  den  Forsømmelige! 
Ved  en  forefalden  Lejlighed,  optraadte  han  som 
Digter;  men  hans  Digt  var  ligesaa  tørt  og  pedan- 
tisk som  han  selv. 

En  tredie  Lærer  var  Tydskeren  Reisler, 
bekjendt  fra  sin  Grammatik,  som  udkom  i  flere 
Oplag,  og  fra  sit  Lexicon.  Denne  Mand  var 
utvivlsomt  dygtig  i  sit  Fag;  men  han  forstod 
ikke  at  bibringe  Andre  af  sin  Lærdom.  Vi 
oversatte  et  Brudstykke  af  Cooks  Rejser,  hvilket 

stod  i  Grammatiken;  det  blev  repeteret  saa  grun- 
digt, at  jeg  endnu  husker  en  Deel  deraf  udenad. 

Da  Reisler  bestandig  i  Undervisningstimerne 
samlede  Materiale  til  sit  Lexicon,  fik  Drengene 
imedens  Lov  til  at  gjøre,  hvad  de  selv  vilde. 
Naar  Spektaklet  blev  altfor  galt,  raabte  han 
gjerne:  »Still,  der  Kronprinz  kommt!«  —  Men 
et  sørgeligt  Tilfælde  traf  den  stakkels  Mand:  et 
af  hans  Børn  faldt  ud  ad  et  Vindue  og  slog  sig 
ihjel  paa  Stedet;  fra  den  Tid  af,  blev  han  bitter 
mod  Skjæbnen  og  hævnede  sig  paa  sin  uskyldige 
Omgang. 

Da  jeg  saaledes  engang  af  Wolffs  Læsebog 
skulde  oversætte  det  bekjendte  Vers: 

'Morgen,   Morgen!     Nur  nicht  heute ! 
Sprechen  immer  tråge  Leute; 
Morgen  !    heute  will  ich  rah'n  ! « 

og  erklærede,  at  dette  Morgen!  heute«  var 
aldeles  meningsløst  og  uoversætteligt,  gav  han 
mig  som  Modbevis  et  Par  <Haandtag<  med  et 
Spanskrør,  saa  voldsomme  og  smertefulde,  at  jeg 
løb  hylende  ud  af  Klassen  og  svalede  min  Haand 
paa  Jern-Trappegelænderet. 

Læreren  Hr.  Ejler  Hager  up,  har  jeg  allerede 
foran  omtalt;  hans  Opgave  var  nærmest  at  prente 
Begyndelsesgrundene  i  de  yngste  Elever. 

Til  Slutningen  skal  jeg  ikke  glemme  at  nævne 
Custos.      Hans   Navn    var   Hentze.      Li«-    andre 

Custoder  solgte  han  Hvedebrød  og  førte  Justits  i 
Skolens  Udenværker;  han  var  baade  hadet  og  af- 
holdt, ligesom  det  kunde  falde.« 

—  Og  atter  og  atter  flyttede  Skolen;  denne 
Gang  til  Gammelstrand;  Johannes  var  med  som 
det  gamle  Inventar. 

Det  er  mærkeligt  nok,  hvorledes  Erindringen 
om  en  Spot,  eller  en  Krænkelse,  kan  holde  ved 
gjennem  Livet.  Johannes  glemte  aldrig  de  Vittig- 
heder, der  fra  Kammeraternes  Side  i  lang  Tid 
regnede  ned  over  ham,  paa  Grund  af,  at  Faderens 
Haarskjærer,  engang  midt  i  en  Undervisningstime, 
kom  farende  ind  i  Klassen  og  raabte:  Johannes, 
Du  skal  strax  komme  hjem  og  kjøre  ud  med 
din  Fader!« 

En  anden  Gang  kunde  det,  hvad  Spotte- 
glosserne  angaaer,  være  gaaet  ham  lige  saa  galt, 
hvis  man  ikke  havde  faaet  Andet  at  tænke  paa: 

Det  var  om  Eftermiddagen,  den  26de  Februar 
1794;  han  sad  ved  sin  Bog  og  studerede  paa  dens 
Indhold,  da  der  med  Eet  opstod  et  stærkt  Røre 
udenfor,  paa  Gaden,  og  det  gjentagne  Udraab: 
Der  er  Ildløs!  Slottet  brænder!«  kaldte  den  hele 
Skole  til  Vinduerne. 

Der  var  Syn  for  Sagen.  Tykke  Røgskyer 
stege  op  fra  den  ligeoverfor,  paa  den  anden  Side  af 
Kanalen  beliggende  stolte  og  kolossale  Bygning; 
de  væltede  forbi  Skolestuen  og;  formørkede  den. 

Slottet  kan  ikke  brænde;  det  er  en  Umulig- 
hed! Jeg  veed  det  bedre!'  raabte  Johannes  og  gjen- 
tog  sit  Raab  ivrigere  og  ivrigere,  fordi  Ingen  syntes 
at  ville  høre  paa  ham. 

»Snak,  Dreng!  sagde  Læreren,  »hvor  har 
Du  din  Visdom  fra?« 

Stærkere  og  stærkere  væltede  Røgen  frem, 
og  ude  paa  Gaden  og  paa  Slotspladsen,  voxede 
Larmen. 

»Det  maa  være  noget  Lost,  som  brænder 
derinde;  men  selve  Slottet  staaer  ikke  i  Fare, 
vedblev  Drengen.  Jeg  kommer  der  daglig,  og 
veed  det  fra  min  Ven  Svendsen  og  hans  Fader, 
som  er  Snedker  og  boer  derovre.  Han  har  sagt 
mig,  at  Lofter  og  Bjælkeværk  ere  saaledes  ind- 
lagte, at  en  opstaaet  Ildebrand  ingen  synderlig 
Skade  vil  kunne  gjøre.  Det  maa  være  en  Skor- 
stensild !  —  Rigtignok  er  det  besynderligt  —  det 
falder  mig  nu  ind  —  at  der  i  flere  Dage  har  været 
en  underlig  Brandlugt  paa  Gangene  og  i  Værel- 
serne; jeg  har  selv  lagt  Mærke  dertil  ved  den 
store  Marmortrappe,  som  endnu  er  under  Arbejde. 
Men  jeg  veed  da,    at  Marmor  ikke  kan  brænde. 

Ingen  gav  Agt  paa,  hvad  »den  Kloge  for- 
talte; Drengene  bleve  i  en  Hast  sendte  bort  og 
formanede  til  at  tage  sig  i  Agt  for  Vogne  og 
Trængsel;  men  Johannes  kom  den  Eftermiddag 
silde  hjem,  og  skete  det  omsider,  var  det  kun  for 

Gjennem  hundrede  Aar.  4 

atter  at  løbe  ud.  Hvorledes  skulde  han  kunde 
have  teet  sig  rolig,  naar  alle  andre  Mennesker 
vare  i  travl  Bevægelse,  naar  alle  Gemytter  vare 
grebne  af  Forfærdelse.  Der  herskede  jo  ikke 
længer  nogen  Tvivl,  Kjendsgjærningen  var  tilstede; 
det  prægtige  Slot,  der  havde  kostet  Millioner, 
stod  i  lys  Lue. 

Fra  det  Sted,  han  havde  valgt  sig  til  Udkig, 
kunde  han  see  en  stor  Deel  af  det,  som  tildrog 
sig:  »Der  er  ingen  Redning  mere!«  heed  det  blandt 
Mængden.  —  De  Kongelige  forlode  Slottet,  lige- 
som Rotterne,  det  brændende  Skib:  Begge  Maje- 
stæterne, Arveprindsen,  Enkedronningen,  Hertugen 
af  Augustenborg  og  Flere  —  alle  maatte  de  rømme 
Pladsen,   for  ej  at  indebrænde. 

Johannes  var  fra  sit  Stade  Vidne  til,  at  Slot- 
tets prægtige  Taarn,  med  Eet,  som  skete  det  ved 
en  electrisk  Ledning,  stod  i  et  Flammehav,  og 
han  deeltog  i  det  almindelige  Smerteskrig,  da  det 
bøjede  sig,  sank  sammen  og  faldt  over  imod 
Gammelstrand  —  imod  Skolen,  hvor  han  nylig 
havde  været  saa  fast  i  sin  falske  Tillid.  I  een 
Henseende  havde  han  dog  været  paa  rette  Spor; 
Ilden  var  opstaaet  under  Gulvet,  i  Nærheden  af 
den  under  Arbejde  værende  Marmortrappe;  den 
hidrørte  fra  forstoppede  Kakkelovnsrør. 

Denne  sørgelige  Begivenhed,  der  tilmed,  un- 
der Redningsforsøgene,  kostede  mange  Mennesker 

Livet,  efterlod  et  varigt  Minde  i  hans  Erindring; 
men  Eet  lærte  han  deraf,  nemlig:  at  det  ikke 
duer,  blindt  at  bygge  sin  Paastand  paa  Andres 
Theorier. 

Skoletiden  var  næsten  til  Ende.  »Anno  1795, 
Dom.  Qvasimodo  genitis  blev  Johannes  Bruun 
antagen  til  Confirmation  i  St.  Nicolai  Kirke  af 
Provst  Saxtorph,  og  den  29de  Novbr.  s.  A. 
fandt  Handlingen  Sted. 

Det  var  en  Aet,  af  meget  lang  og  derhos 
pinlig  Varighed;  den  optog  paa  den  fornævnte 
Dag,  Tiden  fra  Klokken  9  om  Formiddagen  til 
Klokken  3  om  Eftermiddagen,  og  da  det  var 
Skik  og  Brug,  at  Confirmanten  ikke  maatte  nyde 
Noget  o:  skulde  faste  til  han  kom  fra  Kirke,  og 
da  han  under  hele  Højtideligheden:  Overhøring, 
Prædiken  og  Velsignelse,  skulde  staae  op,  og  ikke 
et  Øjeblik  i  al  denne  Tid,  fik  Lejlighed  til  at 
tage  Hvile,  saa  kan  man  sikkert  forlade  sig  paa 
hans  Ord,  naar  han  siger:  Jeg  husker,  at  jeg 
kom  meget  sulten  og  træt  fra  Kirke.« 

Jeg  vil  fremdeles  lade  den  Paagjældende 
selv  tale: 

»Min  Pynt  erindrer  jeg  ikke  ganske  nøje; 
jeg  veed  nemlig  ikke,  hvorledes  jeg  var  friseret; 
men  det  husker  jeg  tydeligt,  at  jeg  bar  enceladon- 
grøn  Kjole,    trekantet   Hat   og  Pidsk   i   Nakken, 

saa  at  jeg  uden  Tvivl  maa  have  taget  mig 
malerisk  ud.« 

—  Atter  kom  en  Episode  af  Kjøbenhavns 
Ildebrandshistorie ,  paa  en  Maade,  til  at  staae 
som  Mærketid  for  hans  Livserindring.  St.  Nicolai 
Kirke,  hvori  han  var  bleven  confirmeret,  blev 
endnu  i  samme  Aar  af  Luerne  forvandlet  til  en 
Ruin. 

Hvad  angaaer  den  gamle,  anseelige  Kirkes 
Architectur,  da  henvises  til  de  rette  Kilder;  heldig- 
vis blev  endda  Taarnet  reddet;  det  staaer  og  vil 
forhaabentlig  vedblive  at  staae  i  Aarhundreder. 
Johannes  besteg  det  hyppigt  i  Følge  med  den 
Uhrmagersvend,  hvis  Hverv  det  var  at  regulere 
Taarnuhret.  Kjøbenhavn  i  Fugleperspectiv  interes- 
serede ham  meget,  ligesom  ogsaa  den  store  Sol- 
viser over  Portalen  til  den  venstre  Indgang.  Man 
sagde,  at  den  var  forfærdiget  af  Longomontanus, 
en  Bondesøn  fra  Ringkjøbingegnen,  som  i  sin 
Ungdom  blev  en  begejstret  Elev  af  Tycho  Brahe 
og  senere  i  42  Aar  var  Professor  i  Naturvidenskab 
ved  Kjøbenhavns  Universitet.  Man  tillægger  ogsaa 
Longomontanus  Rundetaarns  Construction. 

St.  Nicolai  Kirke,  der  altsaa  hører  med  til 
Historien,  var  omgiven  af  en  ældgammel  Kirke- 
gaard, som  endnu  paa  hin  Tid  maatte  modtage 
Kvarterets  Døde;  man  anslaaer  de  her  Begravedes 
Antal   til   over  Hundredtusinde,   saa  at,    om  end 

Pakningen  af  de  Døde  har  været  sildeagtig,  det 
deraf  kan  sluttes,  at  Størrelsen  ikke  var  ganske 
ringe.  Kirkegaarden  bredte  sig  mellem  Vingaard- 
stræde,  Holmensgade  og  Lille  Kongensgade. 

Der  var  i  dette  Kvarteer  et  stort  Virvar  af 
Smaagader,  Gyder  og  saakaldte  Gange;  de  dan- 
nede Dunstkanaler,  som  ledede  Smitstof  fra  de 
slet  tildækkede  Liig,  og  aflejrede  Sygdom  og 
Dødelighed  hos  de  omboende  Indvaanere. 

Ældre  Folk  kunne  vel  endnu  erindre  nogle 
af  disse  Smutter  ,  der  ikke  adskilte  sig  synder- 
ligt fra  Peder  Madsens  Gang,  som  først  nylig  er 
bleven  jevnet  med  Jorden.  Saavidt  jeg  veed  exi- 
sterer  ikke  længer  nogen  Smedensgang,  Rohdes 
Gang,  Nillekegade  o.  s.  v. 

Paa  den  her  omtalte  Tid  var  den  nuværende 
Højbroplads  —  hvad  der  er  bekjendt  nok  — -  op- 
taget af  de  tre  smalle  Gader:  Højbrostræde,  Store 
og  Lille  Færgestræde ;  (Maleren  Ley  har  fængslet 
Erindringen  om  disse  Gyder  ved  et  Billede)  men 
Ilden,  som  1795  ikke  skaanede  den  prægtige 
Kirke,  havde  til  Gjengjæld  den  Fortjeneste,  at 
lyse  op  her  og  skaffe  Hovedstaden  en  af  dens 
skjønneste  Pladser. 

Hvis  Digteren,  Statschirurgus  og  Barbeer  Carl 
Friederich  Reis  er,  som  beskrev  den  »fy  rgerter- 
ligc<  Ildebrand  i  1728,  endnu  havde  levet,  vilde 
han  have  havt  et  rigt  Stof  for  sin  Pen ;  men  han 

vilde  ogsaa  have  gjort  den  sørgelige  Erfaring,  at 
den  moralske  Indflydelse,  han  tillagde  sit  Skrift 
med  Hensyn  til  Omgangen  med  Lys  og  Ild,  og 
paa  hvilken  han  begrundede  sin  Ansøgning  om 
en  livsvarig  Pension  af  Kjøbenhavns  Brandkasse, 
var  illusorisk. 

Johannes  Bruun  var  ingen  almindelig  Confir- 
mant,  der  nøjedes  med,  Dagen  efter  Confirma- 
tionen,  at  spadsere  paa  Volden  eller  ryge  rade- 
kopske  Cigarer  i  Kongens  Have;  han  vilde  ikke 
rives  med  af  den  vulgaire  Strøm,  men  klare  sine 
Bugter  alene,  og  det,  saa  at  det  kunde  sees  og 
spørges. 

Til  den  Ende  fik  han  lagt  Saddel  og  Trendse 
paa  den  af  Faderens  Kjøreheste,  der  bedst  egnede 
sig  for  en  fuldfærdig  Cavalleer.  Da  han  fra  Lille 
havde  været  vant  til  at  ride  hen  til  Vandtruget, 
haabede  han  nok,  at  kunne  holde  Ballancen  paa 
en  længere  Udflugt,  og  saa  styrede  han  da  i 
Skridtgang  op  ad  Gaden.  Foruden  Stadsen  fra 
igaar:  den  Trekantede  og  den  Qeladons,  bar  han 
et  Par  langskaftede,  gulkravede  Ridestøvler  med 
Sølvsporer,  og  en  lang  Ridepidsk. 

Men,  hvad  enten  »den  høje  Heste,  den  glatte 
Saddel,  en  Hund,  en  Gadedreng,  en  donqvixotisk 
Vejrmølle  eller  alle  Dele  tilsammen  vare  Skyld 
deri,  nok  er  det  —  hvi  skulde  jeg  fortie  det?  — 

han  blev  Græsrytter.  —  Hesten,  der  sagtens  var 
tilfreds  med,  at  have  naaet  sin  ondskabsfulde  Hen- 
sigt, gjorde  strax  omkring  og  travede  den  lige 
Vej  hjem;  men  Johannes  krydsede  sig  frem  til 
Maalet  gjennem  Smaagaderne,  for  ikke  at  blive 
seet  og  udleet. 

Den  næste  Dag  tog  Faderen  ham  for  sig. 
Han  holdt  en  lille  Formaningstale,  hvis  Kvintes- 
sens var  den,  at  herefter  maatte  'Drengen  rystes 
af  Ærmet«;  han  maatte  ikke  glemme,  at  som  æld- 
ste Søn,  var  han  bestemt  til  at  overtage  Forret- 
ningen, og  at  det  fra  nu  af  gjaldt  om,  ved  Nid- 
kjærhed  og  Paapassenhed,  efterhaanden  at  gjøre 
sig  dygtig  dertil.  Et  Løfte  i  saa  Henseende  blev 
givet  med  oprigtigt  Alvor. 

»Men,«  vedblev  gamle  Bruun,  »Aarene  ligge 
for  Dig;  jeg  haaber  med  Guds  Hjælp  endnu 
en  Stund  selv  at  kunne  styre  Roret,  og  der  kan 
altsaa  for  Dig  blive  Tid  nok  endda  til  at  udvide 
dine  Kundskaber  eller  søge  lærerig  Adspredelse. 
Forsøm  ikke  Lejligheden!  Enhver  fornuftig  Ud- 
gift i  denne  Retning  vil  jeg  med  Fornøjelse  be- 
tale; thi  Ingen  har  smerteligere  end  jeg  følt,  hvad 
en  forsømt  Opdragelse  vil  sige. «  —  Johannes  tak- 
kede og  lovede  at  handle  derefter. 

Saavidt  det  lod  sig  gjøre  og  hans  Kjendskab 
til  Sagerne  naaede,  tog  han  nu  ivrig  Deel  i  For- 
retningens Ledelse,  og  man  vil  let  kunne  forstaae, 

at  det  beroede  paa  ham  selv,  om  Tiden  skulde 
finde  fuld  Anvendelse. 

Nytaarsregningernes  Udfærdigelse  var  selv- 
følgelig en  Begivenhed,  der  krævede  Tid  og  Flid; 
mange  af  dem  vare  paa  hele  Folioark,  eftersom 
en  stor  Deel  Kunder,  ifølge  gammel  Slendrian, 
kun  betalte  een  Gang  aarlig,  hvilket  vistnok  var 
en  meget  upractisk  Indretning,  eftersom  de  store 
Summer  sjeldent  laae  løse  i  Lommen,  naar Betalings- 
tiden kom. 

Johannes  Bruuns  Kaligrafi  tog  sig  ved  denne 
Lejlighed  godt  ud,  og  naar  Regningerne  laae  fær- 
dige, fornøjede  det  Faderen  saameget,  at  han  frem- 
tog en  Femdalerseddel,  som  til  Flids- og  Prisbeli Mi- 
ning, vel  glattet  og  udstrøgen,  blev  nedlagt  i  en  særlig, 
dertil  bestemt  chinesisk  Æske.  Deponeringen  skete 
med  en  vis  ceremoniel  Højtidelighed,  der  samtidig 
med  et  venligt  Nik  og  et  anerkjendende  Smil,  havde 
en  opløftet  Pegefinger  i  Følge,  og  saaledes  tillige 
syntes  at  indeholde  en  stum  Moral.  Da  Johannes 
imidlertid  ikke  havde  lært  Chinesisk,  oversatte  han 
Texten  ad  libitum,  >og  —  siger  han  selv,  med 
en  vis  Undseelse  over  sin  Ødselhed  —  den  sidste 
Seddel  kom  altid  til  at  ligge  alene.« 

En  ung  Springfyr,  som  lige  er  undsluppen 
Skoletvangen  og  seer  sig  stillet  ved  Indgangen 
til  -den  fuldfærdige  og  velplanerede  Livsbane,  der 
fremtidig  skal  være  hans,  kan  nok  føle  et  Pust  af 

Livets  Alvor,  uden  dog  derfor  at  miste  Træk- 
fuglens Længsel  efter  Flugt.  —  Menneskenaturen 
har  i  Reglen  bedst  af  at  være  sin  egen  Banebryder, 
og  den  Forret,  Førstefødslen  giver,  kan  ofte  have 
fordærvende  Indflydelse.  Dette  var  dog  langtfra 
Tilfældet  for  Johannes's  Vedkommende;  han  følte 
Taknemmelighed  mod  Faderen,  som  ved  Flid  og 
Vindskibelighed  havde  gjort Fremtidsvej en  ryddelig 
for  ham,  og  han  lovede  i  sit  stille  Sind,  saa  godt 
det  stod  i  hans  Magt,  at  gjøre  sig  værdig  til  det 
Lod,  Hændelsen  havde  kastet  i  hans  Skaal. 

Udenfor  laae  endnu  den  Egn,  gjennem  hvilken 
det  stod  ham  frit  for,  at  anlægge  Stier  og  plante 
Blomster  til  Livets  Nydelse;  det  var  denne  Cultur, 
han  søgte;  saasnart  det  blev  ham  muligt,  vilde 
han  ifærd  dermed. 

Den  første  Betingelse,  vidste  han,  var  at  holde 
sig  pæn,  og  naar  Haarskjæreren  daglig  kom  for 
at  frisere  den  Gamle,  faldt  der  bagefter  lidt  Pud- 
der (Hvedemeel)  og  Pomade  (Lysetalg)  af  til  den 
Unge.  —  Mine  Pidskebaand,«  fortæller  han, 
kjobte  jeg  af  en  omvandrende  Jødedreng,  al- 
mindelig kaldet  Simon  Slikmund«.  Denne  Fyr 
besad  et  godt  Snakketøj  og  søgte  paa  alle  Maader 
at  gjøre  sig  rørende,  for  gjennem  Medlidenheden 
at  fange  Kunder;  snart  var  hans  Fader  syg  og 
snart  hans  Moder  død,  men  Ingen  lod  sig  narre. 
Det  var  en  bekjendt  Sag,  at  Simon  Slikmund 

var  en  Slikmund,  og  saa  vidste  man  nok,  hvor 
Fortjenesten  gik  hen. 

Den  Stand,  Johannes  fra  nu  af  hørte  til,  var 
ganske  vist  ikke  blandt  dem,  der  indtog  nogen 
høj  eller  anseet  Samfundsrang,  skjondt  den  langt- 
fra indesluttede  saadanne  Typer,  som  dem  Hol- 
berg, fra  et  tidligere  Aarhundrede,  skildrer,  bl.  A. 
i  »Det  lykkelige  Skibbrud.«  —  At  han  ved  sit 
Exempel  skulde  kunne  hæve  Standen,  faldt  ham 
ikke  ind;  derimod  meente  han  jo  nok,  at  han  vildt- 
kunne  hæve  sig  selv  uden  at  træde  paa  den. 
Hans  egen  Fader  gav  ham  jo  allerede  i  saa  Hen- 
seende det  bedste  Exempel;  thi  om  end  gamle 
Hans  Bruuns  Stamtavle  fremviste  den  rurale  Her- 
komst, havde  dog  vist  en  venlig  Fee  været  til- 
stede ved  hans  Fødsel  og  givet  ham  det  ægte  og 
umiskjendelige  Adelspræg  i  Vuggegave. 

Nok  sagt,  den  unge  Sæd  havde  god  Spire- 
kraft, men  de,  der  tillagde  ham  Æren  for  alle 
Reformer  paa  hin  Tid,  toge  dog  vist  fejl.  Faer 
Bruun  gav  ikke  saaledes  Commandoen  fra  sig. 
Rigtignok  var  der  en  vis  højrød  Kareth,  som  al- 
drig Nogen  forhen  havde  seet  Mage  til,  og  hvorom 
Mange  nærede  den  Formening,  at  den  lige  lukt 
var  rullet  ud  af  den  unge  Stamherres  Hoved, 
ligesom  Minerva  af  Jupiters;  men  om  det  var  Til- 
fældet, veed  jeg  ikke.  —  Maria  Rohmaica,  som 
paa    sin    Confirmationsdag    indviede   dette   Pragt- 

stykke,  ansaae  rigtignok  dets  Fremkomst  som  et 
udsøgt  Galanteri,  alene  beregnet  paa  hende.  Saa- 
vidt  kan  Forfængeligheden  gaae,  endog  hos  en 
Confirmant. 

Som  Exempel  paa,  at  den  »tørre  Jyde«  kunde 
være  oplagt  baade  til  Alvor  og  Skjæmt,  og  at 
han  selv  tog  Deel  i  Styrelsen,  kan  tjene  følgende 
Anecdote    fra  Slutningen  af  forrige  Aarhundrede. 

En  Morgenstund  var  Hans  Bruun  gaaet  ud 
ad  Nørreport  for  om  muligt  at  gjøre  ■> Forprang 
om  et  eller  flere  Læs  Hø.  I  Nørreallée  kom  ham 
en  Mand  farende  imøde:  Der  er  En,  der  har 
hængt  sig  derhenne  i  Alléen!:  —  »Men  saa  skar 
De  ham  vel  ned?«  —  »Nej,  jeg  blev  bange,  og 
desuden  havde  jeg  ingen  Kniv!« 

Manden  med  »Spøgelsefrygten«  foer  videre, 
og  Hans  Bruun  fortsatte  raskere  sin  Udvej,  idet 
han  bestandig  søgte  i  Trætoppene  efter  den 
Hængte.  —  Bønderne,  der  kom  forbi  med  deres 
Hø-  og  Halmlæs,  kunde  slet  ikke  forstaae,  hvad 
Fa'er«  idag  havde  saa  travlt  med,  siden  han  ej 
engang  standsede  og  gjorde  Bud  paa  deres  Varer. 

Pludselig  opdagede  den  Søgende  en  Person, 
der  stod  tæt  op  imod  et  af  Træerne;  det  var 
øjensynligt,  at  denne  saae  efter  Noget  i  Grenene. 
»Hænger  han  dér?«  lød  Spørgsmaalet,  idet 
Spørgeren  selv  strakte  Hals,    og,   i  den  Hensigt, 

at  hæve  sig,  lagde  Haand  paa  den  Tiltaltes  Skul- 
der. Istedetfor  Svar  gjorde  denne  en  svingende 
Bevægelse  og  satte  et  dødblegt  Ansigt  lige  imod 
hans.  Han  havde  talt  til  selve  den  Hængte;  Hr. 
Urian's  Støvlenæser  berørte  Jorden;  de  dannede 
Tappen,  hvorpaa  Figuren  drejede  sig.  Naturligvis 
gjorde  Kniven  en  Ende  paa  denne  »Slinger  i  Val- 
sen«, men  Individet  viste  sig  at  være  absolut  dødt, 
og  Forprangen  røg  den  Dag  i  Lyset. 

—  Kort  Tid  efter,  at  han  var  kommen  hjem, 
bankede  stærke  Knoer  paa  derude.  Fra  det 
inderste  Værelse,  hvis  Dør  stod  paa  Klem,  saae 
han,  at  det  var  en  Bonde,  som  han  mindedes  nys 
at  have  mødt  med  sit  Læs  ude  i  Alléen.  —  Det 
var  hans  Hensigt  strax  at  vise  sig,  men  han  blev 
forhindret  derfra  ved  den  uimodstaaelig  komiske 
Situation,  han  indenfor  blev  Vidne  til. 

Bonden  bankede  paa  Døren  ind  til  Mellem- 
værelset, og  da  en  Stemme  havde  raabt:  »Kom 
ind!«,  rakte  han  Halsen  frem  og  saae  sig  om  i 
Stuen;  men  kunde  til  sin  Forbauselse  Ingen  op- 
dage. Der  udspandt  sig  nu  følgende  Samtale 
mellem  Bonden  og  den  Usynlige. 

»Det  var  dog  en  forskrækkelig  Hast  vor 
Fa'er«  havde  idag  ude  paa  Landevejen.  Nu  er 
jeg  kommen  for  alligevel  at  sælge  Ham  mit  Hø. « 

Stemmen:   »Hvad  skal  Du  ha'e?« 

Bonden,    som   syntes  at   Sporgsmaalet   lod 

lidt  ærgerligt,  svarede  paa  sin  Side  i  en  gnaven 
Tone:  'Godt  Ord  igjen!  Vi  har  da  for  slaaet  en 
Handel  af  med  hinanden.  Jeg  skulde  vel  saadan 
paa  det  Lav  ha'e  en  Rigsorts  Penge  for  Lispundet. « 

Stemmen  med  ironisk  Skratten:  »Ha,  ha, 
ha!    Hvad  skal  Du  ha'e?« 

Bonden  strakte  atter  Halsen  frem  og  saae 
sig  om  i  Værelset ;  men  skjøndt  han  Ingen  kunde 
opdage,  vedblev  han: 

»Nu  gaaer  Fa'er  for  vidt!  Et  Par  Skillings- 
penge  faaer  jeg  vel  at  slaae  af;  lad  os  saa  faae 
Sagen  afgjort  i  en  Ruf.  for  Bæsterne  længes  efter 
at  komme  i  Stald.« 

Samtalen  *  vedblev  endnu  i  nogen  Tid  paa 
samme  Viis,  og  Bondens  Ærgrelse  var  stegen  til 
det  Højeste,  da  »Fa'er«  med  Eet  viste  sin  Person 
i  den  aabne  Dor. 

»Hvad  skal  Du  ha'e?  spurgte  han  i  en  Tone, 
der  forekom  Bonden  endnu  mere  irriterende.  — 
Denne  belavede  sig  paa  et  grovt  Svar;  men  nu 
lød  det  igjen:  Hvad  skal  Du  ha'e?  ha,  ha,  ha! 
Poppedrengen  skal  ha'e  Sukker. 

Det  opklaredes  nu  i  en  Hast,  at  Bonden 
havde  ladet  sig  narre  af  Pappegøjen,  der  hængte 
tilvejrs  paa  et  Søm  paa  Vinduesposten.  Handelen 
til  den  lave  Pris  stod  ved  Magt;  men  den  Narrede 
indrømmede  dog,  at  han  hellere  vilde  passiare  med 
den  levende  Hængte  end  den  Døde  ude  i  Alli 


62 


—  Det  er  vist  nok,  at  et  Talent,  for  at  svare 
til  sit  Navn,  maa  være  medfødt;  derefter  maa  det 
plejes  og  dyrkes.  Det  Samme  gj ælder  om  en 
Naturgave,  der  ikke  udvikles:  den  kommer  enten 
slet  ikke  til  Verden,  udelukkes  fra  sin  Ret,  eller 
forgaaer  ligesom  en  Blomst  mellem  kvælende 
Ukrud. 

Johannes  havde  et  Talent;  det  bestod  i  Øre- 
sands for  Musik  og  Sprog.  Opdagelsen  kom  uden 
Tvivl  ganske  ubevidst,  og  Talentet  behøvede  for- 
saavidt  ingen  Impuls  ude  fra.  Ikkedestomindre 
skulde  jeg  næsten  troe,  at  det  bulede  Posthorn 
har  havt  sin  Deel     i  Spillet«. 

Sad  Drengen  ikke  allerede  i  'Tagrenden  til 
David  Skolemesters  Huus  og  byggede  Luftkasteller 
til  Svalekviddret  ?  Og  mon  ikke  hans  Sands  vække- 
des naar  Postkarlen  sendte  Hilsen  derop?  Sad  han 
maaskee  ikke  allerede  og  holdt  Drømmebog  i 
babyloniske  Tungemaal,  den  Gang  Læreren,  Hr. 
Ejler  Hagerup,  saa  ublidt  slog  til  Lyd  paa  hans 
Trommehinde  ?  Dog  nej !  Tonerne,  han  hørte,  de 
musikalske  og  sproglige,  behøvede  som  sagt  ingen 
ydre  Paavirkning  for  at  blive  til,  de  vare  med- 
fødte. 

—  Udenfor  LevebrødsfageU  er  det  langtfra, 
at  Johannes  nød  nogen  særlig  Begunstigelse  fremfor 
sine  yngre  Sødskende.  Hvad  Kundskaber  og  Op- 
dragelse angaaer,   stode  de  alle  fuldstændig  paa 

lige  Fod,  om  end  den  Ældste  selvfølgelig  —  ialt- 
fald  for  en  Tid  —  maatte  gaae  forud.  De  to 
Gamle  sparede  Intet,  hvor  det  gjaldt  om  Børnenes 
Opdragelse.  Det  var  en  Retfærdighedsgjærning, 
maaskee  en  egoistisk  Trang,  men  i  saa  Fald  af 
bedste  Slags. 

For  de  to  Sønner  og  den  ældste  af  Døttrene 
blev  der  holdt  Privatlærere,  navnlig  i  Fransk  og 
Tydsk,  i  Modersmaalet,  i  Dands  og  flere  Fag,  og 
Kappelysten  var  stor  hos  dem  Alle.  Med  Hensyn 
til  Musikundervisningen  gjaldt  den  samme  ligelige 
Fordeling,  kun  med  den  Forskjel,  at  Johannes 
blev  bestemt  for  Violinen  og  Peter  for  Fløjten, 
og,  hvor  aparte  det  end  lyder  for  en  Dame,  blev 
sidstnævnte  Instrument  ogsaa  Søsterens. 

Den  første  Musiklærer  var  en  Hoboist  ved 
Navn  Korner.  »Denne  Undervisning,-  siger 
Joh.  Bruun,  »var  ret  efter  mit  Sind,  og  hvor  der 
er  Lyst,  gjøres  hurtig  Fremgang;  saaledes  varede 
det  ikke  længe,  førend  vi,  med  Assistance  af  en 
musikalsk  Ven,  Capelmusicus  Kragh,  som  spil- 
lede Bratsch,  kunde  udføre  Kvarteter.  Denne 
Øvelse  gav  Færdighed  i  at  læse  Noder,  og  uden 
denne,    nytter   det  ikke  at  tale  om  et  godt  Spil. 

Læreren,  som  udentvivl  har  glædet  sig  over 
sine  Elevers  Fremgang,  men  sagtens  tillige  især 
havt  sin  egen  Forfængelighed  og  materielle  In- 
teresse for  Øje,  componerede  en  saakaldet  >Dob- 

belt-Concert«,  som  han  i  bedste  Form  tilegnede 
dem.  De  vare  Begge  —  de  to  Brødre  —  hen- 
rykte derover  og  gave  sig  strax  ifærd  med  Ind- 
studeringen. —  Aaret  iforvejen  (i/95)  havde  GI. 
Bruun  ladet  opføre  en  ny  Gaard  paa  den  meget 
omtalte  Tomt,  ud  til  den  ny  anlagte  Kronprindsens- 
gade  (Stedet  er  det  nuværende  Nr.  8).  En  Etage 
var  endnu  ikke  bleven  udlejet;  hvorledes  skulde 
den  vel  bedre  kunne  indvies  end  ved  en  Concert, 
hvor  de  to  fejrede  Virtuoser  kunde  faae  Lejlighed 
til  at  lade  sig  hører 

Tilladelsen  var  ikke  vanskelig  at  faae,  og 
Johannes  var  glad  tilgavns,  »ikke  fordi  jeg  skulde 
spille  Obligat, <;  siger  han,  »nej,  tvertimod,  det 
gøs  i  mig,  naar  jeg  tænkte  derpaa;  men  selv  at 
faae  en  Concert  bragt  istand  og  deltage  deri,  det 
var  mageløst. 

»Hvor  var  jeg  ikke  lykkelig/  udbryder  han, 
da  man  kom  slæbende  med  den  store  Contrebas 
Valdhornkasserne  og  Nodepultene;  jeg  vilde  vist 
være  bleven  halvtosset  af  Længsel  efter  Aftenens 
Komme,  hvis  jeg  ikke  havde  havt  saa  uendelig 
travlt  med  at  faae  Stole,  Borde,  Gardiner  etc. 
bragte  hen  i  de  tomme  Værelser.« 

>  Endelig  slog  den  store  Time;  Lysene  vare 
tændte,  de  indbudne  Tilhørere  toge  Plads,  og 
»Hoboisterne«  —  thi  af  lutter  saadanne  bestod 
Orchestret    —    kom    trampende    paa    deres    tyk- 

saalede  Støvler.  Saa  blev  der  Ro,  og  Ouverturen 
begyndte.  Mit  Hjerte  sad  i  min  Hals.  Omsider 
blev  den  famose  Dobbel-Concert  lagt  frem,  og  nu 
var  det  næsten  ude  med  mig. 

Spillet  var  til  Ende.  Angstfuld  stod  jeg  og 
turde  ikke  see  op;  men  i  samme  Øjeblik  regnede 
og  drønede  det  med  Bifald.  Jeg  hørte  Epitheter 
som  »ypperligt,  herligt,  yndigt«  —  ja,  og  saa  var 
jeg  væk  af  Henrykkelse. 

Men  nu  kom  » Spillemændenes  «  Tid  til  Glæde; 
thi  aldrig  saa  snart  havde  Tilhørerne  fjernet  sig, 
førend  min  Moders  Sendebud  kom  til  Syne  med 
optaarnede  Smørrebrødsfade  samt  en  dampende 
Punchbolle  af  mægtigt  Omfang.  Piben  fik  en 
anden  Lyd.« 

Denne  Concert-Debut  var  Blod  paa  Tanden 
for  den  ungdommelige  »Virtuos«,  og  hele  hans 
nidkjære  Attraa  gik  fra  nu  af  ud  paa,  »at  være 
med«.  Imidlertid  var  han  dog  saa  fornuftig  at 
indsee,  at  han  endnu  burde  lære  Adskilligt,  før 
han  prøvede  paa  at  tilfredsstille  sit  forfængelige 
Haab.  Det  var  allerede  godt,  at  hans  Musiklærer 
vilde  tage  ham  med  til  Orchestret  i  »Det  forenede 
musikalske  Selskab«,  som  hver  Søndag  Aften  Kl. 
5  samledes  i  det  nuværende  »Hotel  du  Nord«. 

Her,  blandt  Musikens  Velyndere,  hvis  Toner 
han  lyttede  til  og  hvis  techniske  Færdigheder  han 
fulgte   gjennem   Nodernes   Labyrinther,    her   følte 

Gjennem  hundrede  Aar.  c 

han  sig  paa  rette  Hylde,  og  han  vilde  sagtens 
strax  have  ladet  sig  indmelde  i  Selskabet,  hvis 
ikke  Lovenes  Stringens,  med  Hensyn  til  Alders- 
grændsen,  havde  sat  ham  Slaa  for  Døren. 

Heldigvis  vare  ikke  alle  Foreninger  lige  pe- 
remptoriske  i  deres  Lykurgiana;  det  varede  derfor 
heller  ikke  længe,  førend  han  havde  faaet  den 
ene  Fod  over  Tærsklen  til  det  sociale  Liv.  Den 
anden  Fod  fulgte  snart  efter,  og  saa  havde  han 
det  »gaaende«. 

Indtrædelsen  »i  Verden«,  netop  i  hin  ung- 
dommelige Gjæringsperiode,  ansaae  Joh.  Br.  altid 
senere  som  en  Begivenhed,  der  havde  havt  stor 
Indflydelse,  ej  alene  paa  Ørets  Modtagelighed  for 
Tonerne,  men  ogsaa  for  Legemets  og  Aandens 
Dannelse.  »Kanterne  bleve  slebne  af«  i  Tide.  — 
Han  bejlede  især  til  Damernes  Gunst,  og  han 
havde  Lykken  med  sig :  Damerne,  baade  de  ældre 
og  yngre,  syntes  godt  om  det  unge  Blod  og  den 
conversable  Cavalleer;  det  var  »de  Skjønne«,  som, 
uden  at  vide  det,  drejede  Slibestenen. 

—  Den  rahbekske  Tid  var  paa  Heldingen; 
Klublivet  florerede  ikke  længer  saa  frodigt  som 
tidligere.  Knud  Lyne  dirigerede  vel  endnu  fra 
sit  »Bakkehuus«,  Bachanalerne  paa  Skydebanen 
og  i  Dreyers  Klub,  og  hans  og  mange  Fleres 
Viser  trængte  derfra  ud  blandt  Befolkningen. 
Efterlignere  og  Efterdønninger  forekom  fremdeles, 

men  ikke  længer  med  den  samme  intensive  Kraft 
som  tidligere;  Tonen  havde  i  det  Hele  faaet  en 
mildere  Lyd.  Det  var  ingen  sat  Regi  for  Hu- 
struen, at  hun  skulde  sidde  oppe  om  Natten  og 
vente  paa  sin  ravende  Ægtefælle,  hvis  Pølseviser, 
Sange  for  Damerne  og  Hymner  for  Evan  og  Eros, 
péle-méle  stak  frem  af  Kjolelommens  Skjul,  og 
ved  Tilsynekomsten  fremviste  Vittigheden  og  Lunet 
i  en  obscøn  Sky  af  Romdunst  og  Tobaksrøg.  Det 
smukke  Kjøn  havde  sejret  over  den  smudsige 
Phantasies  sminkede  »Chariter«;  Dandsens  Glæ- 
der havde  fortrængt  de  støjende  Orgier;  Thalias 
Papyrus- Templer  skøde  frem,  hvor  den  falske 
Coturn  havde  styltet  sig  op  til  det  Uskjønne; 
Musikens  naturlige  og  velgjørende  Toner  havde 
overdøvet  Glassenes  Kvinkeleren  og  Knivenes 
uharmoniske  Raslen. 

Lad  os  exempelvis  kaste  et  Blik  paa  den 
Sang  forDamer,  der  stak  ud  fra  Frakkelommen, 
og  er  af  N.  T.  Bruun.  Forfatteren  lider  ikke, 
at  man  »immer  væver  om  Fædrenes  Tid:  De 
salige  Herrer  drak  langt  meer  end  vi,  og  legte 
gar  gjerne  med  Tøsene  Pant«;  midt  i  Sangen 
hedder  det  derhos: 

Hvor  Tiden  har   faldet  de  Stympere  lang ! 
De  Viser  ej  havde,  ej  kjendte  de  Sang; 
Med  stirrende  Øjne  om  Flasken  de  sad ; 
Højt,   om  Een  imellem  Chrisillis  dem  kvad. 


Men  var  det  at  undre?    Mamaerne  jo 
Bar  sorte  Uldhoser  i  ruggsvarte*)  Sko 
Og  blaa  Filtes  Buxer  til  Loppernes  Trøst, 
Alt  nok  for  at  isne  hver  Arvesynds  Lyst. 

See  derimod  vores  fortryllende  Noer ! 
Hvor  pipper  igjennem  det  spøgende  Flor 
Hver  Yndighed  frem  i  Chariternes  Dragt, 
Og  fængsler  vort  Hjerte  med  tryllende  Magt. 

(Poeterne  ville  aldrig  anerkjende  Fædrenes  priste 
Herlighed.) 

Ja,  ja!  Siig  kun,  at  det  er  den  grelle  Revers, 
jeg  har  stillet  frem,  og  at  jeg  skjuler  den  gode 
Side.  Det  skal  da  mindes,  at  det  fornemmelig 
er  Perioden  i  dens  sidste  Hendøen,  jeg  omtaler,  og 
det  tør  vel  nok  betvivles,  at  det  »sympathetiske 
Echo«  paa  hin  syngende  og  lovsungne  Tid,  har 
havt  samme  Velklang  for  Alle. 

Lad  os  da  engang  see,  hvorledes  den  nye 
Dag  gry'de;  idetmindste,  hvorledes  dens  primitive 
Skær  faldt  paa  Joh.  Bruun,  da  han  tragtende  og 
his'ende  søgte  at  komme  indenfor  Selskabslivets 
nye  Dæmring.  —  Hvorledes  og  ved  hvilke  Midler 
det  lykkedes  ham  at  naae  sit  Maal,  er  jo  allerede 
mere  end  antydet. 

Følgende  den  sædvanlige  Historieskrivers  op- 
højede Exempel,  vil  jeg  heller  ikke  i  dette  Tilfælde 
komme  dumpende  midt  ind  i  Begivenhederne,  men 
ordentligvis  indlede  dem  med  en  lille  Oratio  obliqva. 

•)  o:   laaden- sorte. 

Udenfor  Klub  og  Selskab  var  Livet  langtfra 
sybaritisk  paa  det  offentlige  Forum.  Fine  Kaffe- 
huse og  elegante  Conditorier,  hvor  ej  alene  den 
fornemme  Lediggænger,  men  ogsaa  den  hvile- 
søgende  Forretningsmand  kunde  gaae  hen  for  at 
finde  Øjeblikkets  Recreation,  gaves  vel  ikke;  der- 
imod var  der  en  stor  Overflod  af  01- og  Vinstuer, 
og  navnlig  af  disse  sidste  nogle,  hvor  det  bedre 
Selskab«  søgte  hen.  Baade  Lokale,  Belysning 
og  Opvartning  vare  tarvelige  i  Ordets  sande  Be- 
tydning; dog  var  der  nogle  blandt  dem,  der  stode 
i  godt  Renommée. 

Af  Vinstuer,  der  saaledes  havde  hævdet  sig 
en  vis  Anseelse,  kan  nævnes:  »Glarmestrenes 
Kjælder«  paa  Store  Kjøbmagergade.  Navnet  var 
nedarvet,  og  ingen  Etiquette  for  det  specifik  Laugs- 
mæssige:  Tempora  mutantur!  —  Her  samledes  til 
visse  af  Døgnets  Tider,  Elementer  af  den  stabile 
og  fashionable  Verden,  skjøndt  vel  ogsaa  (uden 
Allusion  til  Glarmestrene)  af  den  skrøbelige  og 
lette  Slags;  Folk,  hvis  Aasyn  glødede  af  Gejsten, 
og  Saadanne,  der  plejede  deres  aandelige  Deel 
ved  et  uskyldigt  Glas  og  en  livlig  Conversation 
om  Dagens  Begivenheder,  baade  dem,  »der  skre- 
ves  fra  Paris«  og  dem,  der  florerede  indenfor 
Kjøbenhavns  Volde. 

Ned  i  denne  Kjælder  dristede  sig  den  unge 
Joh.  Bruun.    Cest  le  premier  pas,  qui  coute!  Senere 

kom  han  her  oftere.  De  to  »Hosekræmmere « 
Kierkegaard*)  og  Agerskov,  som  han  kjendte 
godt,  og  med  hvem  han  sagtens  stod  paa  lige 
Trin  i  Dannelse  og  materiel  Væren,  hørte  til 
Stamgjæsterne;  en  mindre  Kreds  havde  sluttet 
sig  til  dem,  og  i  denne  fik  Neophyten  sin  Plads. 

Til  den  Enclave,  den  her  omtalte  lille  Fashion 
dannede  i  et  Hjørne  af  Stuen,  halvt  i  Skjul  af 
nogle  store  Vinfoustager,  hørte  ogsaa  en  ung 
Svensker,  en  Mand,  der,  paa  Grund  af  en  vis 
hemmelighedsfuld  Nimbus,  i  Forbindelse  med  et 
slebent  Væsen  og  mangesidige  Kundskaber,  lige- 
som var  bleven  Centrum  i  den  lille  Clique,  hvor 
de  Andre  dannede  Radier. 

Denne  unge  Svenskers  Navn  var  Hilfling; 
han  bar  Titlen  Assessor,  hvilket  hinsides  Sun- 
det skal  betyde  noget  Mere  end  hos  os,  og  i 
ethvert  Tilfælde  var  en  ret  mærkelig  Rang  for  en 
Yngling,  som  ikke  kunde  have  arbejdet  synderligt 
for  at  komme  op  ad  den  embedsmandige  Stige, 
den  han  i  ethvert  Tilfælde  nu  havde  forladt,  og 
det  for  stedse. 

Den  unge  Mand,  der  var  Lærer  i  Fransk  for 
de  to  nævnte  »Kræmmere«,  var  af  disse  bleven 
indført  i  Kj ælderen,  og  han  var  lige  affable  mod 
Alle.      Hans  Historie   var   ikke   lagt   aaben   frem, 


s)  Fader  til  Søren  K.  og  P.  Chr.   K. 

men  man  fortalte  indbyrdes  deraf,  hvad  man 
vidste  eller  troede  at  vide. 

Han  var  kommen  til  Kjøbenhavn  med  sin 
Fader  —  heed  det  — ;  de  vare  Flygtninge,  og  om 
Sidstnævnte  hviskedes  der,  at  han  havde  været 
med  paa  Operamaskeraden  i  Stockholm,  den  29de 
Marts  1792,  da  Ankerstrøm  saarede  Gustav  III. 
dødelig.  Senere  havde  Fader  og  Søn  opholdt  sig 
en  Tid  i  Udlandet,  hvor  den  ældre  H.,  der,  som 
man  vilde  vide  var  compromitteret  ved  Attentatet, 
forsvandt,  uden  at  man  kjendte  hans  Vej.  Maaskee 
var  han  død,  maaskee  vendt  tilbage  til  Sverig. 

(Om  Sønnen  H.  kan  jeg  i  Parenthes  meddele 
—  forhaabentlig  uden  at  gjøre  mig  skyldig  i  nogen 
Indiscretion  —  at  han  noget  længere  hen  i  Tiden 
blev  Huuslærer  i  det  grevelige  Danneskjold-Sam- 
søeske Huus.  De  to  unge  Grever,  den  senere 
Ceremonimester  og  Generalpostdirecteuren,  bleve 
hans  Elever,  og  de  foretoge  under  hans  Ægide 
en  længere  Udenlandsrejse.  Efter  denne  Tid  ved- 
blev H.  til  sin  Død  at  være  knyttet  til  den  greve- 
lige Familie.  I  Forening  med  Grevinden  anlagde 
han  Holmegaards  Glasværk,  og  her  eller  i  Nærheden 
boede  han  til  sin  sildige  Død  ) 

Til  fornævnte  lille  Compagni  sluttede  sig  alt- 
saa,  som  sagt,  Joh.  Bruun,  og  han  blev  snart  en 
intim  Ven  af  Svenskeren,  der  paatog  sig  hans 
videre  Vejledning  i  det  franske  Sprog,  og  dernæst 

beredvillig  lovede,  at  ville  indføre  sin  Elev  i  Selskabs- 
livet, vel  at  mærke,  ikke  det  ceremonielle,  hvor 
Conversationen  føres  paa  Fransk,  og  Tjenerne 
gaae  med  Glacéhandsker,  men  det  offentlige 
Selskabsliv,  hvor  Gemytligheden  herskede,  uden 
at  Skjønhedslinien  nogensinde  overskredes. 

»Du  spiller  Violin, «  sagde  H.  til  sin  yngre 
Ven  —  »Du  har  Lyst  til  at  dandse  og  Talent  til 
at  spille  Comedie,  eh  bien!  Du  er  naturligvis 
selvskreven.  Vent  bare  Lidt,  saa  kommer  ogsaa 
Resten  af  sig  selv.« 

Ganske  rigtig!  En  Dag  gjorde  Fodposten  et 
frygteligt  Spektakel  med  sin  store  Klokke  udenfor 
Nr.  13,  og,  efterat  have  spændt  Gemytterne,  be- 
kvemmede han  sig  endelig  til  at  aflevere  det  store 
Brev,  han  opsigtvækkende  havde  holdt  tilvejrs. 
Det  viste  sig  at  være  addresseret  til  Hr.  Joh.  Bruun 
og  indeholdt  Meddelelsen  om,  at  han,  efter  fore- 
gaaet  Ballotation,  var  optagen  som  musicerende 
Medlem  af » Foreningen«.  —  Intet  virkeligt  Diplom 
kunde  have  bragt  Modtageren  større  Glæde  end 
denne  Directionsskrivelse. 

Selskabet  »Foreningen«  residerede  hos  Brænde- 
vinsbrænderen i  St.  Pederstræde,  hvis  Sted  kaldtes 
»Tre  Flasker«,  og  for  at  komme  til  Lokalet,  der 
var  ovenover  Kostalden,  maatte  man  kravle  op 
ad  en  Hønsetrappe. 

Lejligheden  var  i  sig  selv  hønseburagtig;  den 
bestod  af  et  lille  Theater,  et  lille  Orchester,  en 
lille  Tilhørerplads,  en  lille  Forsamlingsstue,  og, 
specielt  om  Komedieaftnerne,  af  to  smaa  Værelser 
i  Sidehuset  til  Paaklædning.  Altsammen  meget 
smaat,  men  saare  godt. 

Tilskuerpladsen  var  til  at  skrue  op,  saa  at 
den  kunde  bringes  i  lige  Flugt  med  Theatret,  og 
der  holdtes  jevnlig  her  smaa  gemytlige  Baller;  de 
vare  kun  lidet  bekostelige,  eftersom  Directionen 
havde  for  Skik,  paa  Baldagenes  Formiddage,  at 
møde  personlig  for  at  skjære  Smørrebrød,  brygge 
Punch  og  bringe  Theater  og  øvrige  Lokale  i  Orden. 

Ved  Forestillingerne  var  det  lidt  uheldigt,  — 
især  for  de  rørende  og  pathetiske  Scener  —  at 
Kostaldens  Beboere  undertiden  faldt  ind  med  øre- 
døvende Brøl.  Men  saa  glemte  man  med  det 
Samme  at  græde,  og  Hensigten,  Glæde  uden 
Glacéhandsker,  var  derved  opnaaet. 

Jeg  vil  nu  lade  » Foreningen «s  nye  Medlem 
selv  fortælle  lidt  om  sine  Fornøjelser  og  Fata  i 
dette  prægtige  Selskab  fra  1796: 

»Ved  mit  første  Møde  i  »Foreningen  -  havde 
jeg  til  Hensigt  at  være  passiv;  inden  jeg  tog  fat, 
gad  jeg  nok  kjende  lidt  til  mine  musikalske  Fæller, 
Lokalet  og  Selskabet  i  det  Hele  taget.  Men  ved 
min  Ankomst  fik  jeg  at  vide,  at  min  Reservation 
var  mal -a- propos,   idet  der  netop  var  gjort  Reg- 

ning  paa  min  Assistance  ved  Nodepulten.  —  Direc- 
tionen  var  bragt  i  en  kjendelig  Forlegenhed;  den 
raadslog  og  blev  tilsidst  enig  om,  at  man  maatte 
underrette  Publicum  om,  at  der  den  Aften  ingen 
Musik  kunde  gives,  eftersom  der  kun  var  mødt 
3  Violiner! 

En  saadan  Fiasco  kunde  jeg  paa  Selskabets 
Vegne  ikke  taale  at  bære,  især  da  jeg  følte  mig 
af  Samvittigheden  anklaget  som  den  egentlige 
Synder;  for  at  gjøre  min  Fejl  god  igjen,  som 
ogsaa  af  pur  Tjenstiver,  tilbød  jeg  da,  at  jeg  strax 
vilde  løbe  hjem  for  selv  at  afhente  mit  Instrument. 
Afsted  foer  jeg  som  et  Lyn,  og  som  en  Stormvind 
vendte  jeg  tilbage  med  Corpus  delicti.  —  Der  var 
nu  Intet  længer  til  Hinder  for,  at  Mellemacten  fik 
sin  retmæssige  Tribut. 

Enten  nu  det  var  fordi  jeg  havde  løbet  stærkt 
eller  af  andre  plausible  Grunde,  nok  er  det,  at 
min  Haand  var  kommen  til  at  ryste,  og  at  det, 
til  min  Undseelse,  varede  temmelig  længe,  inden 
jeg  fik  stemt  efter  Anføreren,  som  i  den  Anledning 
havde  stillet  sig  op  foran  mig.  Endelig  lykkedes 
det  dog,  og  jeg  slap  ud  af  denne  Vaande;  men 
det  gik  mig  ikke  stort  bedre,  da  jeg  med  Be- 
nauelse  indtog  min  Plads  ved  Siden  af  Second- 
violinen,  og  lyttede  ængstelig  til  denne  min  Side- 
mands Spil.  Han  saae  engang  imellem  til  mig, 
og    tilsidst    opdagede   jeg,    ved   ligeledes   at  see 

sidelænds  til  ham,  at  ingen  af  os  plagede«  vore 
Instrumenter.  Saasnart  vi  i  denne  Henseende  vare 
komne  paa  det  Rene  med  hinanden,  gik  det  bedre, 
og  vi  slap  uden  videre  Forhindring  igjennem  Pas- 
sagerne. 

Denne  min  Sidemand  var  senere  Bibliothekar, 
Cancelliraad  Devegge.  Han  var  Ejer  af  mange 
Rariteter,  blandt  Andet  af  ganske  herlige  Violiner; 
men  dersom  han  ikke  har  gjort  betydelig  Frem- 
gang, efterat  vi  ophørte  at  dyrke  Musiken  sammen, 
troer  jeg,  at  en  Violin  som  min,  af  sal.  Ole  Dreyers, 
kunde  have  gjort  ham  ligesaa  god  Tjeneste  som 
hans  Stradevarius.  Men,  som  sagt,  efter  et  nøjere 
gjensidigt  Kjendskab  til  Kræfterne,  gik  Sammen- 
spillet endda  taaleligt  godt. 

Af  hvem  jeg  blev  foreslaaet  som  Medlem  af 
»Musikalsk  Selskab«,  som  dengang  havde 
Lokale  paa  Hjørnet  af  Amagertorv  og  Østergade, 
erindrer  jeg  ikke.  Jeg  blev  antagen  som  musice- 
rende Medlem,  og  havde  da  ogsaa  gjort  betydelige 
Fremskridt  i  Musiken.  Da  den  Tids  Componister 
ikke  skrev  Noget,  som  udelukkende  var  beregnet 
paa  Virtuoser,  kom  jeg  godt  med,  og  glædede 
mig  ved  at  kunne  deeltage  i  Haydns,  Mozarts, 
Bethovens,  Weyses,  Kramers  etc.  herlige  Aands- 
produkter. 

De  nævnte  Musikadspredelser  og  Søndags- 
concerter  vare  mig  nu  ikke  længer  tilstrækkelige. 

Jeg  helmede  ikke  i  min  Begjærlighed  efter  Mere, 
og  saa  blev  jeg  da  ogsaa  Medlem  af  TJet  ven- 
skabelige Selskab'-.  Saasnart  jeg  om  Søn- 
dagen forlod  Det  musikalske  Selskabs«  Conccrt, 
som  var  fra  Kl.  5 — 7,  foer  jeg  over  Gaden  til 
»Det  venskabelige  Selskab«,  for  at  spille  dér  fra 
Kl.  7—9.  —  Man  skulde  vel  nu  antage,  at  jeg 
fik  Musik  nok;  men  dette  var  ikke  Tilfældet; 
disse  Adspredelser  faldt  alle  om  Søndagen;  men 
Ugen  havde  endnu  andre  sex  Dage. 

Saa  begyndte  Privat-Concerternes  Tid. 
Et  udstrakt  Bekjendtskab  til  det  kgl.  Capels  Med- 
lemmer og  til  en  Mængde  Liebhavere,  gav  mig 
endelig  alt  det  Hverdagsarbejde,  jeg  kunde  over- 
komme. Concerter  tidlig,  Concerter  sildig!  Der 
var  ingen  Ende  derpaa.  Waage- Petersen,  Gros- 
serer Clausen,  Cancelliraad  Stilling  vare  i  denne 
musikalske  Vagabond-Tid  mine  ivrige  Fæller.  Vi 
vandrede  omkring  og  rejste  vore  Nodepulte,  hvor 
det  traf  sig  belejligst,  snart  hos  denne,  snart  hos 
hin,  sommetider  hjemme  hos  mig.  Hvilken  Fryd, 
naar  vi  kunde  samle  en  Stimmel  af  Tilhørere 
udenfor  paa  Gaden! 

En  af  vore  første  Privat -Concerter  var  hos 
Regimentskvarteermester  Scavenius;  men  det 
gik  saa  tarveligt  til  ved  denne  Lejlighed,  at  vi, 
exempelvis,  maatte  placere  os  rundtomkring  ved 
de   forskjellige   Møbler,    i   den   ikke   meget   store 

Stue.  Vort  Tractement  bestod  desuden  ene  og 
alene  i  den  Musik,  vi  selv  opvartede  med. 

Engang  samledes  vi  hos  en  Medvagabond, 
som  boede  paa  Blegdamsvejen.  Der  skulde  præ- 
steres noget  Storartet,  Noget,  som  kunde  høres 
og  spørges  i  en  viid  Kreds.  Alt  var  arrangeret  i 
Forvejen;  det  skulde  være  en  Concert-en-navi- 
guant;  vi  roede  midt  ud  paa  Peblingesøen,  og 
herfra  sendte  vi  saa  vore  Toner  ind  til  Bredderne, 
hvor  Masser  af  Tilhørere  efterhaanden  havde 
samlet  sig. 

For  at  forebygge  alle  Sultecurseventualiteter, 
var  det  bleven  en  Bestemmelse,  at  Enhver  især 
skulde  sørge  for  sin  egen  Madkurv  med  behørige 
Drikkevarer;  thi  >;  Stemning'  maatte  der  jo  til,  hvis 
Tonerne  skulde  due.  Jeg  troer  næsten,  at  denne 
Deel  af  Programmet  lykkedes  bedst;  thi  under 
Mellemopholdene  og  efterat  Concerten  var  forbi, 
gjenlød  Søen  af  vor  glade  Latter.  —  Min  Broder 
°S  )eS>  der  hverken  hjemme  eller  ude  fra,  vare 
vante  til  Nydelsen  af  stærke  Drikke,  havde,  efter 
vor  Formening,  valgt  det  Uskyldigste:  en  Flaske 
Rødvin;  men  for  at  faae  »den  sure  Drik«,  som 
vi  kaldte  den,  til  bedre  at  løbe  ned,  kjøbte  vi 
paa  Apotheket  nogen  Biskopessens,  som  vi  blan- 
dede i  Vinen.  Hvad  enten,  man  nu  har  taget 
Fejl  og  givet  os  en  eller  anden  Gift  istedetfor 
den  ønskede  Essens,  eller  vi  ikke  havde  forstaaet 

os  paa  Blandingens  rette  Forhold,  nok  er  det,  da 
vi  om  Aftenen  kom  hjem,  rendte  Stuen  rundt 
med  os,  og  vi  vare  Begge  meget  syge.  Dersom 
jeg  kan  kalde  min  Tilstand  en  Ruus,  saa  er  det 
ogsaa  baade  den  første  og  den  sidste  af  den  Slags, 
jeg  nogensinde  har  havt. 

Vagabonderne  begyndte  at  længes  efter 
større  Ro;  den  evige  Flakkenomkring  voldte  os 
Bryderier  og  medtog  altfor  megen  af  vor  Tid. 
Ikke  sjeldent  maatte  jeg  hjemme  høre  knoppede 
Ord,  fordi  jeg  »altid  var  paa  Farten  ;  kort  sagt, 
saaledes  kunde  det  ikke  vedblive  at  gaae,  saafremt 
Sammenholdet  skulde  bevares. 

Ved  indbyrdes  Sammenskud  anskaffede  vi  i 
den  Anledning  Nodepulte,  Lampeter  og  Lys,  og 
lejede  et  Lokale  i  Lavendelstræde.  Til  at  afhente 
og  bringe  vore  Instrumenter,  antoge  vi  et  Musik- 
bud, derimod  var  der  ikke  Raad  til  Anskaffelsen 
af  Stole.  Men  Tilhørere  maatte  vi  dog  have; 
der  optoges  derfor  i  Kredsen  passive  Deltagere, 
som  imod  et  meget  billigt  Contigent  fik  Ret  til 
staaende  at  høre  paa  os.  Da  vi  imidlertid  ikke 
havde  sat  nogen  Grændse  for  StaapersOnalets 
Antal,  og  da  det  lod  til,  at  vore  Concerter  gjorde 
»staaende  Lykke«,  saa  var  Lokalet  snart  saa  over- 
fyldt, at  der  maatte  søges  en  ny  Udvej. 

En  iblandt  os  boede  hos  sin  Moder,  der 
ejede   en   stor  Gaard   i   Adelgade;    han  foreslog, 

at  vi  skulde  flytte  derhen.  Dette  skete,  og  For- 
holdet blev  bedre;  vi  fik  en  stor  Sal,  som  i  For- 
vejen var  forsynet  med  et  betydeligt  Antal  Stole. 
Og  da  der  med  Stolene  endog  fulgte  Tilhører- 
inder, manglede  der  os  Intet;  vi  spillede  for 
fuldt  Huus. 

Dette  var  Altsammen  godt  nok,  kun  ikke 
for  vor  Vertinde,  som  blev  kjed  af  »al  denne 
Commerce:,  som  hun  udtrykte  sig:  hun  forbød 
os  tilsidst  reent  ud  sit  Huus,  og  der  stode  vi  da 
igjen  paa  Gaden  med  vore  Reqvisiter  og  med 
Udsigt  til  det  tidligere  Zigeunerliv,  hvis  vi  ikke 
foretrak,  at  gaae  heelt  fra  hinanden. 

Der  var  ingen  Udsigt  til  bedre  Resultat,  da 
der  pludselig,  som  en  deus-ex-machina ,  kom  en 
frelsende  Engel  tilsyne. 

En  Dag  besøgte  jeg  en  Ven,  som  ejede  et 
Huus  i  Silkegade.  Han  havde  en  første  Sal 
staaende  ledig,  og  da  Intet  tydede  paa,  at  han 
vilde  faae  den  udlejet,  bød  jeg  ham  en  ringe 
Betaling  for  det  løbende  Halvaar.  Han  slog  til, 
og  det  af  mig  paa  egen  Haand  foretagne  Skridt, 
fandt  eenstemmig  Billigelse  hos  mine  Colleger. 

Men  ak!  Vort  Flyttegods  var  saare  ubetyde- 
ligt; ja,  for  at  angive  det  Hele,  vi  havde  endnu 
ikke  bragt  det  videre  end  til  Nodepultene  og 
Lampeterne;  Alt  Andet  manglede:  Stole  —  akl 
de  Stole!     Gardiner,  Knagerækker  etc. 

Dér  stode  vi  altsaa,  i  Ordets  egenlige  For- 
stand stode  vi,  og  vidste  hverken  ud  eller  ind. 
»Gode  Raad  ere  dyre  ,  hedder  det;  men  det 
Samme  kan  siges  om  Stole.  Forelobig  maatte 
vi  laane  os  frem,  at  sige,  hvis  der  var  Nogen, 
som  vilde  være  saa  barmhjertige  at  laane  ud 
til  os. 

Man  kastede  spørgende  Blikke  til  mig,  og 
jeg  fandt  paa  Raad:  Min  Fader,  Moder  og  mine 
Sodskende  skulle  Alle  til  Concerten  —  saaledes 
raisonnerede  jeg  — ;  naar  de  ere  borte  og  Huset 
lukket,  ere  Stolene  i  vore  Værelser  overflødige! 
Ergo!     Her  er  en  Udvej! 

Jeg  fik  min  Villje,  denne  Gang  som  ved 
andre  Lejligheder.     Musiken  florerede! 

—  Imidlertid  forbedrede  sig  vor  Status;  der 
optoges  mange  og  »gode«  Medlemmer,  og  snart 
havde  vi,  hvad  vi  behøvede.  —  For  det  næste 
Halvaar  lejede  vi  ej  alene  den  Etage,  vi  hidtil 
havde  havt  i  Brug,  men  ogsaa  Etagen  ovenover. 
En  ældre  Mand,  Secretair  D.,  foreslog,  at  Selskabet 
skulde  gives  et  Navn  og  som  sluttet  Selskab 
skaffes  Autorisation  ved  at  anmeldes  for  Politiet. 
Dette  skete,  efterat  Barnet  var  blevet  døbt  ^For- 
eningen«, et  logisk  rigtigt,  men  meget  tarveligt 
Navn,  der,  formodentlig  af  Mangel  paa  Opfindsom- 
hed, syntes  dannet  til  bestandig  at  skulle  >  gaae 
igjen.« 

»Foreningen  gav  nu  baade  Concerter  og 
Baller,  ja  endog  Maskerader,  skjondt  det  villigt 
skal  erkjendes,  at  Lejligheden,  saaledes  som  den 
var,  oppe  og  nede,  kunde  have  været  bedre.  Et 
stort  Bal  havde  vi  dog,  men  det  blev  holdt  hos 
Rau.  Næste  Sommer  lejede  vi  Værelser  paa 
Nørrebro;  kort  sagt,  vi  levede  paa  en  stor  Fod. 

Men  det  blev  bedre  endnu!  Den  paafølgende 
Flyttedag  —  og  nu  havde  vi  Noget  at  flytte  — 
droge  vi  ind  i  en  anseelig  og  meget  smuk 
Lejlighed  ved  Gammelstrand.  Under  de  nye 
Omstændigheder  passede  ikke  længer  det  fattige 
Navn;  det  blev  ombyttet  med  det  mere  vel- 
klingende: »Euphonien«.  Der  herskede  i  det 
Hele  taget  megen  Comfort,  og  de  musikalske 
Kræfter  voxede.  Concerter,  Baller  og  Maske- 
rader bleve  dyrkede  mere  end  nogensinde  tilforn. 

Et  af  Selskabets  Medlemmer,  Murmester 
Thrane,  stod  i  Begreb  med  at  opføre  en  ny 
Gaard  i  Snaregade.  Paa  almindelig  Tilskyndelse, 
dog  vistnok  ogsaa  af  egen  Drift,  indrettede  han 
os  her  et  Lokale,  som  i  enhver  Henseende  svarede 
til  vore  større  Fordringer;  det  var  rummeligt, 
smukt  og  bekvemt.  —  Desuden  lejede  vi  Sommer- 
lejlighed i  Soli  tude  paa  Nørrebro. 

I  denne  »Ensomheds  fik  imidlertid  Selskabet, 
uagtet  alle  gode  Auspicier,  pludselig  sit  Banesaar; 
thi  henimod  Indflytningstiden  opkom  der  en  Ilde- 

Gjennem  hundrede  Aar  (j 

brand,  der  fortærede  hele  det  uassurerede  Indbo, 
med  Undtagelse  af  en  Deel  —  Stole.  Hvilken 
Skjæbnens  Ironi! 

Nu  var  der  igjen  saagodtsom  Intet  at  flytte. 
Lokalet  i  Snaregade  var  altfor  stort,  og  Modet  til 
at  begynde  forfra,  altfor  ringe.  Alligevel  stod  det 
skrevet  i  Skjæbnens  Bog:    »Enden  er  ej  endda! 

Paa  »Euphoniens«  sørgelige  Ruiner  rejste  sig 
Den  nye  Harmoni«.  —  Saaledes  heed  op- 
rindelig —  dog  nej,  det  heed  kun  slet  og  ret 
Harmonien«  —  et  andet  Selskab,  som  paa 
denne  Tid  var  ved  at  gaae  bag  ad  Dansen;  det 
foreslog  os  en  Sammensmeltning,  og  vi  gik  ind 
derpaa.  Ny  Glands  og  Herlighed  var  den  umiddel- 
bare Følge;  men  det  gaar  ikke  altid  heldigt  med 
sammenbragte  Børn;  Spiren  til  Død  og  Opløsning 
var  gaaet  med  i  Kjøbet.  Ikke  længe  freqventerede 
»Den  nye  Harmoni«  sit  Lokale  i  Kronprindsens- 
gade;  den  skrantede,  sygnede  hen  og  døde  tilsidst 
Døden. 

Vagabonderne  vedbleve  at  existere,  men  uden 
ærgjærrig  Tragten;  Knuden  var  opløst;  men  Livet 
hængte  ikke  udelukkende  ved  den  svage  Traad. 
Vi  mødte  hos  hverandre  til  Kvarteter,  Kvinteter  — 
ligesom  det  kunde  falde. 

—  I  alle  Datidens  selskabelige  (dramatiske  saa- 
velsom  musikalske)  Foreninger,  vare  Medlemmerne 
delte  i  active  og  passive,  hvortil  sagtens  kom 

enkelte  extraordinaire  De  active  vare  igjen 
delte  mellem  de  agerende  paa  Brædderne,  og  dem, 
der  spillede  i  Orchestret,  og  ingen  af  disse  Sidste 
betalte  Contingent,  hvorimod  hele  Udgiften,  hvilede 
paa  de  passive  Medlemmer.  —  Dersom  Joh.  Bruun 
skulde  have  betalt  Medlemsbidrag  til  alle  de  Sel- 
skaber, i  hvilke  han  var  optagen,  vilde  det  have 
seet  galt  ud  med  hans  pecuniaire  Evne;  thi  Fem- 
dalersedlerne  i  den  chinesiske  Æske  faldt  kun 
sparsomt  og  Forældre  vare  den  Gang  ikke  saa 
flotte  med  at  give  deres  Børn  Lommepenge,  som 
det  senere  blev  Tilfældet. 

»I  Thotts  Pallais«,  saaledes  fortælles  videre, 
»bestod  dengang  et  tydsk,  dramatisk  Selskab,  der 
gik  under  Navnet:  »det  holsteenske  Selskab«. 
Ogsaa  af  dette  var  jeg  musicerende  Medlem. 
Lokalet  var  særdeles  rummeligt  og  smukt;  det 
var  udstyret  baade  med  Loger  og  magelige  Sidde- 
pladser. 

Blandt  de  Stykker,  der  opførtes  her,  mindes 
jeg  Schillers:  DieRauber«,  »Kabale  und  Liebe«, 
»Wilhelm  Tell«  o.  fi.  store  Tragedier,  ligesom 
ogsaa  Lystspil  af  Ifiand,  Kotzebue,  Junger  og 
mange  Andre,  Altsammen  tilskaaren  efter  rigtigt 
tydsk  Snit.  Hvad  der  mest  undrede  og  ærgrede 
mig,  var,  at  der  ved  Rollefordelingen  slet  intet 
Hensyn  toges  til  de  Spillendes  ydre  Kvalificationer. 
En  af  de  første  Acteurer  var  saaledes  en  Doctor 

Blech,  som  i  den  Grad  var  halt,  at  han  maatte 
hære  en  meget  høj  Sko  paa  den  ene  Fod,  da 
Laaret  havde  en  stærk  Misvisning  fremad.  Saa- 
danne  Ubetydeligheder«  syntes  man  slet  ikke, 
at  tage  Hensyn  til.  Dette  Selskab  havde  ogsaa 
sin  gyldne  Tid;  men  hvorlænge  var  Adam  i 
Paradis?  —  Dér,  hvor  Melpomene  og  Thalia 
thronede  im  hohen  Himmelglanz,  opslog  den 
moltkeske  Malerisamling  sit  stille  Paulun. 

-  Endnu  var  der  en  Green  af  Joh.  B.'s 
Talenter,  som  ikke  var  prøvet;  nemlig  den 
dramatiske;  men  saa  kom  han  engang  til  at 
udføre  en  Rolle  ved  en  Privatforestilling  hos  en 
Familie  paa  Christianshavn,  og  saa  var  han  op- 
daget. Der  var  ingen  Ende  paa  den  Ro's,  han 
høstede,  især  hos  Damerne. 

Efter  denne  Tid  blev  han  Medlem  af  et 
stort  dramatisk  Selskab,  kaldet  »Thalia«;  det 
havde  Lokale  i  »Vildmanden«  paa  Østergade. 
Hans  egentlige  Plads  var  vel  som  sædvanlig  i 
Orchestret;  men  Rygtet  om,  at  der  nede  mellem 
Strengelegen  skjulte  sig  agerende  Kræfter,  bragte 
ham  op  paa  Scenen.  (En  af  dennes  Koryphæer 
var  —  maaskee  noget  senere  —  Secretair  Wiehe, 
Faderen  til  de  talentfulde  Skuespillere  W.). 

Joh.  Bruun  debuterede  paa  dette  Theater 
som  Jøden  i  »Embedsiver«,  og  nu  viste  det  sig, 
hvilken  Nytte   han   havde  havt  af  sin  Barndoms- 


85 


omgang  med  Elias  og  de  andre  Jødedrenge;  han 
var  til  Fuldkommenhed  Herre  over  den  jødiske 
Dialect.  »Jeg  blev  formelig  overvældet  med  Ro's«, 
siger  han,  >især  var  der  en  Jøde,  som  næsten 
generede  mig  med  sine  Lovtaler«  (?). 

Foruden  den  fra  Rahbek  bekj endte  Dreyers 
Klub«,  der  dog  muligvis  allerede  paa  denne  Tid 
havde  antaget  Navnet  »Borups  Selskab  ,  var 
Joh.  Br.  endvidere  musicerende  Medlem  af  et 
stort  og  brillant  Selskab,  der  heed  »Kasino«, 
og  som  især  udmærkede  sig  ved  storartede  Baller. 
Ogsaa  her  maatte  han  forlade  sin  afskyggede 
Orchesterplads  og  stille  sig  til  Tjeneste  paa  Lampe- 
rækkens Lysside.  Især  var  der  to  medspillende 
Damer,  af  hvilke  den  ene  blev  Generalinde  Sch — n, 
den  anden  Kammerjunkerinde  K — s,  hvis  gunstige 
Kritik  gjorde  Indtryk  paa  ham.  (Først  paa  et 
senere  Livsstadium,  efter  at  han  var  bleven  gift, 
betroede  hans  unge  Herskerinde«  ham,  at  han 
var  en  da  årlig  Skuespiller,  og  at  han  helst 
maatte  lade  den  Passion  fare.  »Jeg  mærkede  da 
nok « ,  siger  han ,  » at  Skinsygen  slet  ikke  kan 
bruges  til  at  være  Claqueur«). 

—  Naar  Joh.  Bruun  blev  Frimurer,  og  hvor 
hojt  han  steg  paa  Rangens  Stillads,  veed  jeg  ikke. 
Skjøndt  de  til  Haandværket  hørende  Reqvisiter 
bleve  opbevarede  i  et  hemmeligt  Gjemme,  fik 
jeg    dog    som  Barn    oftere    Lejlighed    til    at    see 

dem.  Der  var  en  Orden  i  Emaille  med  Bog- 
stavet »Z«,  et  Skjødskind,  uden  Mærke  af  Kalk, 
og  en  Sølvmurskee.  Paa  min  ivrige  Forespørgsel 
sagde  man  mig,  at  i  Logen,  omme  i  Kronprind- 
sensgade ,  blev  der  opført  et  nyt  Babelstaarn ; 
men  hvor  tidt  jeg  end  spejdede,  saae  jeg  det  dog 
aldrig  komme  til  Syne  over  Forhusets  Tag. 


Det  er  paa  Tiden,  at  jeg  igjen  seer  lidt  ind 
til  Forretningen  paa  Kjøbmagergade.  Den  uden- 
for staaende  Læser  kunde  let  faae  Indtrykket  af, 
at  den  unge  Premier- Arving,  for  lutter  Musik  og 
Commerce,  Baller  og  Concerter,  ikke  havde  Tid 
tilovers  for  Levebrødsfaget ;  men  dette  var  dog 
langtfra  Tilfældet;  han  var  om  Dagen  altid  paa 
sin  Plads,  og  Gamle  Bruun  bar  derfor  ogsaa  over 
med  Sønnens  Aftentilbøjeligheder.  Forretningens 
Detaille  var  lagt  i  Hænderne  paa  en  Mand,  som 
jeg  føler  mig  stærkt  opfordret  til  at  omtale  noget 
nærmere;  ja,  det  vilde  være  en  Tilsidesættelse, 
ikke  at  gjøre  det. 

Fra  sin  sidste  Rejse  til  Hjemegnen,  havde 
Faderen,  Hans  Bruun,  bragt  med  sig  tilbage  til 
Kjøbenhavn  en  Knøs,  der  var  Søn  af  Skolelæreren 
i  Kvong,  og  dengang  slet  og  ret  gik  under  Navnet 
Anders.  Denne  Person,  der  var  nogle  Aar 
yngere  end  Johannes,  blev  sat  til  at  føre  Bestillings- 

bogen  i  Contoiret  og  til  at  paasee  Expeditionernes 
nøjagtige  Udførelse;  og  noget  bedre  Valg  kunde 
vist  aldrig  være  truffet;  Anders  saae  i  sine  nye 
Klæder  ud,  som  om  det  var  ham  selv,  der  var 
skaaren  og  tildannet  i  Hovedstaden.  Dog  kan 
det  ikke  nægtes,  at  det  jydske  Pronomen  A,  og 
en  vis  Snurren  paa  Bogstavet  r  nok  kunde  minde 
om  Naturbarnet  fra  Nymindegab. 

Anders  var  tilsyneladende  langsom,  og  i  høj 
Grad  betænksom ;  han  var  punktlig  som  et  Chrono- 
meter,  saa  at  Begrebet  »langsom«  ogsaa  derved 
var  modsagt;  Tale  og  Tanker  laae  ikke  aabne 
paa  hans  Læber;  men  det  »stille  Vand  er  dybt  ; 
og  hans  Færd  viiste,  at  han  Intet  havde  at  stikke 
under  Stol.  Han  var  med  faa  Ord,  en  i  alle 
Henseender  hæderlig  Mand,  dygtig  til  sin  For- 
retning. 

Man  kunde  fra  tidlig  Morgen  til  sildig  Aften 
træffe  ham  paa  Posten,  altid  med  Uhret  i  Haanden 
for  at  paasee,  at  den  bestilte  Vogn  mødte  præcis 
og  i  bedste  Orden;  men  aldrig  faldt  der  noget 
ondt  Ord  mellem  ham  og  dem,  der  skulde  lystre 
punktlig,  han  stod  der  lige  til  Øjeblikket  kom, 
tællende  Minuter  og  Seconder. 

I  denne  Pligtøvelse  svandt  et  langt  Liv,  saa 
at  sige  uforandret.  Dog,  dette  er  højst  uegentligt 
sagt;  jeg  skal  tillade  mig  at  give  et  kort  Omrids 
af   Anders  Christensens    Historie,    forsaavidt   jeg 


kjender  den.  Det  vilde  være  en  Lacune  i  Joh. 
Bruun's  Biographi,  hvis  jeg  undlod  det. 

Til  hans  Barndomstid  kjender  jeg  Intet.  Han 
kom  til  Kjøbenhavn  for  at  søge  Ansættelse  i  Post- 
væsenet. I  1809  giftede  han  sig  med  en  jydsk 
Bondepige  —  en  af  den  rette  Kjærneslags.  Med 
sin  trofaste  Karen  Marie  havde  han  mange  Børn, 
Sønner  og  Døttre  —  af  mig  og  mine  Sødskende, 
i  Ungdomstiden  næsten  betragtede  som  Halv- 
sødskende;  de  vare  jo  Alle  ligesom  vi  fødte  i 
David  Skolemesters  Gaard,  hvorhos  de  vare  dan- 
nede, elskværdige  og  opvakte.  To  af  Sønnerne 
gik  endnu,  omtrent  ved  Aaret  1828,  i  v.  Westens 
Skole,  og  den  Ældste  af  dem,  Edvard,  skulde 
være  Student  det  nævnte  Aar.  Han  var  hele 
Skolens  Dux,  og  ved  sidste  Examen  var  han 
bleven  laurbærkronet  og  fremhævet  som  et  Mønster 
paa  Flid  og  Dygtighed,  uden  at  dette  dog  i 
mindste  Maade  gjorde  ham  forfængelig. 

—  Jeg  vover  at  bøje  lidt  af  fra  Biographien 
for  at  fortælle  en  kort  Episode,  som  griber 
ind  her: 

En  Dag  i  Dyrehavstiden  holdt  to  store  hol- 
stenske Kurvevogne  parate  i  David  Skolemesters 
Gaard.  Familien  Christensen,  indbefattet  nogle 
unge  Bruun'er,  skulde  til  Skovs  for  at  nyde  det 
frie    og    glade   Liv    i    den    skjønne   Natur.      Den 

Slags  Nydelser  faldt  i  Reglen  kun  een  Gang  i 
Sommerens  Løb;  den  tog  da  sin  Begyndelse  i 
den  tidlige  Formiddag  og  sluttede  først  ved  Hjem- 
komsten, i  den  sildige  Aftenstund. 

Fuldstoppede  Madkurve  og  velforsynede  Flaske- 
foer  opfyldte  enhver  ledig  Plads  under  Sæderne 
og  i  disses  Magaziner;  der  blev  talt  mange  Dage 
i  Forvejen  om  en  saadan  Udflugt,  og  der  blev 
lagt  en  fuldstændig  Felttogsplan. 

Denne  Gang  heed  det:  først  til  Lyngby  og 
Frederiksdal:  Frokost;  saa  til  Søllerød:  Middag; 
til  Fortunen:  Kaffe;  til  Eremitagen:  en  Forfrisk- 
ning; til  Klampenborg:  Aftensmad  og  endelig  til 
Slukefter:  Gammelt  01  med  en  Pind  i;  der  var 
ingen  Ende  paa  de  glade  Forhaabninger.  Fra 
Vognene  blev  der  jublet  og  sunget,  og  den  unge 
Bogorm  fra  v.  Westens  Skole  var  aldeles  ellevild 
af  Glæde;  han  mærkede  hvorlunde  Skolestuens 
og  de  latinske  Classikeres  Støv  efterhaanden  vej- 
rede bort  i  den  friske  Luft. 

Man  naaede  til  Lyngby;  Vejen  gik  forbi 
Kirken;  Vognen  bevægede  sig  langsomt  i  det 
dybe  Sandspor. 

» Deroppe  maa  være  rart  at  ligge-,  sagde 
Edvard,  der  i  sin  Livsglæde  tænkte  paa  alt  Andet 
end  paa  Død  og  Begravelse. 

»Aa,  hvorfor  det  ?  spurgte  Broderen,  Ferdinand. 

»Det  er  cla  klart  nok;  man  behøvede  deroppe 
ikke  at  være  bange  for  at  drukne,  saaledes  som 
paa  mange  af  vore  Kirkegaarde«. 

»Du  snakker«,  sagde  Ferdinand;  har  Du 
glemt  Varulven;  hvad  hjælper  det,  at  komme 
op  af  Sumpen,  naar  det  kun  er  for  at  blive  spiist 

»Det  er  Ammestuevrøvl;  jeg  troer  ikke  paa 
Varulve«,  lød  Svaret.  —  Ganske  vist  er  det,  at  jeg 
har  gjengivet  Brødrenes  Samtale  ordret. 

Saa  fik  man  andre  Ting  at  tænke  paa,  og 
Jublen  var  paa  sit  Højeste,  da  Vognen  omsider 
holdt  i  Sorgenfri. 

»Hvem  kan  komme  først  til  en  Sejlbaad?« 
raabtes  der.  De  to  Brødre,  efterfulgte  af  en  ung 
Snedkermester  F.  .  . ,  som  hørte  med  til  Selskabet, 
vare  allerede  ved  Maalet.  Moderen  var  den  næste; 
hun  raabte  til  dem,  at  de  skulde  lade  være  at 
sejle;  men  F.  forsikkrede  hende,  at  han  var  vant 
til  at  styre  en  Baad,  og  at  der  desuden,  i  et 
Farvand  som  dette,  ikke  kunde  være  Tale  om 
nogen  Fare. 

Baaden  gik  ud;  Sejlet  svulmede;  hele  det 
øvrige  Selskab  stod  paa  Bredden  og  saae  til. 

Da  kom  der  en  Kastvind;  Manoeuvren  var 
fejlagtig,  Baaden  duede  maaskee  ikke  —  i  faa 
Ord:  den  kæntrede  og  drev  Øjeblikket  efter  med 
Bunden  i  Vejret.  —  Fra  fiere  Sider  gik  Baade 
ud  til   de  Forulykkedes  Assistance ;   kun  Een   fik 

man  trukken  op,  det  var  den  unge  Snedker- 
mester F.  Han  bragtes  død  i  Land,  blev  rullet 
og  kom  tilbage  til  Livet;  de  to  Brødre  kunde 
man  derimod,  trods  uafbrudt  Søgen,  ikke  finde. 

Solen  gik  ned,  og  endnu  stode  Forældre, 
Sødskende  og  Venner,  fulde  af  Fortvivlelse,  og 
ventede.  Ak,  de  ventede  kun  paa  to  Lig;  men 
dog  forgjæves. 

Først  flere  Dage  efter  kom  de  Forulykkede 
til  Syne;  de  bleve  jordede  paa  Lyngby  Kirke- 
gaard. —  Hos  Varulven?  Nej!  Hos  Sangfuglene 
i  den  skjønne,  fredelige  Natur. 

Anders  Christensen  gik  den  næste  Dag  ufor- 
andret med  Uhret  i  Haanden.  Tidens  Viser 
maatte  følges;  men  hvorledes  det  stod  til  med 
Værket  i  hans  Indre,  viiste  han  ingen  Uved- 
kommende; man  saae  desuagtet  nok,  at  det  var 
kommet  i  galt  Slag;  men  Tiden  gik  sin  Gang 
og  Vorherre  var  Regulator. 

—  Anders  Christensen  blev  ved  Forretningen 
endnu  i  mange  Aar,  saa  mange,  at  hans  Haar 
graanede  i  Tjenesten;  saa  forlod  han  den  for  en 
Tid  for  at  blive  Brændevinsbrænder  —  han  havde 
til  den  Ende  kjøbt  sig  en  Ejendom  med  et 
Brænderi  i  Drift;  men  denne  Bestilling  behagede 
ham  ikke,  han  længtes  tilbage,  og  omtrent  ved 
Aaret  1838  overtog  han  atter  Forretningen  i 
David    Skolemesters    Gaard;    men    denne    Gang 

som  Ejer,  idet  Joh.  Bruun,  der  begyndte  at  føle 
Aarenes  Tryk,  afstod  den  til  ham  for  en  vis 
Sum.  Dette  varede  i  nogle  Aar,  saa  gik  den 
atter  over  til  den  yngste  Søn  i  Familien  B. 

—  Anders  Christensen  og  Hustru,  dette 
hæderlige  og  elskværdige  Par,  der  i  lange  Aar- 
rækker  var  knyttet  til  den  tidtnævnte  Ejendom, 
holdt  den  17de  Februar  1859  sit  Guldbryllup  hos 
den  yngste  Søn,  i  Kundby  Præstegaard.  I  1874 
døde  Oldingmanden  hos  Svigersønnen,  Pastor 
Melby  i  Herstedvester.  Den  trofaste  Hustru  var 
gaaet  forud. 

—  Den  unge  Snedkermester  F.  kunde  ikke 
trives  efter  den  Ulykke,  han  paa  en  Maade  havde 
været  Aarsag  i;  han  bebrejdede  sig  den  ialtfald; 
blev  menneskesky  og  søgte  sin  Tilflugt  hos  stærke 
Drikke.  Arbejdet  tog  af;  det  ophørte ;  Værkstedet 
blev  lukket,  og  selv  var  han  tilsidst  tabt  for 
Samfundet. 

Ti  Aar  efter  gjenkj endte  jeg  ham  en  Dag; 
han  fulgte  med  en  Bondevogn,  og  raabte  med 
Tørv.  Mange  Gange  havde  hans  Familie,  og  de, 
han  meente  at  have  krænket  til  Døden,  søgt  at 
frelse  ham;  nu  var  han  opgiven. 

—  Jeg  vender  tilbage  til  den  rette  Tidsfølge. 

Vi  ere  i  1 80 1 ,  i  Martsdagene.  Admiral  Parker 
laae  med  sin  betydelige  Flaade  udenfor  Sundet 
og  truede  med  at  sejle  derind  for  at  gaae  mod 
Kjøbenhavn.  — ■  Ligesom  de  tappre  Søhelte,  hvis 
Navne  Historien  har  optegnet,  saa  at  de  aldrig 
skulle  glemmes,  saaledes  vare  ogsaa  den  gamle 
Stads  Borgere  tilhobe  opfyldte  af  krigersk  Begej- 
string. De  glemte  ikke,  at  deres  Forfædre,  til 
Løn  for  Mod  og  Tapperhed,  vare  blevne  adlede; 
de  vilde  ikke  vanære  Slægten,  men  vise  sig  lige 
saa  værdige  Borgere,  som  dem  i  1659  og  1700. 
Saa  kom  den  30te  Marts;  nu  var  det  Alvor; 
Admiral  Nelson,  Helten  fra  Trafalgar,  var  løben 
ind,  og  Skjærtorsdag  den  2den  April,  stod  det 
for  Danmark  hæderlige  Slag  paa  Kjøbenhavns 
Rhed. 

Jeg  har  maaskee  været  vidtløftig  med  denne 
historiske  Indledning,  især  naar  hensees  til,  at 
Texten:  et  Blad  af  Joh.  Bruuns  Biographi  — 
kun  fremkommer  som  en  Ubetydelighed.  Mulig- 
vis kan  det  dog  have  lidt  Værd  som  et  Tids- 
billede.    Han  fortæller  selv: 

»Jeg  var  i  mit  eetogtyvende  Aar.  Om  det 
var  Mod,  der  bragte  mig  til  at  blive  Qvasi- 
Soldat,  erindrer  jeg  nu  ikke;  muligvis  har  Frygten 
for  at  blive  ført  ombord  paa  et  Blokskib,  havt 
Deel  i  min  Kampiver.  Dog,  vist  er  det,  at  jeg 
løb   hele  Byen   rundt    for   at   faae    en   Sabel    til- 

kjøbs,  uden  at  det  dog  vilde  lykkes  mig.  Der 
fandtes  ikke  længer  noget  herreløst  Vaaben  inden- 
for Voldene. 

I  utaalmodig  Tjenstiver  lærte  jeg  og  nogle 
Flere  de  første  Begyndelsesgrunde  til  Exercis  af 
en  gammel  Underofficer,  som  det  lykkedes  os  at 
engagere  til  Læremester.  Men  da  Exercerpladsen 
var  Bager  Klejns  Meelloft,  vare  vore  Evolutioner 
ikke  betydelige.  Jeg  meldte  mig  da  til  ordentlig 
Tjeneste,  blev  antagen,  og  i  en  mærkelig  Haande- 
vending  gjort  til  Soldat. 

Maaskee  kan  det  tjene  som  et  Slags  Bevis 
paa  min  Ihærdighed  til  at  føre  Vaaben  og  paa 
min  Troskab  mod  Kongen  —  Ordet  »Fædrelands- 
kjærlighed«  var  dengang,  forekommer  det  mig, 
ikke  i  Brug  —  at  jeg  ved  disse  Øvelser  erhver- 
vede mig  en  næsten  unaturlig  —  Appetit.  Endnu 
seer  jeg  Livvagtcaserne-Marketenderens  ilækkede 
Surbrød  med  Smør  og  Ost,  og  især  den  tykke 
Osteskorpe  —  Sapienti  sat! 

Den  saakaldte  2den  Afdeling,  hvoraf  jeg  nu 
udgjorde  et  Led  (jeg  kunde  gjerne  være  vittig 
og  sige:  Geled),  tog  mig  i  Brug  og  stillede  mig 
paa  en  Uriaspost,  der  under  visse  Eventualiteter, 
kunde  faaet  den  allerstørste  Betydning.  Hoved- 
stadens Skjæbne  blev  for  en  Deel  lagt  i  Hæn- 
derne paa  mig  og  en  anden  ligesaa  vel  øvet  og 
tapper   Soldat,    og    dette  Ansvar  varede    i   flere 

Timer.  Ja,  hvis  det  mulige  Tilfælde,  hvortil  jeg" 
sigter,  var  indtruffet,  og  vi  havde  manglet  Mod 
og  Mandshjerte  —  hvad  saa? 

Jeg  skal  fremstille  Sagen  med  den  Udforlig- 
hed, som  den,  ifølge  sin  Vigtighed,  tilkommer; 
den  er  i  Sandhed  ikke  til  at  lee  ad. 

Den  hæderlige  Afdeling  Nr.  2,  hvortil  jeg, 
som  sagt,  hørte,  havde  faaet  anvist  Vagtstue  paa 
Ladegaarden,  og  fra  denne  Commando  blev  der 
udstillet  forskjellige  Poster.  Det  blev,  som  Følge 
heraf,  mit  og  min  omtalte  Krigskammerats  Hverv, 
at  passe  paa,  at  Fjenden,  i  Tilfælde  af  en  Land- 
gang, ikke  gik  hen  og  overskar  Vandrenderne, 
paa  hvilke  Kjøbenhavns  Forsyning  med  Drikke- 
vand, ialfald  for  en  Deel,  beroede. 

Vi  fik  vor  Plads  ved  Ladegaardsaaens  Udløb 
i  Peblingesøen,  altsaa  paa  selve  Ladegaardsvejen, 
hvor  Kjærlighedsstien  begynder.  Her  laae  Vand- 
renderne aabne,  og  Vagtposten  var,  som  sagt,  af 
største  Vigtighed.  Dette  var  os  saameget  mere 
indlysende,  som  det  blev  os  betydet,  at  vi  maatte 
passe  vel  paa. 

Heldigt  var  det  for  Admiral  Nelson,  at  han 
holdt  sig  til  Søes;  hvis  han  havde  havt  den  be- 
frygtede skumle  Vandplan,  vilde  han  have  fundet 
mig  aarvaagen  paa  Post  med  en  skarpsleben 
Sabel,  saa  at  de  mulige  Følger  af  et  Sammen- 
stod ialfald  ikke  kunne  beregnes. 

Den  Person,  jeg  stod  paa  Post  med,  var 
tavs  og  mut;  trods  al  min  Anstrængelse ,  kunde 
det  ikke  lykkes  mig  at  bringe  nogen  Samtale 
mellem  os  i  Gang.  Følgen  var,  at  vi  omsider 
begge  taug,  og  kun  ventede  paa  Afløsning. 

Vort  Feltraab  var  det  tilsyneladende  uskyl- 
dige Ord :  » Risengrød  « ;  det  var  dog  Pokker  ikke 
uskyldigt;  thi  hver  Gang  jeg  tænkte  derpaa,  og 
det  gjorde  jeg,  pligtskyldigst,  hele  Tiden,  vred 
sig  mine  Tarme  af  Sult;  jeg  huskede  paa  Marke- 
tenderens flækkede  Surbrød  med  den  tykke  Oste- 
skorpe, men  fremfor  Alt  stirrede  jeg  efter  Afløs- 
ningen, hvilken  ikke  desto  mindre  stadig  udeblev. 

Stedet,  hvor  vi  vare  placerede,  var  mørkt 
og  øde,  ikke  en  eneste  Vejfarende  kom  forbi; 
Lysene  inde  i  Byen  og  rundt  omkring  os,  i 
kortere  og  længere  Afstand,  slukkedes,  det  ene 
efter  det  andet;  Kulden  —  vi  vare  jo  endnu  i 
Martsdagene  —  var  følelig;  Taarnuhrene  i  Staden 
forkyndte  et  Timeskifte,  saa  atter  et  og  atter  et; 
vi  stode  der  endnu.  Tilsidst  kunde  jeg  ikke  styre 
mig  længer;  man  maatte  have  glemt  os.  Saa 
undfangede  jeg  i  mit  stille  Sind  en  Plan  og 
udførte  den. 

Sagte  og  paa  Taaspidserne  listede  jeg  mig 
ned  til  Ladegaarden.  Der  brændte  Lys  i  Vagt- 
stuen og  jeg  kiggede  ind  ad  Vinduet.  Tænkte 
jeg  det   ikke  nok!     Der  laae  det  hele  Compagni 

rundt  omkring  paa  Bænke  og  Borde,  og  sov,  sov 
ganske  roligt,  som  om  der  hverken  gaves  Eng- 
lændere eller  Vandrender,  endsige  Vagtposter, 
som  skulde  afløses. 

Her  kunde  jeg  roligt  handle.  Jeg  stillede 
mig  tæt  foran  Døren  og  brølede  af  mine  Lungers 
fulde  Kraft: 

»Risengrød!     Løser  af!!« 
efter  hvilken  Heltegjærning  jeg  skyndte  mig  hur- 
tigst  mulig   tilbage   til   min   Post,    som    jo   var   i 
Nærheden. 

Mit  Krigspuds  var  lykkedes.  Jeg  saae  Mand- 
skabet, søvndrukkent,  rækkende  og  strækkende 
sig,  komme  til  Syne,  Een  for  Een,  spejdende  til 
Højre  og  Venstre,  efter  Den,  der  havde  forstyrret 
dets  gode  Ro.  Vi  bleve  afløste,  og,  maaskee 
i  Betragtning  af  den  utilbørlig  lange  Vagttid,  af 
Vagtcommandeuren  frigivne  for  Resten  af  Døgnet. 

Heldigvis  skete  der  ingen  Gjentagelse.  — 
Dette  var  mit  eneste  Bidrag  til  Kjøbenhavns  For- 
svar i  Aaret  1801. 

Jeg  slog  Risengrøden  af  Hovedet;  thi  aldrig 
har  Skinke  med  Røræg  smagt  mig  saa  fortræffe- 
ligt som  hin  Aften,  da  jeg  igjen,  i  god  Ro  og 
Mag,  sad  hjemme  i  Spisestuen  ved  min  Moders 
gode  Bord.« 


Gjennem  hundrede  Aar. 

De  saakaldte  »Borgere  vare  ikke  de  eneste 
krigerske  Elementer,  der  fremstode  i  1801;  en 
talrig  Deel  af  den  studerende  Classe,  ligefra  ældre 
Embedsmænd  til  unge  Academikere,  fulgte  med 
Begejstring  et  af  de  to  Universitetslærere  Rahbek 
og  Falsen  udstedt  Opraab  til  at  samle  sig  som 
et  særligt  »Kronprindsens  Livcorps  ,  under  Her- 
tugen af  Augustenborgs  Auspicier.  Corpset  holdt 
daglige  Øvelser,  baade  i  Morgen-  og  Aftentimer, 
paa  Christiansborg  Slots  Ridebane,  saa  at  den 
høje  Protection  kun  behøvede  at  see  ud  ad 
Vinduerne  for  at  være  med.  Faren:  Englæn- 
dernes befrygtede  Landgang  og  Kjøbenhavns 
Bombardement,  blev  undgaaet;  men  den  frem- 
kaldte krigerske  Stemning,  kunde  ikke  forstumme 
pludselig,  den  hendøde  først  langsomt,  efter  at  de 
høje  Herskaber  vare  begyndte  at  blive  betænke- 
lige, og  man  ovenfra  havde  fundet  det  rigtigst 
at  ophæve  Corpset  og  slukke  Begejstringens 
Ild  < .  Det  vilde  ikke  være  godt,  vedblivende  at 
nære  den  Slags  Flammer,  der  en  skjøn  Dag  kunde 
vende  sig  indad. 

Forinden  det  kom  saa  vidt  havde  Corpset 
vedblivende  paa  Fælleden  holdt  Vaabenøvelser, 
og  disse  plejede  at  slutte  med  en  »Svingom  , 
hvortil  der  indfandt  sig  Damer  i  Mængde.  — 
Hvem  var  den  høje,  lidt  duknakkede  Fanebærer: 
Man   kaldte   ham  Adam  Oehlenschlæger.     Uden- 

tvivl  skrev  denne  Tyrtæos  Sange  til  Anledningen; 
men  jeg  kjender  kun  »Højtidssang«  og  Cantate 
for  2den  April,  1802*;:  > Sving  Dig,  glade  Sang!« 
og  ^Det  er  Danmarks  Højtidsdag«.  Derimod 
sang  Abrahamson:  Vi  Alle  Dig  elske,  livsalige 
Fred«  til  Melodi  af  Zinck,  sen.;  Thaarup  sang: 
»Det  glimter  i  Kimingen « ;  Olsen:  »Saa  kjaemped 
de  Helte  af  2den  April«;  Falsen:  »Til  Vaaben, 
see  Fjenderne  komme  !•  til  Mel.  af  Kuntzen; 
N.  T.  Bruun:  »Brødre,  til  Kamp  mod  Fjendens 
Vold«  til  Melodi  afDuPuy;  Sander:  »Velkommen 
Æt  af  danske  Helte«,  og  Rahbek:  »Vort  Føde- 
land var  altid  rigt  paa  raske  Orlogshelte «.  Det 
var  en  Begejstringens  Tid.     Gid   den  altid  leve! 


Tiden  mellem  1801  og  1807  svandt  for  Joh. 
Bruun  under  den  vanlige  Færden,  medens  denne 
dog,  som  en  Følge  af  den  forøgede  Aarsvægt 
paa  hans  Skuldre,  havde  antaget  et  mere  ad- 
stadigt Præg.  I  Forretningens  Administration 
blandede  han  sig  med  Iver,  uden  at  han  dog,  til 
de  reglementerede  Tider,  forsømte  Musik  og 
Selskabelighed. 

Som  et  Charakteertræk  hos  det  unge  Men- 
neske, skal  jeg  med  Flid  omtale,  at  han  var  en 
stor  Ven  af  Børn;  hvorsomhelst  Lejligheden  dertil 
gaves,  var  han  omgiven  af  disse.     Dette  var  f.  Ex. 

Tilfældet  paa  en  Maskerade  i  s  Det  venskabelige 
Selskab-;  i  Børneflokken,  der  sluttede  sig  til  ham, 
var  der  især  et  kjønt  lille  Pigebarn,  som  han 
uvilkaarlig  kom  til  at  vise  Fortrinet;  men  det 
var  dog  kun  for  nogle  Øjeblikke;  strax  efter  vare 
ham  alle  Børnene  lige  gode. 

Jeg  vil  i  det  følgende  komme  til  adskillige 
Tidsbilleder  og  Charakteertræk ,  der  paa  en  eller 
anden  Maade  staae  i  Forbindelse  med  Joh.  Bruun's 
Historie;  men  selve  denne  bør  jeg  ikke  tilside- 
sætte; jeg  betragter  den,  begribeligvis,  som  den 
røde  Traad,  der  gaaer  forbindende  igjennem  det 
Hele.  Talen  er  jo  kun  om  den  jevne  Borger- 
mand, der  ikke  har  noget  Præcedens  til  et  større 
Publicums  Interesse;  men  først  nu  skal  vinde  den. 

Der  er  da  endnu  et  andet  Træk ,  som  jeg 
ligeledes  med  velberaad  Hu  fremdrager,  og  det 
er  hans  Kjærlighed  til  Poesi.  Som  lille  Dreng 
havde  han  allerede  en  betydelig  Samling  af  Ny- 
aarsvers,  Størstedelen  kjøbte  hos  Tribler  paa  GI. 
Mønt;  hertil  kom  snart  Viser,  baade  »nye,  splinter- 
nye og  sørgelige  nye ,  trykte  i  dette  Aan« ;  men 
dette  Compositum  var  heldigvis  forlængst  blevet 
afløst  af  noget  Andet  og  Bedre.  Hvad  der  i  den 
tidlige  Periode  knap  nok  havde  fristet  Øret,  var 
blevet  til  en  Sag  for  Hjertet.  Danske  Digtere 
og  Forfattere  begyndte  at  flokkes  paa  Hylden; 
der  var  snart  ikke  mere  Plads  til  >-det  gode  Sel- 

skab«.  Idet  han  føjede  sin  Samlertrang,  var  det 
tillige  gaaet  op  for  ham,  at  den  autodidactiske 
Dannelse,  hvorefter  han  higede,  og  ved  hvilken 
han  haabede  at  kunne  hævde  sig  en  Plads  i  det 
dannede  Samfund,  gjorde  andre  Krav  gjældende 
end  de  lette,  selskabelige  Talenter. 

Saa  kastede  han  sig  da  med  Iver  over  Skøn- 
litteraturen. Han  læste  og  lærte  udenad;  det 
vilde  have  været  en  Skam  ej  at  kunne  citere  sin 
Holberg,  men  denne  Skam  blev  ikke  hans;  han 
kunde  med  homerisk  Glæde  følge  Peder  Paars 
paa  hans  Odyseus-Rejse,  græde  ved  Balders  Død 
og  svinge  sig  ved  den  højere  Lyrik  til  Rungsteds 
Lyksalighed. 

Dog  denne  Maade  at  følge  Joh.  Bruun  paa 
vilde  endda  blive  altfor  vidtløftig,  heller  ikke  har 
jeg  tilsigtet  Andet,  end  løst  at  berøre  den  Streng, 
der  vibrerede  i  hans  Indre,  maaskee  mere,  end 
man  skulde  troe,  i  Samklang  med  den,  hans 
harpixede«  Bue  anstrøg. 

Jeg  kj endte  godt  hans  Bøger;  de  havde  et  vist 
uniformt  Udseende.  —  Siig  mig,  hvem  Du  om- 
gaaes,  saa  skal  jeg  sige  Dig,  hvem  Du  er !  Vi 
træffe  i  Selskabet  Schiller  og  Gothe,  Klopstock, 
Blumauer,  Wieland,  Lessing,  Herder  o.  s.  v.,  vi 
finde  Voltaire  og  Rousseau,  Lesage  og  Florian 
o.  s.  frd.,  ej  at  tale  om  de  mærkelige,  pergament- 
indbundne   Folianter    paa    den    nederste    Hylde, 

saasom:  Cyprianus,  trykt  med  røde  Bogstaver 
paa  Titelbladet,  Nostradamus,  Urte-  og  Læge- 
bøger, og  deriblandt  et  Individ  fra  Bogtrykker- 
konstens  Barndom,  der  giver  Universalraad  for  Alt, 
og  navnlig  eet  Sted  priser  den  nye  Opfindelse: 
Brænde  vi  in,  dens  Anvendelse  og  Nytte :  Haver 
Nogen  Orm  udi  Øret,  da  helde  hånd  en  Draabe 
derudi,  saa  døer  hånd«  —  saaledes  stod  der  f.  Ex. 
etsteds  i  Bogen.  (Den  blev  efter  Ejerens  Død 
skjænket  til  det  store  Kgl.  Bibliothek,  som  en 
Sjeldenhed). 

Engang  da  Joh.  Bruun  i  jødisk  Dialect  reci- 
terede af  Sanct  Hans  Aftenspil:  Pidskebaands- 
jøden,  udbrød  han:  »Ham  har  jeg  kjendt,  og  det 
har  Øehlenschlæger  utvivlsomt  ogsaa,  ellers  kunde 
han  jo  ikke  have  tegnet  ham  af:  Min  Moder  er 
syg,  min  Søster  er  død;  hun  fortjente  til  mig  og 
min  Moder  Brød!  ....  Kommer  at  kjøbe,  kommer 
at  kjøbe,  røde,  gule  og  blaa  i  Flæng!  Jeg  er 
en  god  lille  Jødedreng!«  Det  er  Simon  Slik- 
mund lyslevende!  Tro  ham  ikke,  han  spiser  hele 
Fortjenesten  op  i  Slikkeri!« 

Men  nu  videre.  Kun  en  ganske  liden  Sno- 
ning af  den  røde  Traad. 

Almanaken  skriver  1807;  men  vi  ere  endnu 
langt  fra  de  sørgeligt  mindeværdige  September- 
dage. For  Joh.  B.  gik  Tiden  som  sædvanlig.  En 
Dag   kom  han   farende   om   et   af  Boldhusgadens 

Hjørner,  og  rendte  bus  paa  en  ung  Pige,  som 
kom  i  modsat  Retning.  Han  tog  Hatten  af  og 
gjorde  mange  Undskyldninger;  den  unge  Pige, 
der  var  meget  smuk,  rødmede  og  nejede.  Efterat 
hun  med  nogle  Haandstrog  havde  bragt  sit  Toi- 
lette i  Orden,   fortsatte  hun  sin  Vej. 

»Hende  har  jeg  bestemt  seet  før,'  tænkte 
Johannes,  idet  han  lagde  Haanden  til  sit  bankende 
Hjerte.  Saadan  et  lille  Sammenstød  var  nok  for 
den  letfængelige  Natur  til  at  give  Ild  og  Gnister. 
Han  grundede:  Nu  har  jeg  det!  Det  er  den 
lille  Pige  fra  Maskeraden,  som  nu  er  bleven  en 
voxen  Jomfru!  Hun  var  dengang  med  min  Ven 
Stilling's  Familie.  Dér  maa  man  altsaa  kjende 
hende!  Paa  Søndag  skal  der  være  stort  Bal  i 
»Det  Venskabelige«,  jeg  maa  øjeblikkelig  sikkre 
mig  en  Plads  hos  mine  Venner  ved  Bordet;  maaskee 
faaer  jeg  hende  at  see!< 

Han  gik  paa  Ballet  og  hun  var  der ;  der 
er  ingen  Tvivl  om,  at  han  svingede  hende  i 
Dansen,  og  vist  er  det,  at  han  ved  Bordet  kom 
til  at  sidde  ved  hendes  Side.  Fru  Stilling  bøjede 
sig  til  ham  og  hviskede  ham  i  Øret:  »De  er  op- 
daget!    De  er  ækel  forliebt!« 

Den  Opdagede  blev  rød:    »Forliebt,  forliebt! 
tænkte  han,    »hvad  vil  det  siger   det  har  jeg  været 
saa  tidt;  men  hun  er  rigtiknok  den  Kjønneste  af 
dem  Alle!       Alligevel  forlod  han  Ballet,  uden  at 

det  var  faldet  ham  ind,  at  spørge  om  den  unge 
Piges  Navn  og  Familieforhold;  men  da  han  kom 
hjem  gik  dette  vforliebt«  ham  rundt  i  Hovedet, 
og  saa  satte  han  sig  til  at  digte  Noget  om  For- 
li  eb  el  se  i  Almindelighed,  indtil  Sengen  mindede 
ham  om  sin  Forlodsret. 

Lad   saa  kun   August-   og   Septemberdagene 
komme. 


Uden  paa  nogen  Maade  at  ville  indlade  mig 
paa  en  historisk  Fremstilling  af  Kjøbenhavns  Re- 
lejring,  den  danske  Flaades  Tab,  Englændernes 
røveriske  Færd,  og  de  diplomatiske  Bevæggrunde, 
der  i  det  Hele  taget  havde  fremkaldt  den  ulykkelige 
Katastrophe,  vil  jeg  dog  neppe  kunne  undgaae, 
paa  de  efterfølgende  Sider,  af  og  til,  at  give  et 
orienterende  Vink  om  Dit  og  Dat  udenfor  Voldene 
i  hine  skjæbnesvangre  Dage.  Jeg  taber  dog  ikke 
af  Syne,  at  Johannes  Bruun's  Biographi  er  min 
egentlige  Opgave,  og  jeg  beder  Læseren,  vel- 
villigst, ligeledes  at  huske  derpaa. 

Den  26-aarige  Ynglings  Deltagelse  i  Begiven- 
hederne, var  naturligvis,  i  og  for  sig,  uden  Be- 
tydning, ikke  desto  mindre  mener  jeg,  at  det 
Lidet,  jeg  har  at  fortælle  derom,  ej  alene  kan 
bidrage  til  at  belyse  hans  Charakteristik,  men 
ogsaa   vil   kunne   kaste  et,    om   end    ringe   Skjær 

over  Tildragelser  og  Personer.  Hvorfor  skulde  jeg 
vel  ikke  indrømme,  at  dette  er  Hovedøjemedet 
med  mit  Familieskrift? 

Ved  den  første  Appel  skyndte  han  sig  afsted 
til  Ailarmpladsen,  og  det  med  en  Iver  og  Utaal- 
modighed,  som  kun  fremkaldes  i  det  ungdommelige 
Gemyt.  Han  gav  sig  neppe  Tid  til  at  tage  Af- 
sked med  Forældre  og  Sødskende. 

—  Uagtet  man  har  Kjendskab  til  en  Sag, 
kan  man  stundom  have  godt  af,  at  høre  den 
omtale  engang  endnu;  det  frisker  Hukommelsen 
og  i  ethvert  Tilfælde  skader  Gjentagelsen  Intet. 
Jeg  drager  altsaa  til  Minde: 

Kronprinds  Frederik  —  »Soldaterkongen« 
kaldtes  han  senere,  ikke  uden  Grund  —  laae,  da 
Englænderne  overfaldt  os,  i  Kiel;  han  var  Genera- 
lissimus  for  en  dansk  Hær  paa  20 — 30,000  Md., 
som  var  concentreret  i  det  sydlige  Slesvig  og  øst- 
lige Holsten,  med  det  Formaal,  at  »opretholde  en 
væbnet  Neutralitet«.  —  Uagtet  man  havde  et  ad- 
varende Exempel  fra  1801,  og  uagtet  det,  der 
forestod,  meget  vel  havde  ladet  sig  forudsee  som 
en  Mulighed,  ligeoverfor  Danmarks  vaklevorne 
Politik,  samt  uagtet  man  dengang  ikke  behøvede 
at  spørge  et  reserverende  Folketing  om  Faalov, 
vare  Kjøbenhavns  Fæstningsværker  dog  i  den 
ynkeligste  Forfatning;  der  herskede  Forfald  alle- 
vegne,   Materiellet   var   slet,    forsaavidt   det   ikke 

aldeles  manglede,  Voldene  vare  mange  Steder 
brøstfældige,  og  Vaaben  og  Ammunition  vare  i  en 
meget  ufuldkommen  Tilstand. 

Til  Byens  Forsvar  var  der  af  regulairt  Militair 
kun  efterladt  en  forholdsvis  ubetydelig  Styrke. 
Der  blev  saa  hurtigt,  det  lod  sig  gjøre,  indkaldt 
6  Batailloner  Landeværn;  men  hvorledes  disse 
vare  væbnede  og  indøvede,  og  hvorledes  det 
exempelvis  gik  dem  ved  Kjøge,  derom  behøver 
jeg  ikke  at  minde: 

»Thi  det  var  i  Aaret  1807 

Da  Engeismanden  kom,   den  forbandede  Tyv     —  — 

De  ligeledes  indkaldte  eller  rettere  »hvervede 
Marinere,  vare  af  en  endnu  langt  slettere  Sub- 
stans. De  bleve  pakkede  omkring  paa  Fæst- 
ningsværker og  Blokskibe;  men  kunde  noget  nær 
betragtes  som  ubrugelige.  I  Modsætning  er  det 
mig  en  Glæde  at  nævne  Livjægerne,  som 
uagtet  de  kun  udgjorde  330  Md.  —  i  Reglen 
unge  og  dannede  Mennesker  i  forskjellige  Livs- 
stillinger, der  selv  bekostede  deres  Udstyr  — 
med  sand  Begejstring  deltoge  i  Forsvaret,  og 
væsentlig  bidroge  til  at  hæve  Stemningen  og  hævde 
de  kjøbenhavnske  Borgeres  nedarvede  Renommé 
for  Tapperhed  og  Bravour.  Det  samme  gjælder 
om  Studenterne,  c.  800  Md.,  og  de  frivillige 
Herregaardsskytter,   118  Md. 

Naar  jeg  nævner  den  egentlige  pligtige  Borger- 
væbning sidst,  da  er  det  ikke  fordi  denne  i  nogen 
Maade  stod  tilbage  for  hine  —  det  var  jo  egentlig 
den,  det  tilkom  at  forsvare  sin  Arne  —  men 
Størstedelen  var  ældre  Folk  og  Familiefædre,  saa 
at  de  ganske  naturlig  vare  mindre  mobile  og  ikke 
lode  sig  anvende  til  enhver  Slags  Tjeneste.  De  mili- 
taire  Borgere  udgjorde  en  Styrke  paa  c.  noo  Md., 
inddeelt  i  12  Compagnier  Infanteri  og  6  Compagnier 
Artilleri. 

Det  regulaire  Militair  bestod  af  Artilleri, 
250  Md.,  Cavalleri  (Gardere,  sjællandske  Ryttere 
og  Husarer)  530  Md.,  og  Infanteri  (Fodgardere; 
dansk  Livregiment,  norsk  Do.  og  Rekruter)  2800 
Md.  Ingenieurcorpset  bestod  kun  af  1  General, 
i  Oberstløjtnant,  2  Capitajner  og  4  Løjtnanter, 
men  slet  ingen  Menige. 

Det  borgerlige  Artilleri,  som  er  det,  jeg 
væsenligst  her  kommer  til  at  omtale,  blev  benyt- 
tet til  at  besætte  Kanonerne  paa  Voldene  og 
de  landfaste  Fæstningsværker,  hvorimod  man 
var  i  større  Forlegenhed  med  Infanteriets  An- 
vendelse. Det  gik  jo  ikke  an,  at  sende  det  i 
aaben  Mark  mod  Fjenden;  ogsaa  det  blev  da  an- 
vendt paa  Voldene. 

Paa  Kjøbenhavns  og  Christianshavns  Volde, 
Citadellet,     Langelinie     samt     til    Batteriet     paa 

Tømmerpladsen ,  fik  man  samlet  c.  400  Kanoner 
og  Kasteskyts,  af  middelmaadig  Beskaffenhed. 

Lord  Gambier  var  ugenert  nok  til  at  lade 
en  Flaadeafdeling  løbe  ind  i  Sundet,  under  Salut 
til  Kronborg,  og  fra  Fæstningen  blev  der  givet 
Salut  tilbage,  istedetfor  at  der  burde  være  givet 
det  glatte  Lag. 

Allerede  næste  Dag  faldt  Englænderne  ud  af 
Rollen,  ved  at  gjøre  Jagt  paa  det  halvraadne 
»Frederiksværn:.  Dette  Skib  havde  mærket 
Uraad  og  vilde  liste  sig  bort,  men  blev  under 
Læsø  indhentet  og  var  nær  skudt  i  Sænk. 
Skibet  blev  bragt  tilbage  til  Sundet,  men  be- 
handlet som  en  Slags  Varetægtsarrestant,  idet 
.man  hverken  hævede  dets  Commando  eller  strøg 
dets  Dannebrogsflag. 

Imidlertid  havde  man  nu  begyndt  at  faae 
Øjnene  op  i  Kjøbenhavn.  Fæstningens  Comman- 
dant,  Generalmajor  Peymann,  var  en  smuk,  hvid- 
haaret  Olding  paa  72V2Aar;  han  var  Hannoveraner 
af  Fødsel  og  hans  egentlige  Fag  var  Genivæsenet. 
De  to  Næstkommanderende  vare  Generalmajor 
Bielefeldt,  55V8Aar,  Chef  for  det  kgl.  Artilleri, 
og  Commandeur  St.  A.  Bille,  56  Aar.  Til  Pey- 
mann nærede  man  ingen  Tillid,  og  sandt  at  sige 
var  hans  Stilling  ogsaa  fortvivlelsesfuld ;  begge 
de  Andres  Navne  havde  en  god  Klang,  og  deres 
Personligheder  stode  i  Folkegunst. 

En  fjendtlig  Fregat  havde  imidlertid  lagt  sig 
udfor  Taarbæk,  en  anden  ved  Grunden  Stubben  , 
og  gjennem  Kongedybet  gik  en  Brig.  Der  her- 
skede ikke  længer  fjerneste  Tvivl  om  Besøgets 
Hensigt.  —  En  Flaade  paa  17  Krigsskibe  havde 
allerede  lagt  sig  i  Kjøgebugt,  og  en  anden  Flaade- 
afdeling  havde  viist  sig  i  Store  Belt. 

Peymann  havde  i  sin  Vaande  sendt  Bud 
til  Prindsregenten  i  Kiel,  og  der  indløb  det  Svar, 
at  han  uopholdelig  vilde  komme.  Han  holdt 
ogsaa  Ord;  den  12te  August  naaede  han  Kjoben- 
havn,  hvor  han  strax  satte  sig  i  Virksomhed  ved 
at  underskrive  adskillige  militaire  Dispositioner. 

Jublen  var  stor  ved  hans  Ankomst.  Nu 
havde  Hovedstaden  ikke  længer  nogen  Nød:  den 
elskede  Kronprinds  befandt  sig  i  Borgernes  Midte ; 
han  vilde  følge  Frederik  IIFs  Exempel  og  vdøe 
i  sin  Rede  .  Samme  Aften  var  hele  Staden 
illumineret  og  der  brændte  Glædesblus,  skjøndt 
Gud  veed,  at  i  alle  Hjerter  herskede  en  tilbage- 
trængt, dyb  Bekymring. 

Ak!  Næste  Morgen  forkyndte  allerede  en  op- 
slagen Proclamation,  at  Hs.  Kgl.  Højhed  —  stadig 
med  sine  kjære  Undersaatters  Tarv  for  Øje  — 
var  vendt  tilbage  til  Armeen,  som  umulig  kunde 
være  uden  Overbefalingsmand.  Lysene  vare  for- 
længst brændte  af  Stagerne;    det  var   en   sørge- 

lig  Opvaagnen  efter  Gaarsdagens  haabfulde 
Glædesblus. 

—  Man  erfarede,  at  Kronprindsens  Besøg 
egentlig  havde  havt  til  Hensigt,  at  skaffe  den 
sindssyge  Fader  bort.  Han  tog  ham  ogsaa  med 
sig,  men  baade  Fader  og  Søn  vare  paa  et  hængende 
Haar  nær  blevne  tagne  til  Fange  ved  Færgefarten 
over  Beltet.  Kongen  blev  udgivet  for  en  Hr. 
v.  Stein ,  og  Prindsen  skjulte  sig  i  Færgeskibets 
Bund,  saa  at  han  undgik  Faren  og  slap  med 
Forskrækkelsen.  —  I  det  Foranførte  har  jeg  intet 
Nyt  havt  at  fortælle. 

Da  Prindsen  vel  var  borte,  fulgte  mange  rige 
og  angstfulde  Kjøbenhavnere  det  givne  Exempel. 
Lykke  paa  Rejsen!  Der  var  endda  Mod  og 
Patriotisme  tilbage;  blot  disse  Exempler  havde 
kunnet  forslaae! 

Den  17de  August  havde  de  engelske  Tropper 
gjort  Landgang  ved  Vedbæk  og  snart  efter  var 
Hovedstaden  fuldstændig  indesluttet  baade  til 
Lands  og  til  Vands,  uden  at  der  endnu  —  med 
Undtagelse  af  Affairen  med  »Frederiksværn  — 
var  løsnet  et  eneste  Skud. 

Jeg  gaaer  nu  over  til  nogle  smaa  personlige 
Forhold  under  Krigsledelsen  og  lader  den  Paa- 
gjældende  selv  fortælle: 

»Da  Overfaldet  begyndte,  var  jeg  Bombar- 
deer ved  det  borgerlige  Artilleri.  Jeg  havde 
allerede  i  et  Par  Dage  ventet  at  høre  Allarm- 
trommen;  endelig  buldrede  den  løs  ved  sin  Kalden, 
og  jeg  brugte  ikke  lang  Tid  til   at  lystre  Appel. 

Allarmpladsen  var  Laboratoriet;  det,  jeg 
erfarede  ved  min  Ankomst  dertil,  var  hverken 
opbyggeligt  eller  lovende:  Major  Hummel  af  det 
Kgl.  Artilleri  var  lige  ankommen  dertil  med  sine 
2  Batterier;  han  og  Oberstløjtnant  Bassewitz,  der 
ledede  en  anden,  større  Artilleristyrke,  havde 
tilligemed  en  Afdeling  sjællandske  Ryttere,  Liv- 
jægere og  Herregaardsskytter,  været  ad  Konge- 
vejen i  Lyngby,  for  at  forhindre  Fjendens  Land- 
gang ved  Strandvejen.  Den  samme  Over- 
befaling,  der  havde  foreskrevet  denne  forsigtige 
Manoeuvre,  under  hvilken  ikke  en  eneste  Fjende 
blev  seet,  skjøndt  Landgangen  allerede  dengang 
var  en  fuldfort  Kjendsgjerning  —  havde  givet 
Ordre  til,  at  Styrken  uopholdelig  skulde  vende 
tilbage  ad  samme  Vej,  for  at  den  ikke  skulde 
blive  afskaaren  fra  Fæstningen.« 

»Jeg  var  tilfældigvis  Vidne  til  Major  Hummels 
Raseri,  da  han,  omtrent  paa  den  Tid,  jeg  naaede 
Laboratoriet,     støvet   og   træt    med    sin   Afdeling 

var  vendt  tilbage  fra  den  tilsyneladende  noget 
parodiske  Udflugt.  Han  generede  sig  sandelig 
ikke  for  at  tale  højt,  og  jeg  hørte  hans  skarpe 
Yttringer.      Ved    samme    Lejlighed    erfarede    jeg 

—  hvad  der  forekom  mig  som  et  Omen  —  at 
de  først  landsatte  Tropper  vare  et  Regiment 
Hannoveranere,  altsaa  Landsmænd  af  vor  Over- 
general;   de   næste  vare   en   tysk  Fremmedlegion 

—  »Tysken  gjør  alt  for  Penge«  —  og  tilsidst 
var  fulgt  hværvede  engelske  Soldater. 

—  Det  Compagni,  hvorved  jeg  stod,  blev 
beordret  til  at  besætte  Kanonerne  paa  L  a  n  g  e  1  i  n  i  e. 
Vi  ankom  dertil  ad  Etapevejen,  under  Brystværnet, 
og  jeg  havde  endnu  ikke  seet  Sundet  udenfor. 
Kanonerne  vare  opstillede  i  Rapperter  paa  Slæder. 

Saasnart  vi  havde  gjort  Holdt,  sprang  jeg  op 
paa  en  af  Slæderne,  og  jeg  saae  da  en  lang  Række 
af  engelske  Krigsskibe  i  nogen  Afstand  fra  Batteriet 
Trekroner;  det  var  unægtelig,  naar  det  kun  var 
kommet  derpaa  an,  et  interessant  Syn;  men  der 
var  et  andet,  i  min  umiddelbare  Nærhed,  som 
strax  efter,  i  endnu  højere  Grad  fængslede  min 
Opmærksomhed.  Opstillingen  af  Ammunition 
viste  nemlig,  at  man  havde  tænkt  sig  Sagen  som 
Alvor;  i  Ovnene  blev  der  fyret,  og  Kuglerne,  der 
skulde  glødes,  laae  stillede  i  Pyramider  ved  Siden  af. 
Efter  Udseendet  at  dømme,  vilde  her  baade  blive 
Travlhed  og  Varme. 

Jeg  gjorde  ingen  directe  Tjeneste,  eftersom 
Batterichefen,  Major  Kyhl,  havde  beæret  mig 
med  det  Tillidshværv,  at  være  hans  Adj utant.  — 
Jeg  begyndte  ordentlig  at  længes  efter,  at  det 
snart  maatte  blive  til  Alvor ;  denne  halve  Uvirksom- 
hed, i  Forbindelse  med  den  stærke  Spænding, 
var  næsten  værre  end  det  Værste. 

Rigtignok  fik  vi  engang  imellem  en  Smule 
Opmuntring  ved  de  enkelte  skarpe  Skud,  der  faldt 
fra  Skibene,  ind  imod  os,  men  dermed  er  ogsaa 
Alt  sagt. 

Jeg  mindes  saaledes,  at  jeg  en  Morgenstund 
—  vi  vare  den  Gang  paa  fjerde  Døgn  uden  Af- 
løsning —  sad  i  Majorens  Telt,  Overvældet  af 
Træthed,  havde  jeg  lagt  begge  mine  Arme  paa 
Bordet,  og  mit  Hoved  havde  sænket  sig  i  Dvale. 
Jeg  veed  ikke,  hvad  jeg  drømte  om ;  men  derimod 
mindes  jeg,  at  det  skarpe  Skud,  der  foer  hen 
over  mit  Hoved,  udøvede  en  forunderlig,  electrisk 
Virkning  paa  hele  min  Person.  I  eet  Sæt  var 
jeg  fra  Teltet  og  Bænken,  hvor  jeg  sad,  kommen 
op  paa  den  nærmeste  Slæde;  men  saa  stod  jeg 
der  ogsaa,  uden  at  kunne  komme  videre;  thi 
begge  mine  Been  sov;  det  mærkede  jeg  først  nu, 
da  jeg  selv  var  bleven  vaagen. 

Alle  Kjendemærker  begyndte  at  tyde  paa, 
at  vor  militære  Afdeling  svævede  i  samme  Fare 

Gjennem  hundrede  Aar.  8 

for  at  være  glemt  paa  Posten,  som  den  der  i  1801 
overgik  mig  ved  Ladegaardsaaen ;  dog  med  den 
Forskjel,  at  her  var  Intetsteds,  hvor  man  kunde 
løbe  hen  og  raabe:     'Løser  af!« 

Situationen  havde  ikke  destomindre  sine  gode, 
ja  endog  brillante  Lyssider,  og  disse  gjorde,  at 
idetmindste  jeg  slet  ikke  var  bleven  berørt  af 
nogen  Utaalmodighed  i  nævnte  Henseende.  Vi 
kunde  saaledes  skiftevis  komme  under  Telttag, 
og,  hvad  der  var  bedre,  vi  havde  fuldt  op  af 
Mad  og  Drikke;  ikke  fordi  der  fra  Over- 
commandoens  Side  i  nogen  Maade  var  tænkt  paa 
den  lille  Biomstændighed,  at  skaffe  os  Proviantering: 
nej !  det  var  de  mageløse,  patriotiske,  altopoffrende 
Kvinder  inde  i  Staden,  der  benyttede  den  Tid, 
som  blev  dem  tilovers  fra  at  pille  Charpi  og  lave 
Bind,  til  ogsaa  at  arbejde  for  os  sunde  Menneskers 
legemlige  Forsyning.  De  vidste  vel,  at  ;  foruden 
01  og  Mad  er  Helten  Ingenting«. 

Hvilke  Ladninger  af  fint  Brød,  hollandsk 
Ost,  Skinke  og  —  jeg  veed  ikke  Alt!  Derhos 
svømmede  vi  i  engelsk  Porter;  maaskee  var  det 
en  Hentydning  til,  at  vi  skulde  slaae  Fjenden 
med  hans  eget  Vaaben.  Vi  vare  naturligvis  ikke 
de  Eneste,  der  saaledes  bleve  regalerede;  de,  der 
stode  paa  Voldene,  og  dem  ude  paa  Søforterne, 
havde  man  ligeledes  underlagt  den  private  Omsorg. 
Man  skulde  næsten  undres  over,  hvorledes  Bagerne 

kunde  tilvejebringe  det  nødvendige  Brød.  Tilsidst 
kneb  det  da,  som  bekjendt,  ogsaa  for  dem. 

Endelig  kom  der  et  Slags  Afløsning;  det 
var  Landeværnssoldater,  man  sendte  os  paa  Halsen. 
Sagtens  tænkte  man,  at  »de  toge  sig  ud  i  Afstand«, 
og,  ialtfald  indtil  videre,  kunde  gjøre  samme  Nytte 
som  vi.  Og  det  kunde  de;  ja,  de  gik  endnu 
langt  videre  i  deres  Bestræbelser,  end  nogen  af  os. 
De  proppede  sig  uopholdelig  med  vore  lækkre 
Sager,  de  faldt  over  dem  som  glubende  Ulve  over 
Byttet,  saa  at  der  aldrig  tilforn  havde  været  gjort 
saa  reent  Bord;  og  da  de  vare  mættede  lige  til 
Halsen,  lagde  de  sig  i  al  Magelighed  til  Ro  paa 
Slæderne  og  Bratcherne,  og  sov  ind. 

Naar  jeg  har  sagt,  at  vi  ble  ve  afløste, 
da  er  dette  Udtryk  ikke  correct;  vi  vare  blot 
commanderede  til  Hvil,  følgelig  forbleve  vi  paa 
Pladsen,  og  kunde  stille  paa  vore  Poster  ved  den 
svageste  Appel. 

En  saa'dan  lod  ikke  vente  paa  sig.  Endnu 
samme  Nat  bleve  vi  kaldte  til  Kanonerne; 
der  havde  viist  sig  noget  »Mistænkeligt«  i  Far- 
vandet, og  vi  havde  faaet  Ordre  til  at  lade,  og 
iøvrigt  holde  Alt  parat.  Men,  nu  kom  det  Værste : 
der  laae  vore  tappre  -Afløsere«  og  snorkede; 
det  hjalp  ikke,  at  vi  raabte  dem  ind  i  Ørene  og 
rystede  deres  Kroppe,  vi  maatte  anvende  vore 
Sabler  for  at  faae  dem  op.     Endelig  lykkedes  det. 

S* 

Fyr!«  Et  Par  Kanonskud  drønede  fra  vor 
Skudlinie  ud  imod  det  Højstmistænkelige ,  som 
kom  os  nærmere  og  nærmere  paa  Livet;  men 
videre  gik  det  ikke;  thi  pludselig  og  hæsblæsende 
kom  der  Ordre,  at  al  Skydning  øjeblikkelig  skulde 
ophøre.  Det  var  nogle  af  vore  egne  Baade,  som 
i  Nattens  Stilhed  havde  listet  sig  ud  fra  Holmen; 
man  havde  bare  glemt,  at  give  os  Underretning 
derom. 

—  Dagen  efter  blev  jeg  af  min  Batterichef, 
Major  Kyhl,  for  Alvor  hjemforlovet,  og  jeg  ilede 
bort  for  at  see  til  mine  Forældre  og  Sødskende; 
jeg  var  paa  en  Maade  glad  derved,  og  dog  trak 
jeg  mig  med  højst  modstridende  Følelser  bort  fra 
Affairen.  —  Min  Udebliven  havde  da  heller  ikke 
synderlig  Varighed. 

Da  jeg  havde  overbeviist  mig  om,  at  Alt 
stod  vel  til  hjemme,  kunde  jeg  ikke  længer  finde 
Ro  dér;  jeg  maatte  afsted  igjen,  og  det  hurtigst 
muligt.  Forgjæves  søgte  man,  at  overtale  mig 
til  at  blive  til  min  Permissionstid  var  udløben; 
jeg  kunde  ikke,  jeg  vilde  ikke.  Tys!  nu  skød 
det  igjen!  Jeg  kunde  tydelig  høre,  at  Kanon- 
skuddene kom  fra  Toldboden;  det  maatte  være 
vort  Batteri  paa  Langelinie  —  og  her  gik  jeg 
og  drev!    Nej,    afsted  igjen! 

Ved  min  Tilbagekomst  erfarede  jeg,  at 
der    under    min    Fraværelse    ikke    var    løsnet    et 

eneste  Skud;  den  Lyd,  jeg  havde  hørt,  maatte 
være  være  kommen  fra  Skibene  og  Søforterne. 
Vor  Afdeling  laae,  som  sædvanlig,  uvirksom. 

Den  voldsomme  Hede,  der  herskede  paa 
Langelinie,  hidrørte  fra  de  glødende  Ovne  og 
gloende  Projectiler,  som  Dag  og  Nat  holdtes  i 
Virksomhed  og  Beredskab,  i  Forbindelse  med  de 
friske  Luftninger  og  kjølige  Nattevinde  fra  Søen, 
hvilke  udøvede  en  Virkning  lig  den,  Blæsebælgen 
fremkalder  i  Smedens  Esse.  Disse  eensvirkende 
Modsætninger  gjorde,  at  mit  Ansigt  ophovnede 
i  den  Grad,  at  jeg  var  aldeles  ukjendelig.  Man 
tænke  sig  et  stærkt  udblødt  og  derpaa  stramt 
udbulet  Trommeskind  —  saa  har  man  mit  Portrait. 
Tilsidst  hlev  jeg  rigtig  syg  og  fik  Anfald  af 
Febergysninger. 

»Kom,  lad  mig  see  paa  Dem,  sagde  Doctor 
Wendt,  »jo,  jo!  De  er  kjøn,  er  De!  Hvorfor 
Fanden  melder  De  Dem  ikke  syg?  Saadan  et 
Ansigt,  naar  Fjenden  ikke  seer  det,  nytter  os  til 
Ingenting.  Skynd  De  Dem,  at  pille  af  hjemad, 
saa  skal  jeg  medgive  Dem  en  Recept  paa  nogen 
Medicin,  som  De  undervejs  selv  kan  afhente  paa 
Apotheket ! 

Recepten  fik  jeg,  og  Medicinen  hentede  jeg; 
men  istedetfor  at  gaae  hjem,  tog  jeg  den  lige 
Vej  tilbage  til  min  Post.  Om  det  hjalp,  at  jeg 
gik  med  Draaberne  i  Baglommen,  veed  jeg  ikke; 

men  jeg  blev  snart  igjen  »mig  selv  ,  og  dermed 
er  den  Historie  ude. 

Hvorledes  det  egentlig  stod  til  med  Krigen 
og  dens  Førelse,  vidste  jeg,  under  disse  Forhold, 
kun  Lidet  om;  Rygterne  fortalte  snart  det  Ene, 
snart  det  Andet,  snart  Opbyggeligt,  snart  Sørge- 
ligt, dog  maa  jeg  sige,  meest  af  første  Slags. 
Alle  vare  ved  godt  Mod,  det  er  vist;  hvis  det 
skulde  komme  til  en  rigtig  Belejring  og  Storm, 
skulde  Fjenden  faae  en  haard  Nød  at  knække; 
dette  var  den  almindelige  Mening,  og  ikke  En 
faldt  det  ind,  at  frygte  for  et  Bombardement; 
selv  om  dette  Ord  blev  nævnet,  vidste  man  ikke 
dets  rette  Betydning. 

Den  31te  August  avancerede  jeg  til  Com- 
mandersergeant,  og  skjøndt  der  kun  skete  mig 
min  Ret  og  ingen  Udmærkelse,  var  jeg  dog  glad 
og  stolt  over,  at  mit  Avancement  indtraf  saaledes, 
at  det  kunde  bekræftes  ved  en  Ilddaab.  Parol- 
befalingen,  der  meldte  min  Udnævnelse,  forsatte 
mig  til  Rosenkrantz'  Bastion  ved  Østervold.  Dér 
havde  jeg  altsaa  at  melde  mig  til  Tjeneste.  Jeg 
tog  Afsked  med  mine  gamle  Kammerater  og 
gik  bort.  Paa  Varedepotet  hentede  jeg  den  nye 
Uniform.  »Hejda!  De  glemte  Noget!«  raabte 
man  efter  mig;  det  var  Medicinsflasken.  Jeg 
puttede  den  i  den  nye  Baglomme  og  gik. 

I  Løbet  af  nogle  Timer,  fik  jeg  Adskilligt 
om  Tilstanden  at  vide,  og  da  jeg  husker  det 
Altsammen,  vil  jeg  i  nogle  faa  Ord  gjengive  det 
her;  men  naturligvis  indlader  jeg  mig  aldeles  ikke 
paa  noget  historisk  Nyt. 

Alle  Vejene  rundt  om  Byen,  ligefra  Strand- 
vejen og  til  Frederiksberg  Allee  og  Vesterbro, 
i  en  Halvcirkel,  havde  Englænderne  afskaaret  og 
befæstet  med  Jordvolde,  beplantede  med  Kanoner; 
desuden  var  der  anlagt  Redouter  og  Løbegrave 
ved  Assistentskirkegaard ,  Blegdamsvejen ,  ved 
Vodroffgaard,  Svanholm  o.  s.  v.  De  for  Kjøben- 
havn  farligste  Batterier  laae  ved  Ladegaardsvejen 
(Rolighed)  og  ved  gi.  Pesthuus  (bagved  Vesterbro) ; 
ialt  var  der,  indbefattet  spredte  Artilleriparker, 
nogle  og  tyve  befæstede  Punkter,  hvorfra  Eng- 
lænderne kunde  spy  Ild  over  Fæstningen. 

Det  er  bekjendt  nok,  at  Fjenden  under  sine 
Anlæg  ikke  kom  til  at  nyde  uforstyrret  Ro. 
Kjøbenhavns  Garnison  var  bleven  inddeelt  i  3 
Brigader  under  Generalmajorerne  Falbe,  Lemming 
og  Waltersdorff;  Livjægerne  og  Herregaards- 
skytterne,  der  vare  indbefattede  herunder,  stilledes 
under  Major  Holstein,  Cavalleriet  under  Oberst 
Schmettau  og  Artilleriet  under  Oberstlieutenant 
Bech.  Der  blev  gjort  forskjellige  modige  Udfald 
for  at  odelægge  Batterierne,  og  var  end  ikke 
Resultatet    heldigt,    fik   Fjenden    dog    at   mærke, 

at  der  rorte  sig  Liv  i  Fæstningen.  Den  største 
og  meest  bekj endte  Bravour  høstedes  af  Liv- 
jægerne i  Gassens  Have,  Natten  til  den  30te  August, 
skjøndt  ogsaa  det  øvrige  Militair  og  Kanonbaadene 
hjembragte  hver  deres  Deel  af  Palmerne.  Ud- 
faldet kostede  os  20  Døde  og  82  Saarede;  trods 
Tapperheden,  var  Resultatet  uden  væsentlig  Be- 
tydning: Fjenden  blev  fordreven  fra  Gassens  Have 
—  videre  ikke. 

General  Peymann  tog  personlig  Deel  i  dette 
Udfald;  han  var  tilfods,  og  udsatte  sig,  hvor  han 
kunde,  for  de  fjendtlige  Kugler;  han  kjendte  sit 
uhyre  Ansvar,  han  vidste,  hvor  haabløst  Forsvaret 
var,  og  —  han  søgte  Døden.  Det  lykkedes  ham 
kun  at  blive  saaret  i  den  ene  Fod;  han  blev 
bragt  op  paa  Volden,  hvor  der  foretoges  en 
Forbinding,  og  da  Lægen  udtalte  sin  Beklagelse, 
svarede  Generalen:  »Dette  har  Intet  at  betyde; 
her«  —  han  holdt  Haanden  mod  sit  Hjerte  — , 
her  skulde  Kuglen  have  ramt!  Det  udviiste 
personlige  Mod,  i  Forbindelse  med  en  almindelig 
Medfølelse,  bragte  den  gamle  Mands  sjunkne 
Popularitet  paany  noget  i  Stigning. 

Som  et  andet  lidet  Exempel  paa  Folkegunst- 
Thermometrets  Tendens  til  let  at  gaae  op  og  ned 
i  disse  skjæbnesvangre  Dage,  kan  tjene  følgende 
lille   Episode,    der   forresten,     ligesom    den    fore- 

gaaende,  tilhører  Historien  og  derfor  turde  være 
bekjendt  nok: 

Man  vidste  ikke  rettere,  end  at  hele  Hoffet 
havde  taget  »Reisaus  ;,  og  der  faldt  i  den  Anled- 
ning 'ikke  allevegne  blandt  Menigmænd  de  meest 
smigrende  og  skaansomme  Udtalelser.  Hvor  for- 
undret og  glad  blev  man  derfor  ikke,  da  der 
pludselig,  ledsaget  af  en  Kammerherre  og  Kammer- 
tjenere, viiste  sig  paa  Volden  blandt  Borgerne  en 
virkelig  kongelig  Prinds.  Det  var  den  15-aarige, 
lidt  uanseelige  Prinds  Ferdinand,  som  man  maaskee 
i  Skyndsomhed  havde  forglemt,  og  som  ialtfald 
var  ladet  alene  tilbage  af  det  udvandrede  Hof. 

Ved  denne  pludselige  og  uventede  Tilsyne- 
komst herskede  almindelig  Begejstring;  enhver 
Borger  eller  Borgerinde,  som  fik  Lejlighed  til  at 
træde  Prindsen  saa  nær,  at  man  kunde  gribe 
Sømmen  af  hans  Frakke  eller  vel  endog  trykke 
hans  kongelige  Haand,  var  henrykt.  Folke- 
gunstens Thermometer  var,  som  sagt,  for  den 
unge,  » modige«  Prinds  steget  til  sit  Højeste;  der 
var  altsaa  dog  En  tilbage,  som  vilde  >døe  i 
Reden«. 

Desværre,  »atter  Bedemandsstil !  <  Prinds 
Ferdinand  tænkte  slet  ikke  paa  at  døe.  Han 
gik  netop  med  sit  Rejsepas  i  Lommen.  General 
Peymann  havde  nys  forskaffet  ham  det  hos  Lord 
C  at  ch  ard.      Da    man    næste   Dag    fik    at   vide, 

at  Reden  nu  for  Alvor  var  tom,  og  at  der  ikke 
var  bleven  saa  meget  som  et  eneste  Duun  af 
fyrstelig  Byrd  tilbage  i  den,  sank  Thermometret. 
For  Prinds  Ferdinands  Vedkommende  fik  det  i 
Tidens  Løb  ikke  Lejlighed  til  at  hæve  sig 
synderligt. 

Jeg  gaaer  nu  igjen  over  til  at  lade  Com- 
mandersergeanten  tale  lidt  om  sig  selv  og  sine 
Fata: 

»Vi  vare«  —  siger  han  —  >  naaede  til 
den  2den  September;  Bomberne  vare  begyndte 
at  springe,  men  Ingen,  fra  den  snildeste  Ingenieur 
til  den  meest  ukyndige  Lægmand,  havde  nogen 
rigtig  Anelse  om,  hvilken  Ulykke  et  Fyrværkeri 
af  congrévske  Raketer  og  springende  Granater 
i  kort  Tid  kunde  bringe  over  en  fredelig  By, 
som  aldrig  havde  udæsket  Nogen.  Om  de  fore- 
staaende  tre  Nætters  Rædsler  havde  ikke  den 
meest   ildespaaende  Phantasie    nogen  Forestilling. 

Som  sagt,  paa  denne  Dag,  eller  rettere 
Dagen  iforvejen,  var  jeg  bleven  ansat  ved  den 
Afdeling,  som  betjente  Kanonerne  paa  Rosen- 
krantz's  Bastion  ved  Østerport.  Det  Compagni, 
hvortil  jeg  hørte,  stod  opstillet  paa  Volden,  uden- 
for Møllen,  og  intet  Særkjende  tydede  paa,  at 
der  tilsigtedes  noget  Usædvanligt.  Det  var  bleven 
Aften,  da  kom  pludselig  den  første  Bombe  farende 
over  vore  Hoveder  for  at  slaae  ned  etsteds  i  Byen. 

Det  var  et  skjønt  Syn,  og  det  blev  hilset  af 
Mandskabet,  som  om  det  var  Indledningen  til  et 
Divertissement,   med  kraftige  Hurraraab. 

Stadthauptmand  Mylius,  som  tilfældigvis 
befandt  sig  i  Nærheden,  kom  nu  ilende  til;  han 
foreholdt  Borgerne  det  Ubesindige  i  deres  Raab, 
idet  han  i  faa,  men  klare  Ord  skildrede  dem, 
hvilken  Nød  og  Elendighed  en  sandan  Bombe 
kunde  bringe  i  deres  Hjem.  Efter  denne  Tilrette- 
visning blev  man  slukøret  og  lang  i  Ansigtet, 
og  der  blev  ikke  oftere  raabt  Hurra. 

Forskrækkelsen  satte  sig  dog  igjen  Noget, 
da  man  omtrent  samtidig  fik  fat  i  en  trykt 
Proclamation  fra  General  Peymann  til  Kjøben- 
havns Indvaanere.  I  denne  udtalte  den  lærde 
Ingenieur,  at  man  slet  ikke  skulde  lade  sig  for- 
skrække af  saadan  en  Bombe;  den  var  uskadelig, 
saalænge  den  ikke  sprang,  og  dette  kunde  for- 
hindres derved,  at  man,  istedetfor  at  løbe  sin  Vej, 
traadte  rask  hen  til  Projectilet,  hvor  det  laae, 
og  snappede  Brandrøret  ud.  Og  dette  superbe 
Raad,  der  ligner  det  bekjendte:  naar  man  vil 
fange  Spurve,  skal  man  strøe  dem  Salt  paa  Halen 
—  fandt  strax  lydige  Følgesvende. 

Derpaa  fik  vi  et  eclatant  Bevis;  thi  medens 
der  endnu  blev  talt  og  raadslaaet  om  Sagen, 
foer  en  Bombe  ned  og  rodede  sig  sydende  og 
sprudlende  omkring  i  ikke  lang  Afstand  fra,  hvor 

vi  stode.  To  Artillerister,  ved  Navn  Spang  og 
Gedei,  skyndte  sig,  i  troskyldig  Tillid  til  den 
Laerdes  Erfaring,  hen  til  det  nedfaldne  Brushoved, 
som  de  ved  et  rask  Ryk,  endnu  i  rette  Tid,  fik 
berøvet  dets  Gifttand. 

For  dette  Eexempel  paa   >Mod  og  Conduitc 
bleve   de   Begge,     allerede    næste   Dag,    lønnede 
med   Dannebrogsmændenes  Hæderstegn.      Mange 
fandtes   neppe,     der    af  Dumhed    eller    Overmod 
bejlede  til  denne  Gunst. 

Strax  ved  første  Bombekastning  fik  jeg  Ordre 
til  at  lade  den  Haubitz,  ved  hvilken  jeg  var  ansat; 
jeg  lystrede  med  en  rigtig  god  Vilje,  men  dog 
med  Følelsen  af,  at  vi  skøde  »ins  Blaue  hinein  , 
og  kun  gjorde  Knips  i  Lommen.  Blandt  mine 
Overordnede  maa  vel  have  været  dem,  der  tænkte 
som  jeg;  thi  jeg  fik  Ordre  til,  ikke  at  gjøre  flere 
Skud. 

Dette  gjaldt  maaskee  hovedsagelig  min  kort- 
rækkende Haubitz;  thi  man  vedblev  forresten 
endnu  at  skyde  fra  vor  Bastion;  ja  —  jeg  veed 
egentlig  ikke,  om  jeg  bør  prale  deraf  —  men 
der  blev  skudt  saa  yppigt,  at  endog  Ammunitionen 
var  ligeved  at  slippe  op.  —  Da  jeg  ikke  maatte 
skyde,  stod  jeg  heldigvis  til  Disposition  paa 
anden  Maade. 

Ørkesløshed  under  saadanne  Forhold,  er  en 
styg  Ting;    jeg   var  derfor  inderlig  glad  ved,    at 

blive  sat  i  Arbejde  ved  en  Ordre,  udgaaet  fra 
Chefen,  Oberst  Hall  ander.  Den  lød  paa,  at 
jeg  skulde  begive  mig  til  Laboratoriet,  og  derfra 
snarest  mulig  vende  tilbage  med  en  Vognladning 
Ammunition. 

Jeg  satte  mig  strax  i  March.  Snart  var  jeg 
inde  i  Byen,  hvor  den  første  Rædselsnat  var  ved 
at  skride  til  Ende;  det  var  endnu  tidlig  Morgen- 
stund. Bomber,  Granater,  gloende  Kugler,  Brand- 
kugler, Raketer  — jeg  husker  ikke  alle  Navnene  — 
fortsatte  deres  Krydsild;  men  med  længere  og 
længere  Mellemrum  af  Tid,  indtil  Skydningen 
endelig  ganske  ophørte,  omtrent  Kl.  8. 

Ak,  hvor  lidet  Begreb  havde  jeg  endnu  om, 
hvad  der  var  skeet.  —  Jeg  lagde  Vejen  gjennem 
Kronprindsessegade,  og  da  jeg  udfor  Kongens  Have 
saae,  at  alle  de  derværende  Træboder  —  en  ved 
hver  Muurpille,  langs  hele  Jerngitt'ret  —  rimelig- 
vis af  Jordrystelsen  vare  komne  til  at  helde  for- 
over —  af  Folk  saae  jeg  endnu  ingen  — ,  kunde 
jeg,  med  min  ungdommelige  Sands  for  det  Komiske 
og  i  et  Øjebliks  Lune,  ikke  lade  være  at  lee. 
Jeg  hilste  endogsaa  med  min  Sabel,  men  ganske 
hemmelig,  og  omtrent  med  samme  Tilfredsstillelse 
som  Børn  føle,  naar  de  skjære  Ansigter  i  Mørke. 
God  Morgen!  Ingen  Complimenter,  om  jeg  tør 
bede !  Mange  Tak,  Børn !  Aa,  værs'artig  at  staae 
op   igjen!    —    saaledes    og   paa    lignende   Maade 

vedblev  jeg  at  tiltale  Boderne,  hele  Rækken 
igjennem. 

Det  var  en  lille  barnagtig  Kaadhed,  som 
det  volder  mig  en  vis  Morskab  at  bevare  i 
Erindringen.  Hin  Morgenstund  varede  den  ikke 
længe;  alt  hvad  den  nys  gryede  Dag,  baade 
ørelydt  og  stumt,  fortalte  mig  om  den  svundne 
Nats  Rædsler,  har  jeg  endnu  langt  mindre 
forglemt. 

Hvorfra  Efterretningerne  naaede  mig,  veed 
jeg  ikke  selv;  jeg  opfangede  dem  i  Forbigaaende, 
ved  Samtalendes  Yttringer;  læste  dem  i  forfærdede 
Gruppers  Minespil  og  Aasyn,  og  saae  hist  og  her 
Bekræftelsestegn  paa  det,  jeg  erfarede,  i  oprodede 
Brosteen  og  nedstyrtede  Skorsteensrør  og  Tag- 
steen; men  hvor  langt  var  jeg  dog  endnu  fra  at 
ane  Alt;  det  jeg  saae,  var  kun  Virkningen  af 
forvildede  Skud,  der  ikke  havde  naaet  Maalet 
eller  vare  gaaede  for  langt. 

Fristelsen  til  at  blande  mig  i  de  Samtalendes 
Grupper,  for  ved  rene  Ord  at  erfare  om  Nattens 
Begivenheder,  og  Længslen  efter  at  vide,  hvor- 
ledes det  stod  til  i  mit  Hjem,  hos  Forældre  og 
Sødskende,  maatte  vige  for  Pligtens  Magtsprog. 
Der  var  betroet  mig  en  Mission,  jeg  turde  ikke 
nøle,  men  fortsatte  stødt  min  Gang,  uden  Ophold. 

Alt  som  jeg  skred  frem  ad  min  Vej,  mødte 
jeg  flere  og  flere  Afdelinger  af  alle  Slags  Vaaben: 

Linjetropper,  Livjægere,  borgerligt  Infanteri,  Stu- 
denter, Herregaardsskytter  o.  s.  v. ,  de  ilede  Alle 
til  Voldene,  hvor  man  befrygtede  Englændernes 
Hensigt,  at  foretage  en  Storm.  Man  gik  i  den 
fejlagtige  Tro,  at  Bombardementet  nu  var  til  Ende. 
Ak,  man  tænkte  ikke  paa,  at  Mordbrænderen, 
idet  han  lyser  op  med  sin  Fakkel,  helst  hytter 
sit  eget  Skind,  at  man,  ved  at  fortsætte  som  man 
havde  begyndt,  paa  mageligere  Viis  vilde  naae 
sit  Maal. 

Alle  ilede  til  Voldene  —  og  jeg!  —  Der 
var  ingen  Tid  at  spilde;  jeg  maatte  skynde  mig. 

Jeg  ankom  til  Tøjhuset,  hvor  jeg  reqvirerede 
en  Vogn,  og  da  denne  endelig  var  bragt  tilstede, 
satte  jeg  mig  op  hos  Kudsken,  for  at  paaskynde 
hans  Fart  til  Laboratoriet.  Vognen  stødte  meget 
stærkt;  vi  havde  kun  tilbagelagt  en  ganske  kort 
Strækning,  da  —  Krak!  Hvad  var  det?  En  Ex- 
plosion  lige  under  mit  Sæde!  .  .  .  Jeg  foer  til- 
vejrs og  greb  til  min  Baglomme;  det  var  min 
Medicinsflaske;  den  var  gaaet  i  Skaar,  dens  røde 
Indhold  mærkede  jeg  baade  ind-  og  udvendig; 
men  Uniformen,  af  samme  Blodfarve,  leed  ingen 
Skade  derved. 

Ved  Knippelsbro  kunde  jeg  allerede  ikke 
længer  udholde  denne  forfærdelige  Kjørsel,  hvor- 
for jeg  sprang  af,   og  fulgte  Vognen  tilfods. 

Hidtil  var  Alt  gaaet  godt;  jeg  var  skredet 
frem  ad  min  Vej,  uden  at  bekymre  mig  om 
Højre  og  Venstre.  Men,  ankommen  til  Christians- 
havn, antog  Fristelsen  en  ny,  uventet  Skikkelse, 
og  jeg  behøvede  hele  mit  Mod  og  strategiske 
Talent  for  at  undgaae  Faren. 

Jeg  blev  formelig  belejret,  og,  skrøbelig  som 
jeg  var,  maatte  jeg  nok  kunne  nære  Frygt  for, 
at  det  skulde  gaae  min  indvendige  Fæstning,  som 
det  var  gaaet  min  stakkels  Medicinsflaskc. 

Det  er  let,  at  sætte  sig  ind  i  Situationen; 
de  Belejrende  vare  fire  unge  Piger,  men  utaal- 
modige  og  omstændelige  i  deres  Krydsforhør. 
De  vilde  vide  Besked  om  alle  Tildragelser  — 
mange  flere,  end  det  var  mig  muligt  at  gjøre 
Rede  for;  devare,  i  bogstavelig  Forstand,  nærved 
at  klemme  Indholdet  ud  af  mig;  de  nappede  i 
mine  Ærmer,  trak  i  mine  Skjøder  og  beskøde  mig 
samtidig  med  congrévske  Raketer  fra  deres 
smukke  Øjne. 

Deres  Sorg  og  Bekymring  for  fraværende 
Slægt  og  Venner,  deres  troskyldige  Tillid  og 
umiskjendelige  Dannelse,  skød  Gentlemannen 
stærkere  frem  i  min  Bevidsthed;  de  vare  komne 
Fæstningen  saa  nær,  at  jeg  med  Lethed,  ved  et 
lille  Udfald,  kunde  have  taget  Revanche;  et  hur- 
tigt snappet  Kys,  en  let  Omfavnelse  til  Højre  og 
Venstre,  vilde  i  et  Nu  have  splittet  det  fjendtlige 

Artilleri;  men  jeg  tabte  ikke  Besindigheden;  jeg 
fortalte  dem,  i  hvilket  vigtigt  Ærinde,  jeg  var 
sendt,  og  at  man  paa  Volden  ved  Østerport 
ventede  paa  min  Tilbagekomst;  det  hjalp;  vi 
sluttede  Affæren  med  en  virkelig  skjøn  Fred,  og 
beseglede  den  med  Nik  og  Haandtryk. 

Medens  man  paa  Laboratoriet  var  ifærd  med 
at  fylde  min  Vogn,  løb  jeg  bort,  for,  hos  den 
første  den  bedste  Høker,  at  føje  den  Naturtrang, 
der  til  dagligt  Brug  kaldes  Sult.  Det  lykkedes 
mig  uden  Sinkeise,  og  jeg  kom  i  god  Tid  tilbage 
til  Vognen.  Den  var  til  Fadningens  Rand  fyldt 
med  Karduser.  Det  Hele  blev  til  Slutningen  til- 
dækket med  nogle  Haartæpper;  maaskee  meente 
man,  at  det  var  en  Slags  Pantserklædning,  gjen- 
nem  hvilken  ingen  Granat  kunde  trænge. 

Jeg  følte  mig,  under  de  nuværende  Omstændig- 
heder, langt  mindre  end  tidligere,  fristet  til  at 
sætte  mig  op  at  kjøre;  derimod  befalede  jeg 
Kudsken,  at  holde  Øje  med  og  følge  mig  i  nogle 
Skridts  Afstand,  og  for  dog  idetmindste  at  give 
min  Escorte  et  noget  militant  Anstrøg,  trak  jeg 
Sablen,  idet  Toget  satte  sig  i  Bevægelse.  — 
Vejen  gik  forbi  Børsen,  ad  Kanalen  og  over 
Kongens  Nytorv. 

Uagtet  der  fra  min  Side  ingensomhelst  For- 
sømmelse  var  skeet,  lakkede  det  dog  stærkt 
mod  Aften.     Dette  fik  jeg  at  fornemme;    thi  da 

Gjennera  hnndred:1  Aar.  q 

jeg  havde  naaet  Kongens  Nytorv  med  mit  glæde- 
lige Læs,  var  Uvejret  brudt  løs  paany  i  fuld  Styrke. 
Det  var  den  samme  øredøvende  Helvedslarm,  jeg 
kjendte  fra  forrige  Nat;  de  fjendtlige  Morterer  satte 
Jorden  i  en  bævende  Bevægelse,  som  om  det  havde 
været  et  virkeligt  Jordskjælv,  og  hver  Gang  de 
buldrede  løs,  viiste  sig  paa  Himlen  de  krydsende 
Ildbaner  med  den  gyselig- skjønne  Regn  af  kna- 
gende, bragende,  susende,  brusende  og  springende 
Projectiler. 

Kongens  Nytorv  hørte  med  til  de  udprægede 
Kasteskiver,  Fjenden  havde  valgt  sig.  Sagen  var 
den,  hvad  han  naturligvis  godt  vidste,  at  General 
Peymann  her,  i  Raus  Gaard  —  det  nuværende 
Hotel  d' Angleterre  —  havde  opslaaet  sit  Hoved- 
kvarteer. Den  lille  Extraforestilling,  der  gaves 
her,  var  fornemmelig  til  Ære  for  Fæstningens 
•  Commandant,  at  han  skulde  fremskynde  Capi- 
tulationen. 

Jeg  indsaae,  at  jeg  var  paa  en  hojst  farlig 
Vej;  hvert  Øjeblik  sprang  en  Brandraket  i  min 
Nærhed.  Nu  er  det  forbi!  tænkte  jeg  ved  enhver 
saadan  Lejlighed,  og  saae  mig  da  ængstlig  om 
efter  min  Kudsk.  Dér  sad  han  paa  sit  Agebrædt 
saa  rolig  og  ligegyldig,  som  om  han  kjørte  med 
et  Læs  Brænde.  Jeg  vinkede  til  ham,  at  han 
skulde  skynde  sig,  og  snart  havde  vi  da  ogsaa, 
uden   tilstødt  Uheld,    naaet   Store  Kongensgade, 

gjennem  hvilken  vi,  mindre  udsatte,  droge  videre 
til  Østerport  og  til  min  dér  ventende  Bastion. 

Medens  vi  tilbagelagde  den  sidste  Deel  af 
Vejen,  gav  jeg  mig  til,  ikke  uden  Harme,  at  re- 
flectere  over  den  Malconduite,  der  ofte  blev  udviist 
fra  de  Overordnedes  Side.  I  dette  Tilfælde  f.  Ex. : 
hvor  uforsvarlig  var  ikke  den  hele  Fremgangsmaade  ? 
Istedetfor  at  beordre  en  af  Artilleriets  egne  Rust- 
vogne, ledsaget  af  en  passende  Escorte  af  Mand- 
skab, under  en  Commando,  sendte  man  et  eneste 
Menneske  afsted  paa  en  farlig  Expedition,  ret 
som  om  det  kun  angik  et  lille  Ærinde  i  et  uskyl- 
digt Familieanliggende;  man  sinkede  hans  Tid, 
ved  at  sende  ham  fra  Tøjhuus  til  Laboratorium; 
man  gav  ham  en  civil  Befordring  og  jog  ham 
midt  ind  i  Kugleregnen  med  en  Ladning  brand- 
farligt Materiale,  som  ved  den  mindste  Gnist, 
trods  de  beskyttende  Haardækkener,  kunde  have 
udbredt  den  forfærdeligste  Død  og  Ødelæggelse 
rundt  om  sig.  Og  sæt  saa  endda  blot,  at  jeg 
var  kommen  Noget  til ;  saa  havde  Vognladningen 
jo  været  herreløs,  og  Ingen  kan  forudsee,  hvor- 
ledes Slutningen  vilde  være  bleven. 

Heldigvis  gik  Alt  godt;  jeg  naaede  Maalet, 
uden  Katastrophe.  Mine  Overordnede  havde, 
under  min  Fraværelse,  taget  Sagen  med  samme 
passive  Ro,  som  Vognmandskudsken  paa  sit  Age- 
brædt. 

Tiden  skred  fremad;  Englænderne  vedbleve 
at  lyse  op;  den  2den  Rædselsnat,  mellem  d.  3<iie 
og  4de  September,  var  kommen.  Jeg  følte  mig 
saa  træt  og  sløvet,  efter  de  foregaaendc  Nætters 
Søvnløshed  og  Mangel  paa  Hvile,  ej  at  tale  om 
den  overstaaede  Dags  Anstrængelse,  at  jeg  næsten 
ikke  mere  ændsede  Fjendens  Projectiler,  men  kun 
tænkte  paa  at  finde  en  Krog,  hvor  jeg  gan 
kunde  opløse  min  Sjælstilstand  til  et  Intet.  Hvis 
det  ikke  skete  snart,  forekom  det  mig,  at  jeg 
maatte  synke  sammen,  hvor  jeg  stod.  Jeg  vidste 
ikke,  at  selv  den  Dødes  Muskler,  ved  Electrici- 
tetens  Paavirkning,  kunne  faae  Spændkraft  og 
sættes  i  Bevægelse.  Det  var  mig  forbeholdt, 
practisk  at  gjøre  denne  Erfaring. 

Mit  Compagni  havde  Vagtstue  paa  selve 
Møllen;  jeg  famlede  derhen,  slap  gjennem  For- 
stuen indenfor  Døren,  og  lod  mig  falde  ned  paa 
en  Bænk.  Indenfor  Vagtstuen  var  endnu  et 
Værelse,  hvor  jeg,  halv  ubevidst,  havde  tænkt 
paa  at  snige  mig  ind,  hvis  det  ikke  Andetsteds 
skulde  lykkes  mig,  at  finde  en  ordentlig  Seng. 
Men  jeg  naaede  intet  af  disse  Øjemed;  det  elec- 
triske  Stød  kom;  min  fulde  Bevidsthed  og  nor- 
male Drivkraft  blev  i  et  Nu  kaldt  tilbage  til  Livet. 

Med  dette  pludselige  Omslag,  gik  det  til  paa 
føleende  Maade: 


133 


Udenfor  Møllen  var  en  Bænk,  og  paa  denne 
havde  to  Artillerister  taget  Sæde;  de  samtalede 
med  Bekymring  om  deres  Familier,  som  de,  for 
Pligtens  Skyld,  havde  maattet  forlade  og  overlade 
til  Skjæbnen.  Idet  jeg  gik  ind,  havde  jeg  et 
Øjeblik,  dog  uden  at  ændse,  hørt  paa  denne  Tale, 
af  hvilken  min  halvslumrende  Sjæl  ligesom  fast- 
holdt Enkeltheder  i  ubevidst  Erindring.  For- 
modentlig vilde  dog  Samtalen  være  kommen  til 
at  beskjæftige  mig  i  mine  Drømme,  saafremt  der 
var  blevet  Noget  af  Søvnen;    men  .... 

Pludselig  tog  Samtalen  en  Retning,  der  in- 
teresserede mig;  den  bragte  mig  til  at  give  Agt 
og  lytte  til  med  større  Opmærksomhed.  —  De 
to  Constablers  Navne  vare,  hvis  jeg  ikke  fejler, 
Schnitter  og  Køhl;  den  Førstnævnte  var  Typo- 
graph  og  conditionerede  hos  K.  H.  Seidelin  i 
Pilestræde,  den  Anden  var  Skomager  og  boede  i 
Skidenstræde,  den  senere  Krystalgade;  jeg  selv 
boede,  som  ofte  nok  sagt,  paa  Kjøbmagergade  — 
og  vi  hørte  altsaa  alle  Tre  hjemme  indenfor  samme 
Environ.  Det  interesserer  mig  at  opfriske  min 
Erindring,  idet  jeg  gjengiver  Samtalen  her: 

Schnitter:  /Maa  jeg  spørge,  om  Nogen  af 
Eder  troer  paa  skjulte  Kræfter  i  Naturen,  jeg 
mener  saadannc,  der  yttre  sig  som  Forvarsler  for 
storartede,  forestaaende  Begivenheder,  hvorom 
Lægfolk  ikke  kan  have  noget  Begreb  ?« 

Køhl:  >Ja,  det  maa  De  forklare  nærmere; 
den  Sætning  lød  mig  altfor  lang  og  lærd. 

Schnitter:  >  De  veed  maaskee,  at  jeg  arbej- 
der ved  Bladet  »Dagen«.  Det  har  altid  været  min 
Skik,  nøjagtigt  at  samle  Avisens  ældre  Aargang, 
for  i  paakommende  Tilfælde  at  kunne  slaae  efter, 
i  Anledning  af  en  og  anden  foregaaet  Tildragelse. 
Igaar,  inden  jeg  trak  paa  Vagt,  søgte  jeg  saaledes 
efter  Noget,  som  jeg  dog  ikke  fandt,  hvorimod 
mit  Øje  stødte  paa  nogle  Steder,  der  vakte  min 
Opmærksomhed  og  bragte  mig  til  at  stikke  de 
paagj ældende  Avisnum're  i  min  Brystlomme,  deels 
for  at  kunne  vise  Indholdet  til  Andre,  deels  for  at 
pantsre  mig  mod  Forkjølelse;  ja  Nogle  mene  end- 
ogsaa,  at  Avispapir  er  godt  til  Beskyttelse  mod 
Kugler  og  Granatstumper.  Det  være  nu  som  det 
vil,  saa  er  Bladene  her,  og  nu  kan  De  selv  læse, 
Køhl,  hvis  De  har  Lyst. 

Køhl:  »Ja,  Belysningen  er  ikke  videre  god; 
hvorom  drejer  Sagen  sig  da? 

Schnitter:  >  Kan  Ingen  af  Eder  erindre  et 
Skud,  som  for  en  Tid  siden  pludselig  lød  fra  det 
øverste  af  Rundetaarn,  og  satte  hele  Kvarteret  i 
Bevægelse?«: 

(Jo,  det  huskede  vi  godt;  vi  havde  endogsaa 
alle  Tre  været  med  at  storme  Taarnet  i  den  An- 
ledning, idet  det  heed  sig,  at  »Fjer-Niels«  —  saa- 
ledes kaldet,  fordi  han  lavede  Fjerbuske  til  Offi- 

cers-  og  Damehatte  —  havde  skudt  sig  oppe  i 
Taarnet.) 

Køhl:  »Men  hvad  vedkommer  os  nu  den 
gamle  Ammestuehistorie,  og  hvad  Forvarsel 
kan  der  vel  have  ligget  i  den?' 

Sch nitter:  »Det  var  Ret!  Vær  kun  stupid. 
Jeg  staaer  paa  min  Tro,  holder  paa  Varsler  og 
mener,  at  hint  mystiske  Skud,  som  netop  faldt 
idag  for  et  Aar  siden,  havde  en  Betydning,  hvis 
Forstaaelse  først  nu  bliver  klar.  Værsgo',  her  er 
de  paagjældende  Num're;  nu  kan  De  læse,  hvis 
De  skjøtter  derom,  ellers  udbeder  jeg  mig  mit 
Pantser  tilbage,  c 

(Køhl  læste  temmelig  haltende  og  i  en  noget 
snøvlende  Tone:) 

»Dagen«,  2den  Septbr.  1806,  Nr.  142.  si 
Formiddags  stimlede  en  stor  Mængde  Mennesker 
til  Rundetaarn  og  løb  derop.  Man  havde  hørt  et 
Skud  og  paastod,  at  det  var  affyret  deroppe.« 

»Dagen«,  Tillæg  til  Nr.  143:  »Ingen  veed 
hvorfra  det  Skud  kom,  som  i  Tirsdags  forvoldte 
saa  megen  Aliarm  og  Sammenstimlen  ved  Runde- 
taarn. Saameget  er  vist,  at  det  paa  Kjøbmager- 
gade,  i  Pilestræde  (hvor  Udgiveren  af  dette  Blad 
boer)  og  paa  Cancelliet,  hørtes,  som  om  det  faldt 
i  Nærheden  af  hvert  af  Stederne.« 

(Nu  er  der  kun  eet  Numer  tilbage:) 

»Dagen«,   Nr.   144:    »Det  gaadefulde  Skud, 

som  Tirsdag  Formiddag  løsnedes,  og  som  ind- 
bragte Rundetaarn  en  saa  stor  Mængde  Besøgere, 
har  opvakt  saa  almindelig  Opmærksomhed,  og 
man  er  i  Gisninger  gaaet  saa  vidt,  endog  at  troe, 
at  det  var  et  af  disse  underlige  Smæld  i  Luften, 
hvorved  der  i  andre,  mere  troende  Lande  nedfalde 
Himmelstene  — « 

Schnitter:  »Nu  veed  I,  hvad  der  staaer  i 
Aviserne,  og  nu  kjender  I  min  Tro  paa  Varsler. 
Tvivl  ikke  om,  at  Knaldet  kom  fra  et  Meteor. 
Hvem  tør  i  det  Hele  benægte,  at  »Dagen«,  som 
jeg  har  den  Ære  at  være  Medarbejder  i,  her  har 
gjort  sig  en  Fortjeneste  ved  at  forudsige,  og 
at  de  oppe  paa  Observatoriet  allerede  for  et  heelt 
Aar  siden,  maatte  kunne  have  sagt,  hvad  der 
vilde  skee  idag,  hvis  de  ikke  havde  sovet.  Hvad 
sidder  de  der  ellers  for?« 


Fem  Minuter  efterat  jeg  var  gaaet  ind,  faldt 
en  Bombe  netop  paa  den  Plads,  hvor  jeg  havde 
staaet  og  hørt  paa  Samtalen;  de  to  Artillerister 
fore  afsted  hver  til  sin  Side,  i  Læ  bag  Møllen, 
saa  at  det  lykkedes  dem  at  undgaae  Faren.  I  det 
Samme  styrtede  Mølleren  og  hans  Søn  udefra  ind 
i  Vagtstuen;  de  reve  Døren  op  ind  til  det  andet 
Værelse,  og  kastede  sig  dér,  uden  Betænkning, 
næsegrus  paa  Gulvet;  men  i  deres  Skyndsomhed 

havde  de  glemt,  at  lukke  Døren  til  Forstuen  efter 
sig.  —  Da  stod  jeg  oprejst  og  lysvaagen! 

Ledet  af  Selvopholdelsesdriftens  Instinct,  drog 
jeg  den  aabenstaaende  Dør  tæt  til  mig,  og  kom 
saaledes,  bag  ved  samme,  til  at  staae  i  et  Slags 
Skjul,  der  i  ethvert  Tilfælde,  var  nok  saa  beskyt- 
tende som  Laboratoriets  Haardækkener  —  hvilken 
Tanke  dog  ikke  paakom  mig  dengang. 

I  samme  Nu  sprang  Bomben.  Ganske  rigtig! 
Dens  Hensigt  var  reel;  den  havde  tiltænkt  os  et 
slemt  natligt  Besøg  med  effectfuld  Virkning,  for 
at  vi  dog  ikke  skulde  savne  et  practisk  Begreb 
om,  hvorledes  det  gik  til  inde  i  Byen,  hvor  dens 
Medskabninger  vedbleve  at  regne  ned  til  Opbyg- 
gelse for  Ødelæggelsens  Vederstyggelighed. 

Som  sagt,  Bomben  sprang;  dens  Larm  lød 
som  Helvedslatter,  eller  maaskee  var  det  Mord- 
brænderens egen,  der  saaledes  fandt  sit  Udtryk. 
Klirren  af  Glas  —  der  forblev  ikke  en  heel  Rude 
i  Huset  —  blandede  sig  i  Larmen;  og  hjalp  min 
Dør  ej  i  anden  Henseende,  beskyttede  den  mig 
dog  ialtfald  mod  Skaarene,  der,  som  Rasende, 
fore  omkring  og  slog  til  Lyd  mod  enhver  hin- 
drende Gjenstand. 

Hvad  selve  Bomben  angaaer,  da  foer  et 
Stykke  ind  i  Væggen  tæt  ved  min  Kind,  et  andet 
tog  Vejen  opefter,  ovenover  mit  Hoved,  hvor  det 
gik   gjennem  Loftet,   som   om   dette   var  et  Ark 

Papir,  og  endelig,  mat  og  afkræftet,  lagde  sig  til  Ro 
i  Møllerkarlens  Seng  —  det  Sted,  hvor  jeg  kort 
iforvejen  saa  inderligt  havde  ønsket  mig  hen. 
Dér  kunde  jeg  rigtignok  have  faaet  en  rar  Sove- 
kammerat! 

Anden  Ulykke  skete  ikke,  derimod  indtraf, 
som  allerede  sagt,  det  mærkelige  Tilfælde,  at  jeg, 
til  den  svageste  af  mine  Nærver  og  Muskler,  havde 
gjennemgaaet  en  fuldstændig  electrisk  Cour.  Jeg 
var  bleven  saa  aldeles  mig  selv  igjen,  at  jeg 
endnu  mange  Timer  efter,  ikke  følte  mindste 
Trang  til  Søvn  og  Hvile. 

Saa  oprandt  omsider  den  4de  Septbr.  Fra 
Vorherres  Side  var  den  udstyret  med  samme  Sol- 
smil og  haabindgydende  Mildhed,  der,  som  Mod- 
sætning, ogsaa  havde  udmærket  de  foregaaende 
Dage.  Mortérerne  derude  vaandede  sig  med  læn- 
gere og  længere  Mellemrum,  indtil  de  omsider 
ganske  taug.  —  Mørkets  Gjærning  kan  ikke  trives 
for  Guds  klare  Aasyn! 

Var  det  nu  forbi?  Forestod  der  en  Storm 
paa  Fæstningen  eller  hvad  skulde  komme?  Ingen 
vidste  Noget  derom.  Tiden  til  Svar  kunde  vel 
ikke  udeblive  længe.  Vore  Kanoner  fra  hele 
Voldlinien  vedbleve  at  drøne,  vist  neppe  med 
synderligt  Haab  om  at  volde  Fjenden  Fortræd; 
men  vel  snarere  for  at  lade  ham  vide,  at  vi  holdt 
os  godt  vaagne,  og  vare  paa  vore  Poster. 

Paa  vore  Poster  —  — !  Ja  i  den  Henseende 
kunde  der  dog  maaskee  føres  adskillige  Anker. 
Men  de  Overordnede  trykkede  skaansomt  Øjnene 
til,  og  lode  som  de  Intet  saae,  idet  de  overdroge 
til  Underbefalingsmændene,  at  optræde  advarende 
og  skræmmende.  Skulde  Krigsartiklerne  være 
bragte  til  Anvendelse,  vilde  det  have  seet  galt 
ud  med  de  stakkels  militaire  Borgere;  thi  en 
Mængde  af  dem,  var  uden  Tilladelse  løbet  bort 
for  at  see  til  deres  betrængte  Familie.  Hvad  var 
der  blevet  af  den  ?  Maaskee  befandt  den  sig  ikke 
længer  i  de  Levendes  Tal!  —  Hvormeget  talte 
ikke  her  til  Undskyldning  for  Insubordinationen? 
Desuden  — det  maa  jeg  sige!  ved  mit  Compagni 
—  og  jeg  troer  at  det  Samme  var  Tilfældet  ved 
de  andre  Compagnier  —  alle  de  Bortgangne  vendte 
af  sig  selv  tilbage. 

Imidlertid  var  der  dog  en  Jøde,  en  vis  Meyer, 
blandt  mine  Folk,  som  trak  Tiden  altfor  utilbørlig 
længe  ud,  og  jeg  var  allerede  begyndt  at  mis- 
tvivle om  hans  Tilbagekomst.  See,  da  indfandt 
han  sig  omsider  luskende,  i  Haab  om,  ikke  at 
blive  bemærket.  Men  jeg  havde  Øjnene  godt 
med  mig,  og  han  var  strax  opdaget.  Jeg  modtog 
ham  meget  alvorlig: 

»Naa  da,  Meyer!  Er  De  endelig  dér?  Ja,  De 
veed  vel  nok,  hvad  Krigsartiklen  siger  med  Hen- 
syn til  Den,  der  uden  Tilladelse  forlader  sin  Post  ? 

Jeg  har  været  nødsaget  til  at  melde  Dem  hos 
Capitainen,  og  De  er  vel  beredt  til  at  modtage 
Conseqvensen,  som  den  vil  falde  r 

Meyer  lagde  sit  Ansigt  i  de  ynkeligste  Folder, 
og  udbrod  i  sin  meget  udprægede  Jødedialect: 

Ach,  Hr.  Commandérsergeant!  vær  naadig 
og  skaan  mig;  gjør  det  for  min  stakkels  Kones 
og  mine  Børns  Skyld.  Jeg  har  kun  været  borte 
for  at  see  til  dem!« 

>Er  der  hændet  dem  noget  Ondt? 

>Ach,  nej!  jeg  takker  Israels  Gud  saa  mange 
Gange;  men  de  vare  Alle  ved  god  Helsen.  Gid 
Enhver  kunde  sige  det  Samme!  men  Huset  der- 
hjemme var  opfyldt  med  over  Hundrede  stakkels 
husvilde  Flygtninge,  inde  fra  Byen;  de  havde 
mistet  Alt,  og  kun  frelst  deres  sølle  Liv. 

;>Ja,  det  er  Sandt;  nu  husker  jeg  det:  De 
boer  jo  paa  Christianshavn! 

Javel,  Hr.  Commandérsergeant  ? 

>Men,  da  De  saa  havde  overtydet  Dem  om 
Familiens  Velbefindende,  hvorfor  vendte  De  saa 
ikke  strax  tilbager  Det  vilde  have  gjort  Dem 
mindre  strafskyldig;  ialtfald  vilde  jeg  bedre  kunne 
have  skaanet  Dem!« 

Ach,  mange  Tak,  Hr.  Commandérsergeant, 
for  Deres  gode  Hjerte;  men  De  kan  nok  skaane 
mig  alligevel,  hvis  De  vil. 

»Det  tvivler  jeg  om.  Men  hvorfor  kom  De 
da  ikke? 

»Ach,  Herregud!  Seer  De  .  .  .;  jeg  gjør  vel 
bedst  i  at  bekjende  .  .  .;  seer  De,  man  er  Soldat, 
men  man  er  ogsaa  Familiefader  og  saadan  Noget  — 
De  forstaaer  mig  jo  nok! 

»Jeg  forstaaer  ikke  et  Muk  af  denne  Snak; 
ta'l  reent  ud  af  Posen !  Kort  og  godt  —  hvorfor 
kom  De  ikker<- 

»Fordi  —  fordi  jeg  ikke  kunde.  < 

»Saa  siig  da,  hvad  der  var  i  Vejen!' 

»Det  var  mig  ganske  en  Umulighed!  Jeg 
kunde,  Gud  straffe  mig,  ikke  komme  over  Broen 
for  bare  Bomber! 

Her  brast  Forhørsdommeren  ud  i  en  uimod- 
staaelig  Latter.  »Jeg  havde  med  Flid  trukket  For- 
høret saa  langt  ud,  fordi  det  dog  altid  var  en 
Adspredelse,  midt  i  Elendigheden,  og  tillige  saa 
usigeligt  morsomt.  Hvis  Nogen  havde  seet  den 
Figur,  Meyer  stillede  op,  havde  hørt  hans  gediegne 
Jodesprog  og  iagttaget  hans  komiske  Gestus,  vilde 
han  have  deelt  min  Mening.  Dertil  kom  hans  saa  ynke- 
ligt tilstaaede  Fejghed  —  kort  sagt,  den  hele  Scene 
tiltalte  mig  saaledes,  at  jeg,  efterat  have  ladet  ham 
gaae,  gned  mig  i  Hænderne  og  sagde  til  mig  selv: 

»Det  var  ypperligt!  accurat  som  om  jeg  saae 
mig  selv;  jeg  tvivler  om,  at  jeg  kunde  have  gjort 
det  bedre! 

Siden  blev  den  hele  Række  af  Syndere  op- 
stillet; de  fik  en  Generalafriffling  af  Capitainen, 
som  truede  dem,  i  Gjentagelsestil  fælde,  med  Lovens 
Strenghed.  —  Det  var  jo  unægtelig  en  mild  Straf; 
men  naar  Alt  kommer  til  Alt,  var  der,  som  sagt, 
Nok,  der  talte  til  deres  Undskyldning.  Naar 
Meyer  ikke  hørte  Kanonerne,  var  han  altid  glad ; 
ved  denne  Lejlighed  var  han,  paa  Grund  af  naa- 
dig  Straf,  saa  mild  og  fornøjet  som  en  nyslaaet 
Toskilling. 

—  Den  tredie  Rædselsnat  var  i  Anmarch; 
den  kom  skrækkeligere  end  nogen  af  de  fore- 
gaaende.  Nu  var  det  min  Tid,  at  liste  mig  bort 
fra  det  Hele.  Den  electriske  Strøm  fra  igaar 
Aftes  havde  mistet  sin  intensive  Kraft;  jeg  følte, 
at  det  ret  strax  vilde  være  ude  med  mig,  at  jeg 
vilde  falde  besvimet  til  Jorden,  hvis  jeg  ikke  fik 
nogen  Søvn  og  Hvile. 

Jeg  kunde  vist  nærmest  sammenlignes  med 
en  Beskjænket,  under  mit  vaklende  Forsøg  paa 
at  naae  Møllen;  men  endelig  lykkedes  det  mig 
at  komme  derind.  Jeg  kjendte  af  Erfaring  Bombe- 
stykkernes Tendens  til  at  springe  opad,  derfor 
vilde  jeg  hellere  søge  min  Plads  under  end  over 
Jorden,  hvis  det  lod  sig  gjøre;  maaskee  havde 
Loftet  været  et  nok  saa  sikkert  Sted;  men  det 
vidste  jeg  ikke.  Ved  instinctmæssig  at  famle 
omkring,  kom  jeg  nogle  Trin  nedad,  og  befandt 

mig  i  Kjælderen,  hvor  jeg  til  min  stille  Glæde 
opdagede,  at  der  var  Kostald,  og  at  en  Baas  stod 
ledig.  At  tage  den  i  Besiddelse  og  strække  mig 
til  Hvile,  var  et  Øjebliks  Sag. 

>Naa,  min  gode  Busse,«  sagde  jeg  til  min 
drøvtyggende  Phlægmaticus  af  Sidemand,  >  Tak  for 
din  Gjæstfrihed ;  skulde  der  komme  Noget  i  Vejen, 
saa  kald  paa  mig  I« 

Neppe  havde  jeg  tænkt  eller  sagt  dette,  før- 
end jeg  sov;  i  Begyndelsen  var  jeg  vistnok  lidt 
urolig:  jeg  drømte  om  Kostalden  under  Theatret 
i  St.  Pederstræde;  jeg  saae  mig  selv  paa  Bræd- 
derne agere  Meyer  i  et  stort  og  brillant  Militair- 
skuespil,  og  hørte  Salen  gjenlyde  af  dundrende 
Applaus;  men  jeg  kunde  dog  ikke  ret  nyde  min 
Triumph;  thi  med  Ængstelse  lyttede  jeg  efter, 
om  ikke  Køerne  dernede  fra  skulde  sende  deres 
Brøl  op  paa  Theatret,  og  forstyrre  det  gunstige 
Indtryk. 

Længe  varede  denne  Drøm  vist  ikke,  saa 
sov  jeg  tilbunds;  jeg  sov  som  en  Kampesteen, 
der  var  sænket  1 5  Alen  under  Jordens  Overflade. 
Det  tog  ogsaa  uforsvarlig  lang  Tid  med  at  komme 
op  igjen ;  det  følte  jeg,  uagtet  jeg  vedblev  at  sove. 

—  >Buh!  BuhU  raabte  det  ind  i  mit  ene  Øre; 
jeg  mærkede  det,  uagtet  jeg  fortsatte  min  Søvn 
uden  at  røre  et  Lem.  »Buh!  Buh!  Buh!:  gjentog 
det    med    større   Eftertryk.    —  Jeg    begyndte    at 

lytte.  Drømmen  var  der  igjen.  Publicum  loe  og 
applauderede;  jeg  var  henrykt. 

Da  hørte  jeg  tydelig  den  befrygtede  Lyd  fra 
Brændevinsmandens  Kjælder;  den  trængte  med 
Eet  skrækkelig  op  til  mig  og  tilintetgjorde  hele 
Virkningen  af  min  Sejr.  Man  loe  ikke  længer; 
der  blev  først  hvisket  i  alle  Kroge,  saa  blev  der 
talt  højt  og  tilsidst  højrøstet;  jeg  kunde  endog 
tydelig  skjælne  Ordene  fra  fiere  Stemmer: 

»Det  er  skammeligt!'   lød  det  fra  Een. 

»Nederdrægtigt!  Oprørende  !<  raabte  nogle 
Andre. 

—  »Monstro  det  er  mig  eller  Køerne  dernede, 
man  mener?«  tænkte  jeg. 

Jeg  blev  mere  og  mere  vaagen;  endelig  slog 
jeg  Øjnene  heelt  op;  det  var  begyndt  at  blive  lys 
Dag  —  i  et  Nu  var  hele  Situationen  mig  klar. 

—  Nej!  det  er  Ingen  af  os,  hverken  mig 
eller  Køerne!  Det  maa  være  noget  Andet!  Jeg 
har  sovet  meget  længe !<:  saaledes  talte  jeg  til 
mig  selv,  og  satte  mig  lyttende  overende  paa  mit 
Straaleje  for  at  komme  til  klarere  Kundskab  om, 
hvad  det  kunde  være.  Noget  Overordentlig  fore- 
gik; det  var  klart. 

—  >See!  see!  seel«  lød  det  igjen.  Jeg  kunde 
græde  af  Smerte  ved  dette  Syn! 

»Og  hvilket  uhyre  Tab!'  heed  det.  Nylig 
kostede   dette  prægtige  Taarn  over  80,000  Rdlr. 

at  restaurere,  og  hele  Kirken  med  Taarn  og  Alt, 
er  kun  assureret  for  50,000  Rdlr.  Højere  For- 
sikkringssum  kan  ikke  naaes,  og  maaskee  gjælder 
den  endda  ikke  for  Krigsskade.« 

Ah!    Nu   veed  jeg,    hvad   der  er  i  Vejen! 
sagde   jeg   til   mig  selv,    docerende.      »Ildkuglen 
har  slaaet  Hul  paa  Rundetaarn! 

—  Atter  følte  jeg  en  Virkning  som  af  Elec- 
tricitet;  i  to  Spring  var  jeg  oppe  ad  Trappen; 
denne  Gang  havde  mine  Been  heldigvis  udsovet 
ligesom  jeg  selv,  og  dog  rystede  de  under  mig, 
saa  at  jeg  maatte  støtte  mig  mod  Muren  for  ej 
at  falde. 

Fruetaarn  brændte ;  Luerne  væltede  gjennem 
enhver  Aabning  frem  fra  dets  Indre  og  slikkede, 
i  een  Sammensmæltning,  med  graadig  Ildtunge, 
højt  imod  Himlen.  Katastrophens  Øjeblik  var 
kommen;  der  var  indtraadt  en  imponerende  Stil- 
hed; de  fjendtlige  Mortérer,  vore  Kanoner,  hele 
Menneskemassen,  baade  Venner  og  Fjender,  havde 
ligesom  ophørt  at  drage  Aande  —  da  sank  med 
Eet  Skikkelsen  sammen  og  forsvandt  i  Flamme- 
havet, hvis  Bølgeslag  gik  højt  ved  den  vældige 
Masses  Nedstyrtning.  —  Slotstaarnets  Brand  stod 
for  min  Erindring;  det  var  anden  Gang,  jeg  op- 
levede dette  sørgelige,  imponerende  Skue. 

Den  tilbagetrængte  Smerte  gav  sig  Luft  i  et 
fælles  Veeraab,  saa  lydeligt  og  gjennemtrængende, 

Gjennem  hundrede  Aar.  IO 

at  Fjendens,    de  tydske  Lejesvendes,    Hurra-   og 
Glædesraab,  ikke  formaaede  at  overdøve  det. 


Den  5te  September  var  kommen;  først  langt 
op  ad  Dagen  standsede  Skydningen  udefra,  og 
der  blev  ogsaa  givet  Forsvarerne  Ordre  til  at 
holde  inde.  Rygtet  gik,  at  Fæstningen  havde 
capituleret,  der  blev  endogsaa  talt  om  dens  Over- 
givelse og  Plyndring;  lutter  tomme  og  intetsigende 
Gisninger.     Ingen  vidste  nogensomhelst  Besked. 

—  Skulde  her  blot  et  ganske  kort  Uddrag 
af  de  dengang  skjulte  Begivenheders  Gang  frem- 
drages, vilde  det  komme  til  at  fylde  en  tyk  Bog. 
Historien  har  optegnet  det  Hele;  hvo,  der  vil 
opfriske  sin  Erindring  har  dertil  nok  af  Kilder. 
Disse  Blade  have.  som  sagt,  kun  til  Hensigt  at 
opbevare  Johannes  Bruun's  fordringsløse  Biographi 

—  ingen  anden!  Derfor  skrider  jeg  igjen  til  at 
gjengive  hans  Ord,  saaledes  som  de  faldt,  naar 
han  fortalte  os  —  sine  Børn  —  om  de  Smaa- 
tildragelser,  der  havde  krydset  hans  Tilværelse: 

»Min  Udnævnelse  til  S  e  c  o  n  d  1 0  j  t  n  a  n  t ,  for- 
tæller han,    -skriver  sig  fra  denne  ulykkelige  Dag 

—  den  3die  Septbr.  Trods  de  store  Begivenheder 
havde  man  altsaa,  i  Administrationens  underord- 
nede Grene,  Tid  til  at  tænke  paa  Smaating.  Alle- 
rede   nogen    Tid    forinden    Englændernes  Besøg, 

havde  jeg  været  oppe  :  til  Officeersexamen ,  og 
bestaaet  den  med  Glands  —  derfra  stammede 
mit  paaberaabte  Kjendskab  til  Krigsartiklerne  — 
saa  at  Udmærkelsen  kun  havde  været  et  Tids- 
spørgsmaal.  Nu  var  det  besvaret,  og  jeg  optog 
Svaret  med  en  vis  indre  Glæde.  Jeg  havde  et 
Slags  Følelse  af,  at  have  fortjent  mine  Sporer,  vel 
ikke  directe  paa  Valdpladsen,  men  dog  som  en 
virkelig  Soldat,  under  samvittighedsfuld  Opfyldelse 
af  Pligten. 

Jeg  kunde  nu  gaae  hjem  og  trække  i  Officeers- 
uniformen  for  atter  at  indfinde  mig,  smykket  til 
min  nye  Værdighed.  —  Paa  Kjøbenhavns  Vold 
kom  jeg  dog  ikke  oftere  den  Gang. 

Ved  min  Hjemkomst  fik  jeg  i  en  Hast  saa 
mange  Nyheder,  at  jeg  snart  følte  mit  Hoved 
fuldproppet  og  ude  af  Stand  til  at  rumme  mere. 

» Flere  end  14,000  Ildprojectiler,«  heed  det, 
>vare  i  Løbet  af  de  tre  saakaldte  »Rædselsnætter«, 
kastede  ind  over  Byen;  Tusinde  af  Mennesker, 
fleest  Børn  og  Kvinder,  vare  ihjelslagne;  end  ikke 
de  overfyldte  Hospitaler  havde  været  beskyttede 
ved  de  fra  sammes  Tagtinder  vajende  sorte  Flag. 
Hele  Stadens  nordvestlige  Deel;  alle  de  Gader, 
der  laae  mellem  Voldene,  paa  den  ene  Side,  og 
Frue-  og  Petri-Kirker,  i  en  krum  Linie  forbi  Rundc- 
taarn,  over  Hauserplads  til  Gothersgade,  vare  deels 
brændte,    deels    overgivne    til    Luernes    Forgodt- 

befindende;  det  uforfærdede,  raske  Brandcorp> 
havde  kæmpet  mod  dem  saalænge,  indtil  en  stor 
Mængde  af  dets  Mandskab  var  bleven  dræbt  eller 
lemlæstet.  Chefen,  Major  Kirkerup,  var  falden, 
Sprøjter  og  andre  Redskaber  gjorte  ubrugelige; 
mange  Tusinde  af  de  husvilde  Indvaanere  vare 
flygtede  til  Christianshavn  og  Amager,  Andre, 
massevis,  skaffede  midlertidigt  Asyl,  hvor  det 
kunde  falde. 

Og  nu,  heed  det  videre,  om  den  fore- 

staaende  Capitulation;  om  dens  sandsynlige  Følger, 
om  Commandantens  og  de  andre  Overbefalings- 
mænds Udygtighed ;  om  —  om  — ,  Nej !  mit  Ho- 
ved kunde  som  sagt  ikke  rumme  Alt,  hvad  der 
i  kort  Tid  foer  igjennem  det. 

Een  Efterretning  var  der  iblandt;  den  slog 
sig  fast ;  men  den  tilhørte  ej  heller  mit  Hoved  — 
jeg  havde  Rum  for  den  andetsteds;  den  greb  mit 
Hjerte  og  fyldte  det  med  Veemod:  Min  Barndoms- 
ven, Christopher  Rohmaica,  var,  som  Livjæger, 
falden  for  Fædrelandet  ved  Udfaldet  fra  Classens 
Have,  Natten  til  den  5te  September. 

—  Saasnart  Skræderen  tillod  det,  var  jeg 
atter  i  Function;  dette  indtraf  i  hvert  Fald  inden 
den  7de  Septbr.,  den  Dag,  da  Fredsbetingelserne 
underskreves.  Paa  denne  Dag  blev  nemlig  den 
Afdeling  af  Corpset,    hvortil  jeg  hørte,    forflyttet 

til  Batteriet  Ovintus,  medens  en  Infanteri-Officeers- 
vagt  etableredes  paa  Sixtus. 

Desværre  skete,  som  bekjendt,  det  vanærende 
Tilfælde,  at  henved  1200  Marinesoldater,  hvoraf 
Størsteparten  havde  gjort  Tjeneste  paa  Trekroner, 
strax  efter  deres  Landsætning  deserterede  over 
til  Englænderne,  eller  ialtfald  gjorde  Forsøg  derpaa. 
Men  disse  Meensvorne  vare  rigtignok  for  Største- 
delen Tydskere  og  sammenløbet  Pak.  Over  dem, 
man  fangede,  blev  der  holdt  Standret,  og  de 
bleve  enten  hængte  eller  skudte.  Jeg  anfører  dette 
for  at  minde  om,  at  det  Exempel  paa  Dødstraf, 
jeg  nu  agter  at  meddeele,  ingenlunde  hørte  til 
Sjeldenh ederne  i  denne  Tid: 

En  af  mine  Artillerister  paa  Ovintus,  et  Individ 
med  det  ominøse  Navn  Høne,  havde,  hvad  der 
jo  kan  hænde  den  Bedste,  en  Dag  seet  for  dybt 
i  Flasken,  og  var  bleven  stærkt  beruset.  Hvor- 
ledes han  havde  forvildet  sig  til  Sixtus,  mindes 
jeg  nu  ikke  mere,  nok  er  det,  at  han,  ved  en 
fejlagtig  Maneuvre,  var  kommen  dertil,  og  som 
Følge  af  sin  Tilstand  anholdt  og  indespærret  i 
den  derværende  Vagtarrest. 

Istedet  for  nu  at  slaae  sig  til  Ro  og  trøste  sig 
saa  godt,  han  kunde,  ved  sin  Vanskjæbne:  at 
være  gaaet  forkeert  i  Byen  —  en  Reflexion,  der 
ialtfald  er  lettere  for  den  Ædrue  end  for  den 
Berusede  —   teede  han  sig  aldeles  vild  og  ustyrlig 

i  sit  tilgittrede  Indelukke.  Jeg  er  ikke  utilbøjelig 
til  at  troe,  at  det  skeete  under  et  Anfald  af 
Delirium,  eftersom  Fyren  vitterligt  var  meget  hen- 
given til  Nydelsen  af  Brændeviin. 

Vagtcommandeuren,  Løjtnant  Hagemann, 
der  omsider  var  bleven  kjed  af  at  høre  paa  den 
Detenderedes  Raaben,  Skrigen  og  Sparken,  gik 
ind  til  ham  i  Cellen  for  at  tale  ham  til  Rette  og 
paabyde  ham  Ro;  men  min  stakkels  forvildede 
Høne  vilde  paa  ingen  Maade  lade  sig  stække; 
han  bildte  sig  formodentlig  ind,  at  han  havde 
en  Fjende  for  sig,  og  at  vi,  som  det  hedder  i 
Talemaaden,  endnu  befandt  os  »i  Slagtetiden' 
—  jeg  tager  tilmed  neppe  Fejl,  naar  jeg  troer  at 
kunne  erindre,  at  han  af  Profession  var  Slagter  — ; 
nok  sagt,  Høne  blev  endnu  mere  ustyrlig  ved 
dette  Besøg;  han  fremdrog  sin  mægtige  Lomme- 
kniv, og  gav  sig  dermed  til  at  hugge  og  stikke 
efter  Løjtnanten,  saa  eftertrykkeligt  og  vildt,  at 
denne  først  slap  ud  af  det  vilde  Dyrs  Buur,  efterat 
have  modtaget  en  dyb  Flænge  midt  over  Næsen. 

En  saadan  Adfærd  kunde  naturligvis  ingen- 
sinde, allermindst  i  Krigstid,  undgaae  Paatale  og 
Straf;  dette  var  et  Krav,  som  ligefrem  og  ubøn- 
hørligt stilledes  af  Defecten  fra  Løjtnantens  Næse. 
Den  strænge  Krigsret  vilde  ingen  formildende 
Omstændigheder  kjende,  men  dømte  den  Ulykke? 

lige,  der  imidlertid  var  bleven  ædru,  til  — 
at  skydes. 

Da  Dommen  var  falden,  skulde  Delinqventen 
føres  fra  det  Fangehul,  hvori  han  midlertidig  var 
indespærret,  til  Fængslet  bag  Citadellets  Kirke, 
og  det  blev  mit  Hverv,  at  lede  den  Escorte,  som 
skulde  bringe  ham  derhen. 

Denne  Transport  kunde  for  mig  nær  have 
taget  en  Ende  med  Forskrækkelse,  og  jeg  maa 
være  glad  ved,  at  den  gik  som  den  gik.  Maaskee 
var  her  atter  begaaet  en  Malconduite  fra  de 
Overordnedes  Side;  mig  forekommer  det  idet- 
mindste,  at  den  Dødsdømtes  egne  Kammerater 
burde  have  været  fritagne  for  denne  Bøddeltjeneste, 
skjøndt  det  senere  blev  værre  endnu. 

Mit  Mandskab  havde  Høne  imellem  sig, 
og  Escorten  tog  Vejen  bl.  A.  gjennem  Store 
Kongensgade,  for  at  komme  til  Bestemmelses- 
stedet. 

Da  vi  vare  naade  et  langt  Stykke  op  i  Gaden, 
kom  Viinhandler  Lorenz  Petersen,  som  jeg  godt 
kjendte,  op  af  sin  Kjælder,  og,  uden  i  mindste 
Maade  at  tage  mine  mislige  Vilkaar  i  Betragt- 
ning, gik  han  lige  løs  paa  mig  med  nærgaaende 
Spørgsmaal,  for  at  faae  at  vide,  hvad  Forbryderen 
havde  gjort,  og  hvor  vi  skulde  hen  med  ham. 

Det  var  mig  ikke  muligt,  at  slippe  for  dette 
Forhør,  hvormeget  jeg  end  streed  imod;  jeg  gav 

ham  derfor  i  saa  faa  Ord  som  muligt  de  forlangte 
Oplysninger.  Ikkedestomindre  foranledigede  dette 
en  Standsning  og  Sinkeise,  som  let  kunde  være 
bleven  mig  skjæbnesvanger;  thi  da  jeg  vendte  mig 
om,  for  at  see  efter  mit  Mandskab,  i  den  Hensigt, 
atter  at  sætte  det  i  March,  var  der  ikke  Spor 
at  opdage,    hverken  af  Soldater  eller  Forbryder. 

Det  var  en  net  Historie!  Hvor  vare  de  blevne 
af?  Det  foer  mig  koldt  ned  ad  Ryggen,  medens 
jeg  ængstlig  og  skamfuld  spejdede  til  alle  Sider. 
Folk,  som  af  Nysgjærrighed  vare  standsede 
for  at  see  til  og  lytte  til  mine  Oplysninger,  be- 
gyndte at  lee  og  more  sig  over  den  ængstelige 
Forlegenhed,  hvori  jeg  var  kommen,  og  som  det 
var  mig  umuligt  at  skjule. 

Endelig  var  der  En  af  Mængden,  som  havde 
Medlidenhed  med  mig  og  hviskede:  -De  ere 
Allesammen  gaaet  ind  til  Brændeviinsmanden, 
dér  ved  Siden  af!« 

—  Saaledes  forholdt  det  sig,  heldigvis. 
Høne  havde  ikke  kunnet  modstaae  Fristelsen  fra 
Brændeviinsmandens  Skilt  og  de  lokkende  Flasker 
og  Glas,  denne  havde  stillet  til  Skue  i  sine  Vinduer; 
han  havde  tigget  om,  at  maatte  faae  en  Snaps, 
og,  da  ^ Den  er  let  at  lokke,  som  gjerne  vil  hogge  ■<, 
og  Kammeraterne  desuden  havde  fundet,  at  et 
Afskedsbæger  var   højst   passende,    saa   var   hele 

Escorten  bøjet  af  til  denne  improviserede  Slut- 
ningsfest. 

Heldigvis  var  den  allerede  forbi,  saa  at  jeg 
slap  for  at  drive  de  poculerende  Gravølsdrikkere 
ud  af  deres  Smuthul.  —  Da  de  vare  komne  frem, 
og  igjen  opstillede,  gav  jeg  dem  højt  en  Irette- 
sættelse, ikke  uden  Følelsen  af,  at  jeg  selv  var 
brøstholdig,  hvorefter  Toget  drog  videre  til  sit 
Maal.  Endnu  engang  blev  der  af  Mandskabet 
taget  en  venlig  Afsked  med  Stakkelen;  det  skeete 
foran  selve  det  skumle  Fængsel,  hvis  Døre,  under 
uhyggelig  Larm  af  Laas  og  Slaa,  faldt  i  for  den 
Tilbageblivende.  Vi  Andre  marcherede  hjem 
igjen  til  vor  Vagtpost. 

Havde  nu  blot  Historien  dermed  været  ude! 
Men  det  var  den  langtfra.  Slutningen,  Kata- 
strophen,  stod  tilbage,  og  heller  ikke  ved  den 
skulde  jeg  slippe  for  en  Rolle  som  Medvirkende. 

Jeg  var  tung  i  Sindet,  da  jeg,  nogle  Dage 
efter,  atter  mødte  med  en  Afdeling  af  mit  Mand- 
skab, for  at  escortere  Maleficanten  paa  den  sidste 
jordiske  Vandring,  den,  der  førte  fra  Fængslet 
til  Executionspladsen,  en  af  Citadellets  Bastioner. 

Vejen  var  heldigviis  ikke  lang;  men  jeg  be- 
traadte  den  med  Smerte;  det  forekom  mig,  at 
jeg  blev  brugt  som  blindt  Redskab  ved  et  hensyns- 
løst og  gyseligt  Justismord.  Aldrig  glemmer  jeg 
denne  søreeliee  Ganer! 

Ved  Ankomsten  til  Pladsen  fandt  jeg,  i 
Halvkreds  opstillet,  en  Infanteriafdeling  under 
Capitain  Rømeling. 

Rømeling!  Rømeling?  Hvorfra  mindedes  jeg 
dog  dette  Navn?  Min  Hukommelse  kunde  ikke 
bedrage  mig!  Men  hvor  i  Alverden  var  jeg  dog 
tidligere  truffet  paa  Nogen,  der  heed  saaledes  ?  — 
Denne  martialske  Officeer  med  det  formidable 
blonde  Skæg  og  med  et  Embonpoint,  der  tydelig 
nok  røbede,  at  Majoren  ogBataillonscommandeuren 
sad  færdig  til  at  springe  ud  af  hans  adelige  Mave, 
havde  jeg  aabenbart  aldrig  tilforn  seet.  — 
Rømeling  .  .  .?  Nu  havde  jeg  det  med  Eet. 
Det  maatte  være  den  tidligere  Spirrevip-Løjtnant, 
der  optraadte  som  Helt  i  »Posthuusfejden«  for 
14  Aar  siden;  det  var  den  Samme,  jeg  havde  seet 
retirere  baglænds  ind  ad  den  store  Port,  der  til 
hans  Beskyttelse  blev  lukket  i  og  barikaderet 
indvendig  fra;  det  var  i  Anledning  af  ham,  mine 
Venner,  Matroserne,  havde  raabt:  »Send  ham 
herud  under  Korsbaand  og  Forsegling,  saa  skal 
vi  nok  besørge  ham  videre.  <  Jeg  saae  dengang 
kun  et  Glimt  af  ham,  dog  anede  det  mig  nu, 
at  jeg  ikke  tog  Fejl.  Dengang  vilde  han  stikke 
Student  Mickeisen  ihjel ;  nu  skulde  han  være  Helt 
i  et  Justismord.     »Væ  victisU  som  Brennus  sagde. 

Jeg  havde  ikke  modtaget  nogen  Instrux,  og 
maatte  føl^eli^  handle  efter  Conduite.    Da  Manden 

ikke  skulde  nedsables,  men  skydes,  var  det 
begribeligt,  at  her  ikke  forelaae  noget  Alternativ, 
men  at  jeg  kun  havde  at  aflevere  ham  til  Infanteri- 
commandoen.     Dette  skeete. 

Offeret  saae  sig  om  med  en  vis  forundret 
og  glibende  Ængstelse;  rimeligvis  spejdede  han 
efter  en  Udvej  til  Frelse,  eller  ialtfald  efter  et 
Middel,  der  kunde  styrke  ham  til,  at  gaae  det 
Forestaaende  imøde.  Hvor  gjerne  havde  jeg  ikke 
selv,  i  dette  Øjeblik,  gjort  en  Afstikker  med  ham 
til  Brændeviinsmanden,  for  til  Trøst  og  Husvalelse 
at  raabe:  Nok  for  en  Styver,  Jacob  Skomager!« 
Nen  ak!  det  var  atter  en  Tanke  paa  urette  Sted. 
Acten  var  ude,  stakkels  Jæppe  skulde  ikke  nyde 
flere  Snapse  i  dette  Liv. 

Da  Dommen  skulde  oplæses,  som  en 
lidet  styrkende  Finale  for  Delinqventen ,  com- 
manderede  Capitain  Rømeling :  ~>Giv  Agt! 
Præsenteer  Gevær!  hvilket  gav  mig  Anledning 
til,  umiddelbart  efter,  at  commandere,  henvendt 
til  min  Afdeling,  der  ligesaavel  som  Infanteristerne, 
meente  jeg  sagtens,    burde  vise  Loven  Respect: 

»Giv  Agt!    Præsenteer  Sablen!« 

Dette  Echo  fra  en  Secondløjtnant  af  det 
borgerlige  Artilleri,  kunde  maaskee  ikke  andet 
end  skurre  i  Ørene  paa  Hs.  Majestæts  bestaltede 
Befalingsmand;  han  foer,  i  høj  Grad  irriteret, 
hen  til  mig,    og  skreg  med  dirrende  Stemme  og 


1 56 


bydende  Væsen,  saa  at  det  kunde  høres  over 
hele  Pladsen: 

»Hr.  Løjtnant,  jeg  maa  sige  Dem,  her  er  jeg 
Højstcommanderende.  De  har  aldeles  Intet  at 
befale  her!« 

Oprigtig  talt,  jeg  blev  noget  consterneret 
ved  denne  uventede  Brutalitet,  der  passede  saa 
slet  til  den  stedfindende,  gribende  Situation,  at 
jeg  slet  ikke  vidste,  hvorledes  jeg  skulde  forholde 
mig  til  Sagen.  Imidlertid  fandt  jeg,  hvad  uden- 
tvivl ogsaa  var  det  Rigtigste,  at  jeg  foreløbig 
burde  » sluge  Kamelen«;  siden  kunde  jeg  jo  ud- 
fordre den  Overmodige  for  Fornærmelsen,  hvis 
jeg  ikke  foretrak,  blot  at  føre  Klage  over  ham.  — 
Der  var  i  Øjeblikket  ikke  Tid  til  nogen  lang 
Refiexion. 

Ved  at  være  Vidne  til  min  stakkels  Hønes 
Befordring  ud  af  denne  Verden,  glemte  jeg  for 
en  Stund  aldeles  min  Vrede;  jeg  gik  endog  bag 
efter  i  Rette  med  mig  selv,  og  var  ikke  langtfra 
at  tvivle  om,  at  min  Indblanding  i  Commandoen 
havde  været  tilbørlig. 

Der  blev  afgivet  3  Salver  mod  den  Ulykke- 
lige, der  allerede  ved  de  første  Skud  havde  endt 
sin  Dødskval.  Havde  jeg  blot  ejet,  hvad  man  i 
anden  Forstand  kalder  en  Salve,  hvormed  jeg 
kunde    have    udvisket    det  smærtelige  Syn,    som 

denne  Begivenhed  længe,  længe  efter  vedblev  at 
fremstille  for  min  Erindring! 

—  Jeg  kunde  nok  vide,  at  Stadshauptmanden 
var  bleven  underrettet  om  alt  det  Passerede,  der- 
for fandt  jeg  det  rettest,  strax  personlig  at  bringe 
ham  en  mundtlig  Rapport. 

;Jeg  har  Intet  at  klage  paa  Deres  Opførsel, 
Løjtnant  Bruun, c  sagde  han,  >dog  troer  jeg,  at 
det  vilde  have  været  bedst,  om  de  havde  tiet, 
efterat  Capitainen  tog  Commandoen.  Han  vil 
neppe  røre  videre  ved  denne  Sag;  lad  os  bære 
os  ad  paa  samme  Maade ;  det  er  bedst  at  glemme 
den ! « 

Dura  lex,  sed  lex!« 


Jeg  - —  min  Faders  Biograph  —  har  nu  af- 
sluttet Skildringen  af  de  Smaabegivenheder,  hvori 
han  i  1801  og  1807  var  Deeltager;  i  flere  Hen- 
seender ere  de  dog  vistnok,  trods  deres  Ubetyde- 
lighed, ikke  uden  litterair-historisk  Betydning,  saa 
at  jeg  ikke  fortryder,  at  have  optegnet  dem.  Ned- 
skrivningen er  skeet,  hvad  jeg  maaskee  oftere  har 
gjentaget,  efter  Vedkommendes  mundlige  Rela- 
tioner, støttet  til  de  af  ham  efterladte  skriftlige 
Optegnelser,  og  jeg  er  overbevist  om,  i  intet 
Væsentligt  at  have  begaaet  nogen  Fejl;  det  Eneste 

skulde  være,  om  der  har  indsneget  sig  nogen 
Unøjagtighed  i  de  anførte  Dato'er. 

Hvad  de  store  Begivenheders  fortsatte  Gang 
angaaer,  da  vil  jeg  endnu,  for  at  tilvejebringe  et 
Slags  ligeligt  Forhold  i  Meddelelsen  desangaaende, 
hidsætte  Følgende: 

Den  danske  Flaade,  som  Englænderne  til- 
røvede sig,  bestod  i  1807  af  17  Linieskibe,  deraf 
Christian  den  Første  paa  90  Kanoner  og  det 
mindst  armerede,  Mars,  paa  60  Kanoner.  —  Der- 
næst 17  Fregatter,  tilsammen  paa  558  Kanoner; 
8  Brigger,  hver  paa  18  Kanoner;  1  Kutterbrig, 
1  Skonnert,  4  Stykpramme,  1  Flydebatteri,  10 
Kanonbaade,  13  Kanonchalupper,  1  Kanonjolle, 
i  Mortérchaluppe  samt  en  Mortérbarkasse,  ar- 
merede med  et  betydeligt  Skyts  af  Kanoner, 
Haubitzere  og  Mortérer.  Smaafartøjer  og  Pramme 
medtoges  ligeledes,  og  samtlige  Skibe  bleve  fuldt 
udrustede,  ja  formeligt  stoppede  med  alt  Slags 
Krigsforraad  og  Skibsmateriel. 

Englænderne  vurderede  selv  Flaaden  til  2 
Millioner  Pd.  Sterling.  —  En  Lystfregat,  som 
Kongen  af  England  havde  foræret  sin  Søstersøn, 
Kronprindsen  af  Danmark,  ved  dennes  Confirma- 
tion,  blev  ikke  medtagen,  men  oversendt  til  Eng- 
land tilligemed  endeel  ombordværende  Krigsfanger. 

Den  1 8de  October  skulde  Englænderne,  ifølge 
Capitulationsbetingelserne,   have  forladt  Sjælland; 

men  samme  Dags  Aften,  rejste  sig  en  voldsom  Storm 
af  Nordvest,  der  varede  i  24  Timer,  og  forsinkede 
Afrejsen  til  den  20de,  i  hvilken  Anledning  der 
fandt  Rivninger  Sted  mellem  General  Peymann 
og  Lord  Catchard,  der  endog  truede  med  paany 
at  ville  udskibe  Tropperne,  hvis  man  ikke  fandt 
sig  i  det  Uundgaaelige. 

Da  Indskibningen  fuldstændig  var  foregaaet, 
tilintetgjorde  Englænderne  de  Pramme  og  det 
Flydebatteri ,  de  dertil  havde  betjent  sig  af. 
Blandt  de  engelske  Søofficerer  udmærkede  sig 
ved  brutal  Raahed  en  Capitain  ved  Navn  Home 
Pop  ham. 

Af  den  ranede  Flaade  opbrændte  Englænderne, 
ved  Saltholmen,  Linieskibet  Mars,  Fregatterne  St. 
Thomas  og  Tritton  samt  3  Stykpramme,  fordi 
disse  Skibe  og  Fartøjer  bleve  anseete  for  usødyg- 
tige. Linieskibet  Tritton  kom  paa  Grund  ved 
Taarbæks  Rev,  og  blev  der  opbrændt ;  det  Samme 
skeete  paa  Overrejsen  med  samtlige  Kanonbaade 
paa  3  nær. 

Endeel  af  Skibene,  som  vare  ude  paa  Togter, 
undgik  at  falde  i  Englændernes  Hænder;  men 
hele  Danmarks  mægtige  Flaade  var  reduceret  til: 
2  Linieskibe,  1  Korvet,  4  Brigger,  3  Stykpramme, 
1  Flaadebatteri,  1  Kongejagt,  16  Kanon-  ogMor- 
tcrfartøjer,   2  Kongebaade  og   i   Lystjagt. 

Af  Forraad  plyndredes  saa  meget,  at  dette, 
foruden  det,  der  medtoges  i  de  fuldtstoppede 
Krigsskibe,  fyldte  92  Transportskibe  af  20,000 
engelske  Tons  Drægtighed.  Værdien  af  det  ro- 
vede Krigsmateriel  angaves  af  Englænderne  selv 
for  Underhuset,  til  en  Værdi  af  3  Millioner  Rigs- 
daler. 

Neppe  vare  Englænderne  komne  ud  af  Sundet 
med  deres  skjændige  Rov,  før  Vorherre  sendte 
dem  en  stærk  Storm,  der  splittede  Flaaden  aldeles. 
Et  Skib  »Endeavour«  forliste  ved  Kysten  af  Kent; 
et  andet  oversejledes;  et  Hospitalsskib  og  flere 
Transportfartøjer  forgik  med  Mand  og  Muus.  Af 
den  tydske  Legion  druknede  alene  460  Personer, 
og  det  øvrige  Mandetab  paa  Overrejsen  angives 
i  samme  Forhold.     Dette  var  Nemesis. 

Og  hvorledes  lønnede  den  engelske  Regjering 
Befalingsmændene  paa  denne  røveriske,  skjændige 
Expedition:  Admiral  Gambier  blev  Pair,  Lord 
Cathcart:  storbrittanisk  Baron;  flere  Baroner  og 
Riddere  undævnedes. 

Endelig  Besvarelsen  af  endnu  et  Spørgsmaal : 
Hvorledes  gik  det  efter  Kronprindsens  Hjemkomst 
de  danske  Befalingsmænd  ?  Vi  ville  nøjes  med  at 
hidsætte  Overkrigscommissionsdommen  for  3  af 
de  Paagjældendes  Vedkommende:  >  General-Major 
Henrik  Ernst  Peymann,  hedder  det,  bør  have 
Ære   og  Liv  forbrudt  og  hans  Gods  confiskeres; 

General-Major  Carl  Frederik  Bielefeldt  bør 
have  Ære  og  Liv  forbrudt,  og  hans  Gods  confi- 
skeres;  General -Maj  or  Hans  Christopher  Gedde 
bør  have  sit  Liv  forbrudt. 

Denne  Dom  afsagdes  først  i  Januar  1 809 ;  men 
af  Hensyn  til  de  Domfældtes  lange  og  tro  Tje- 
neste og  af  sær  kongelig  Naade«,  blev  Straf- 
fen af  Kong  Frederik  VI.  formildet,  for  General- 
Majorerne  Peymann  og  Bielefeldt,  til  Afsked  af 
Krigstjenesten,  uden  Tilladelse  til  at  bære  Uniform 
og  Felttegn,  samt  til  indtil  videre  at  tage  Ophold 
indenfor  Citadellet  Frederikshavns  Volde. 

General-Major  Gedde  blev  i  Naade  afskediget 
af  Krigstjenesten.  —  Lnden  paa  Katastrophen 
blev  altsaa  ikke  saa  blodig,  som  den  truede  til. 


I  dette  lille  Stemningsarbejde  kunne  vi  ikke 
godt  lade  være  lidt  nærmere  at  omtale  den  be- 
drøvelige Tilstand,  der  indtraadte  i  Danmark  i 
Tidsrummet  1807 — 14.  —  Hvem  har  ikke  hørt 
tale  om  hine  Tider,  da  et  Pund  Smør  kostede 
36  Rdlr.,  1  Pd.  Kaffe  40  Rdlr.,  1  Skp.  Salt  100 
Rdlr. ,  1  Tde.  Rug  140  Rdlr.  og  en  daarlig  Ko 
1200  Rdlr.?  Al  Sølvmønt  forsvandt,  saa  at  en 
Specie  blev  betalt  med  150  Rdlr.  og  tilsidst 
(1813),  efter  at  Statsbankerotten  var  erklæret,  en 
Een-Rdlr.-Seddel  kun  fik  Værdi  af  16  Sk.,  saa  at 

fijennem  hundrede  Aar.  I  i 

mangen  god  Gaard,  hvori  Staten  gjorde  Udlæg, 
blev  solgt  for  Restancen  af  kgl.  Skatter.  Papirs- 
penge  viiste  sig  at  være  et  ligesaa  slet  Surrogat 
imod  Valutta,  som  Kirsebærblade  imod  Tobak, 
brændte  Ærter  og  Rødebeder  imod  Kaffe  og 
Gullerodsyrup  imod  Sukker,  og  dog  tog  Almuen 
i  saa  Henseende  tiltakke. 

»Han  er  saa  fri  som  Gammelmands  Søn!< 
denne  Talemaade  har  sin  Oprindelse  fra  hin  Tid, 
da  alt  vaabendygtigt  Mandskab  indtil  60  Aars 
Alderen,  (med  Undtagelse  af  en  Oldings  eller 
Enkes  eneste  Søn)  blev  taget  til  Soldat.  Den 
yngste  Deel  af  Mandskabet  kom  til  Linictropperne; 
den  ældre  til  Landeværnet,  der  blev  udstyret  med 
Gevær,  Patrontaske,  Commissko  og  en  hvid  Kokarde 
paa  Huen  eller  Hatten,  men  forresten  ikke  blev 
uniformeret.  Men  der  var  endnu  et  tredie  Slags 
Militair,  nemlig  »Kystmilicen«,  der  ene  og  alene 
blev  bevæbnet  med  lange  Landser,  hvormed  de 
skulde  holde  Fjenden  borte  fra  Kysten.  Man  har 
intet  Exempel  paa,  at  deres  Mod  sattes  paa  Prøve ; 
maaskee  var  det  heldigt,  da  denne  Milice  dan- 
nedes af  den  allerældste  Deel  af  Landbefolkningen. 
Amtmanden  var  dens  » General«.  Kvinder,  Børn 
og  Oldinge  maatte  dyrke  Jorden  og  passe  Hjem- 
met, naar  Kystmilicen  var  ude  at  »stange«.  Endnu 
maa  ikke  glemmes,  at  der  flere  Steder,  ved  vore 
Kyster,    var  stationeret  Kanonbaade,    og  at   det 

engang  imellem  lykkedes  en  enkelt  af  disse,  at 
bortsnappe  et  og  andet,  under  engelsk  Convoy 
farende  Koffardiskib. 

Saa  kom  1808  og  med  dette  et  fransk-spansk 
Armeecorps  —  vor  Allierede«  — ,  der  hjalp  til 
at  udsuge  Resten  af  Landets  tidligere  Velstand, 
idet  der  skulde  skaffes  Forplejning  til  dette,  i  saa 
Henseende,  virkelige  Hjælpecorps,  og  det  hvad 
enten  der  var  Noget  eller  Intet  i  Spis'kammeret. 
Der  haves  Exempler  paa,  at  større  Gaarde  fik 
Ordre  til  paa  eengang  at  lade  drive  Halvdelen  af 
deres  Kreaturbesætning  til  Slagtebænken  i  den 
By,  hvor  de  fremmede  Troppers  Hovedkvarteer 
fandtes. 

Endelig  i  18 14  gik  Norge  tabt.  Krigen  med 
Sverig  og  Rusland  erklæredes.  Svenskerne  ryk- 
kede ind  i  Holsteen,  og  Kossakerne  spredte  sig 
i  Jylland;  men  heldigvis  satte  Freden  i  Kiel  om- 
sider en  Stopper  for  denne  Elendighed.  Brugtes 
dertil  end  mange  Aar,  kom  Danmark  dog  atter 
paa  Fode. 

Forinden  jeg  for  bestandig  forlader  min  Med- 
delelse om  Joh.  Bruuns  borger-militaire  Tjeneste, 
kan  jeg,  ligesaa  godt  paa  dette  som  paa  ethvert 
andet  Sted,  anføre,  at  han  gjennemløb  alle  Tri- 
nene paa  Trappestigen;  han  blev  efterhaanden 
Premierløjtnant,    Capitain,    Major,    Oberstløjtnant 

og  Bataillonscommandeur.  Indtrykket  fra  hine 
krigerske  Dage,  svækkedes  ingensinde;  det  be- 
varede en  vis  Selvfølelse,  jeg  tør  næsten  sige 
Stolthed,  i  hans  Bryst. 

Jeg  har  dog  endnu  tilbage  en  lille  Skildring 
fra  Bombardementet;  den  staaer  isoleret  og  er  kun 
i  aldeles  generel  Forstand  forbunden  med  det  alle- 
rede Meddeelte.  Ikkedestomindre  har  den  sin  Be- 
tydning, da  man  fra  den  kan  slutte  sig  til  andre 
lignende  Episoder,  der  tjene  som  Vidnesbyrd  om 
den  Medfølelse  og  opoffrende  Deeltagelse,  som  i 
hine  Trængselsdage  kom  den  betrængte  og  li- 
dende Befolkning  til  Gode.  Men  det  her  frem- 
dragne Exempel  har  desuden  en  speciel  Betydning, 
som  maaskee  allerede  kan  finde  sin  Forklaring, 
naar  man  vil  kaste  et  Blik  paa  det  her  vedføjede 
Udkast  til  et  Stamtræ. 

Det  var  Dagen  efter  den  første  Rædselsnat. 
Massen  af  Flygtninge  drog  med  dens  meest  værdi- 
fulde Ejendele  afsted  til  Christianshavn  og  Amager, 
i  Haab  om  dér  at  være  udenfor  Skudvidde;  men 
de  Mangfoldige,  der  —  ligesom  under  Askeregnen 
i  Pompeji  —  vare  blevne  »overraskede«  af  Ulyk- 
ken, deriblandt  Barselkvinder  og  Syge,  og  som 
manglede  Evne  eller  Kræfter  til  at  komme  videre, 
havde  søgt  Tag  og  Beskyttelse  Allevegne,  hvor 
det  var   dem  muligt   at  finde  saadanne,   idet  de 

forresten  overgave  deres  Skjæbne  og  Tilskikkelse 
i  Guds  Haand. 

Skjøndt  Rundetaarn  —  dette  Christian  den 
Fjerdes  stolte  Mindesmærke  —  stærkt  var  udsat 
for  Bombekastningen,  havde  en  stor  Deel  af  den 
husvilde  Befolkning  dog  søgt  Fristed  her,  i  Tillid 
til  de  solide  Mures  Modstandskraft,  og  de  bleve 
heller  ikke  skuffede.  Medens  de  ildspyende  Pro- 
jectiler  fore  glat  gjennem  Frue-  og  Petri  Taarne, 
og  trængte  gjennem  Kirkernes  Hvælvinger,  heelt 
ned  i  Gravkamrene,  saa  at  endog  de  Døde  bleve 
sprængt  af  deres  Kister,  spottede  Rundetaarn 
enhver  Anstrængelse  fra  Belejrernes  Side;  endog 
Rundekirke  forblev  nogenlunde  uskadt. 

Som  det  Sted,  hvortil  de  Fleste  —  maaskee 
efter  Tilskyndelse  —  vare  tyede  hen,  kan  dog 
vistnok  nævnes  de  saakaldte  Løngange  til  Chri- 
stiansborg Slot,  og  det  var  et  trøstesløst  Syn  at 
iagttage  de  mangfoldige  Grupper  af  kummerfulde 
Flygtninge,  der  her,  saa  at  sige  dannede  en  uaf- 
brudt Række. 

Med  General  Peymann's  og  Communens  Sam- 
tykke, var  det  atter  den  private  Goddædighed. 
der  paatog  sig  at  aftørre  de  Lidendes  Taarer  og 
lindre  deres  Nød.  Til  Syge  og  Barselkvinder  blev 
redt  Senge  i  Staldenes  Marmorkrybber,  medens 
deres  Familier  toge  Plads  foran  i  Hestebaasene 
med  deres  Smule  Ejendele,  og  indrettede  sig  dér, 

saa  godt  det  var  muligt,  til  midlertidigt  Ophold. 
Den  Ene  rakte  hjælpsom  Haanden  til  den  Anden. 

Nogle  Herrer  havde  fordeelt  Velgjørenheds- 
arbejdet  imellem  sig;  de  gik  fra  Gruppe  til  Gruppe 
i  Rækken,  gjorde  Spørgsmaal,  noterede  i  deres 
Bøger  og  endte  tilsidst  med  at  skaffe  de  Tilspurgte 
Asyl. 

Paa  en  Sofa  sad  en  smuk,  ældre  Dame  og 
græd  og  klagede  sig;  hun  havde  hos  sig  fire  unge 
Piger,  der  søgte  at  trøste  hende;  den  omtalte 
Sofa,  nogle  Stole  og  en  Bylt  Sengeklæder  var 
Alt,  hvad  de  af  et  godt  Indbo  havde  faaet  reddet 
fra  det  brændende  Huus,  som  de  i  Hast  havde 
maattet  forlade. 

»Ak,  ak!«  klagede  Damen  i  en  Dialect,  der 
røbede  Udlændingen;  »vidste  min  Søn  dette,  vilde 
han,  om  det  var  ham  muligt,  ile  mig  til  Hjælp! 
Vil  den  gode  Gud  fri  mig  af  denne  gjentagne 
Nød?« 

En  af  de  omtalte  Herrer  traadte  hen  til  hende : 
»Naa,  naa,  min  gode  Dame,  tab  ikke  Modet;  det 
skal  snart  blive  bedre.  Hvad  er  Deres  Navn  og 
Deres  Stand?«  —  Herren  beredte  sig  til  at  skrive. 
»Mit  Navn  er  Elisabeth  Trock;  jeg  er  født 
de  TAbbée  og  Enke  efter  Kjøbmand  og  Skibs- 
rheder  Johan  Trock! 

»Har  De  intet  Familietilhold r 

»Ak  nej!  Min  Søn  farer  paa  China.     De  tre 

unge  Piger,  De  her  seer,  ere  mine  Døttre,  den 
fjerde  er  min  Datterdatter.  I  1795  boede  jeg  hos 
hendes  Fader,  Hofbrodeur  Brondt,  der  dengang 
var  en  velhavende  Mand ;  men  saa  kom  den  store 
Ildebrand ;  vi  kom  hjem  fra  Skoven  og  fandt  vort 
Huus  og  alle  vore  Ejendele  lagte  i  Aske.  Jeg 
var  ødelagt  og  min  Svigersøn  næsten  bragt  til 
Bettelstaven.  Og  nu  igjen  denne  haarde  Hjem- 
søgelse!-  Ak  Gud,  ak  Gud!  hvad  skal  Enden 
blive ! « 

»Veed  De,  hvor  Deres  Søn  for  Øjeblikket 
færdes?« 

»Nej,  hvor  kan  jeg  vide  det?  han  kan  være 
fjern,  han  kan  være  nær!  —  Der  er  dog  vel  ingen 
Fare  for,  at  Englænderne  paa  Søen  eller  i  Havnen 
røver  Privatmands  Ejendom  ?  Jeg  er  bleven  ængstlig 
ved  Deres  Spørgsmaal!  < 

»De  kan  sikkert  være  rolig.  Skulde  det  skee, 
vil  en  Frigivelse  naturligvis  strax  følge  efter;  det 
byder  Folkeretten  *) « . 


'*)  Elisabeth  Trock ,  født  de  l'Abbée ,  var  Enke  efter  Johann 
Diedrich  T.,  hvis  Fader  havde  været  Kjobmand  og  Skibs- 
rheder  i  Altona.  Sønnen,  som  drev  Faderens  Forretning, 
var  flyttet  med  Familie  til  Kjobenhavn.  —  1784  forte  han 
herfra  for  Cassationsretten  i  Versailles  Proces  om  en  Arv 
efter  en  Sieur  Pierre  de  l'Abbée ;  hvilken  Sag,  ved  Under- 
retten i  Brest  var  gaaet  ham  imod.  —  Den  danske  Uden- 
rigsminister, Grev  Bernstorff,  beskyttede  hans  formeentlige 

Den  velvillige  Herre,  der  havde  endt  sine 
Spørgsmaal  og  Optegnelser,  bød  den  gamle  Frue 
Armen,  medens  et  Par  Dragefe  toge  fat  i  Bo- 
skabet, og  Toget  satte  sig  i  Bevægelse,  dog  ikke 
ret  langt;  deres  Vandring  gik  op  i  Slottets  Side- 
bygning, ovenover  Ridehuset,  hvor  et  stort,  hygge- 
ligt og  smukt  Værelse  blev  anviist  Familien  til 
midlertidigt  Opholdsted. 

»Vil  de  tage  til  Takke  her,«  sagde  Herren; 
»jeg  har  intet  Bedre,  at  byde  Dem.  Deres  For- 
plejning skal  der  foreløbig  blive  sørget  for,  men, 
tilgiv  at  det  kun  vil  skee  i  Tarvelighed. 

Saavidt  jeg  veed,  og  til  Efterretning  for  dem, 
der  have  Interesse  af  at  vide  Besked  derom,  be- 
holdt Fru  Trock  den  anviste  Bolig  i  Aar  og  Dag, 


Retskrav,  og  Kong  Ludvig  XVI.  betalte,  mærkeligt  nok, 
af  sin  Chatolkasse  Udgifterne,  1200  Francs,  til  Advocaterne 
for  Sagens  Førelse.  Arvens  Størrelse  kjender  jeg  ikke, 
men  Udfaldet  var  heldigt.  —  Sønnen  af  dette  Ægteskab: 
Peter  Herman  Gottlieb  Trock ,  var  i  det  assiatiske  Com- 
pagnies  Tjeneste;  i  1807  havde  han,  kort  før  Krigens  Ud- 
brud, forladt  Kjøbenhavn  som  Commanderende  for  den  ar- 
merede Skonnert,  »Kronprindsen«.  Allerede  fra  Ilelsingoer 
sendte  han  sine  Rhedere  en  Advarsel  mod  Englænderne; 
men  fik  til  Svar,  at  han  kun  skulde  rejse;  der  var 
Fred  og  ingen  Fare.  Krigen  1807  — 14  medførte  dog  om- 
sider Skibets  Seqvestration  i  Batavia.  Capitainen  var  per- 
sonlig saa  meget  interesseret  i  denne  Affaire,  at  han  ked 
et  betydeligt  Tab. 

saa  flyttede  hun  til  sin  Datter,  Fru  Ronge,  der 
imedens  havde  fristet  den  Skjæbne,  at  blive  Enke. 
Hvis  Joh.  Bruun,  den  Dag,  han  gik  til  Tøj- 
huset for  at  hente  Vogn  til  sine  Bomber,  blot 
havde  gjort  en  ganske  lille  Afstikker  gjennem 
Slottets  Løngange,  vilde  han  i  den  yngste  af  de 
fire  unge  Damer  —  Datterdatteren  —  kunne  have 
opdaget  sin  lysende  Stjerne  fra  Ballerne,  gjenkjendt 
sit  Møde  fra  Boldhusgade.  Nu  saae  og  vidste 
han  Intet  af,  hvad  der  tildrog  sig  i  hans  Nærhed; 
han  gik,  som  meldt,  til  Christianshavn  og  lod  sig 
belejre  af  andre  fire  unge  og  smukke  Piger.  Hans 
Hjerte  fængede  Gnister,  men  det  betød  Intet;  den 
gamle  Ild  ulmede  med  lige  Kraft  i  hans  Sjæl,  og 
han  tænkte  ofte  med  et  Suk:  »Hvorledes  mon 
hun  har  det?« 


Det  tog  begribeligvis  lang  Tid,  at  tilveje- 
bringe nogen  Sindsligevægt  hos  den  ulykkelige 
Stads  Indvaanere,  der  paa  saa  uendelig  mange 
Maader,  næsten  i  ethvert  Forhold,  følte  Kata- 
strophens  Virkninger,  og  til  dem,  der,  navnlig  i 
den  første  Tid,  havde  ondt  ved  at  gjenfinde  Bal- 
lancen,  kan  sikkert  regnes  Joh.  Bruun.  Paa  den 
anden  Side  fik  han  ret  snart  Bistand  af  sit  lette 
Sind  og  bevægelige  Gemyt;  han  fandt  snart  en 
Idræt,  han  kunde  kaste  sig  over;  den' ene  Tanke 

absorberede  den  anden,  og  han  følte  slet  ingen 
Vaklen,  hvor  han  gik. 

Hvad  var  da  nu  hans  Opgave?  Han  var 
bleven  Poet.  Baller  og  Selskabelighed  var  det 
jo  for  lang  Tid  ude  med,  hvorledes  skulde  da  et 
Sind  som  hans  kunne  finde  bedre  Adspredelse  og 
Virksomhed.  Det  var  jo  et  stort  Held,  at  han 
havde  Beroligelsesmidlet  hos  sig  selv.  Han  skaa- 
nede  sig  ikke  heller  for  at  bruge  det. 

Han  havde  været  ude  omkring  for  at  spørge- 
om  Befindendet  hos  alle  Bekjendte,  og  han  kom 
ved  denne  Lejlighed  ogsaa  op  til  sine  gamle 
Venner,  Cancelliraad  Stillings. 

»Naa, «  sagde  Fru  Stilling,  da  han  stod  med 
Hatten  i  Haanden  for  at  gaae  bort  igjen,  ;jeg 
har  siddet  og  ventet  paa,  at  De  skulde  spørge 
til  en  vis  Person,  som  De  alligevel  gaaer  omkring 
og  tænker  paa.  Naa  da,  let  Deres  Hjerte  og 
kom  med  Spørgsmaalet!« 

»Jeg  forstaaer  nok  Deres  Spøg, «  svarede  Joh. 
Bruun.  »Hvorledes  har  den  unge  Pige  fra  Bal- 
lerne det?« 

»Hvorfor  nævner  De  hende  ikke  ved  Navn? 

»Fordi  jeg  ikke  veed  det.« 

»De  er  dog  i  Grunden  kostelig  naiv, <  sagde 
hun  leende.  »Af  mig  skal  De  ikke  erfare  Navnet. 
»O,  vogt  Dig,  mit  Barn,  for  de  falske  Mandfolk! 

Trods  dette  Citat,  lod  hun  dog .  følge  en  lille 
Beskrivelse  af  den  trockske  Families  Tildragelser. 

Joh.  Bruun  hørte  med  stor  Deeltagelse  paa 
Fremstillingen,  navnlig  fordi  den  omfattede  hende, 
hvis  Billede  i  dette  Øjeblik  trængte  frem  i  hans 
Sjæl.  Han  lod  dog  som  Ingenting,  og  nøjedes 
med  at  sende  en  Hilsen,  tilsyneladende  uden  højere 
Varmegrad,  end  den  almindelige  Medfølelses. 

»Fra  den  Tid«  —  siger  han  selv  —  »mærkede 
jeg,  at  der  var  gaaet  Hul  paa  min  Rimepose.« 
Det  var  ham  umuligt  at  søge  nogen  bedre  Ad- 
spredelse end  i  Kampen  med  Riim  og  Rhytmer, 
sommetider  sat  paa  Noder,  og  den  Mængde  af 
poetiske  Projectiler  —  for  endnu  engang  at  tale 
i  Artillerisproget  —  der  i  hin  Periode  støbtes 
og  smeddedes  i  hans  Tankes  Laboratorium,  bleve 
uden  Barmhjertighed  udslyngede  til  alle  Sider, 
blandt  hans  mange  Venner,  af  hvilke  de  Færreste 
slap  fri. 

Jeg  har  liggende  for  mig  to  Bind  i  Manuscript 
af  hans  efterladte  Digte:  »Roser  og  Tornen,  hed- 
der Samlingen.  Roserne  ere  de  mange  Digte  til 
hende,  hvori  slaaes  paa  den  ømme,  erotiske 
Streng;  de  ere  endvidere  en  stor  Mængde  Digte 
og  især  Riimbreve  til  Venner,  samt  endeel  saavel 
varmtfølte  som  muntre  Sange  til  Familiefester. 
Jeg  troer  eengang  før  at  have  anvendt  Ordsproget: 
>Siig  mig  hvem  Du  omgaaes  — «;  jeg  vil  her  — 

istedetfor  Digtene,  anføre  nogle  af  de  Correspon- 
denter,  Samlingen  giver  mig  Oplysning  om;  jeg 
har  lært  det  af  andre  Biographer:  Maribo  (Gros- 
serer), D.  M.  Svendsen  (Districtslæge),  Mourit- 
zen (Cancelliraad,  Kæmner),  v.  Hadeln  (By-  og 
Herredsfoged),  Krøyer  (Præst),  Stilling  (Can- 
celliraad, Fattigdirektør);  Gotfred  From;  Bent- 
zen (Cancelliraad),  Thornam (Cancelliraad,  Læge), 
Winge (Conferentsraad),  HolgerClaussen (Gros- 
serer), Christian  Nyborg;  Svend  Bendsen 
Svendsen;  Hilfling;  Georg  Zink;  Chr. 
Waagepetersen;  Oxenbøll  (By-  og  Herreds- 
foged), Bentzen  (Kammerjunker)  o.  m.  fl.  End- 
videre dannes  »Roserne«  i  denne  Samling  af 
større  Oversættelser,  saasom  af  Runeberg,  Castelli 
og  Andre. 

»Tornene«  derimod  vare  de  Afskedsdigte  og 
Veemodskvad,  hvormed  han,  En  for  En,  ledsagede 
sine  Venner  til  Graven;  han  vedblev  at  flætte 
disse  Tornekrandse  saalænge  til  han  omsider  stod 
alene  og  ingen  Flere  havde  at  synge  over.  Et 
af  hans,  under  den  nævnte  Betegnelse  hørende 
Digte:  »Kuhlaus  Minde«,  blev  ved  en  Sørgefest 
fremsagt  af  Instructcur,  Professor  Nielsen. 

Jeg  har  foran  givet  en  Navnefortegnel.se  over 
nogle  af  Vennerne;  forsaavidt  denne  ikke  ind- 
befatter bekjendte  Personligheder,  bliver  Læseren 
jo  lige  klog.    Hvad  om  jeg  foreslog  et  lille  Besøg 

hos  en  af  de  Nævnte!  Det  kan  selvfølgelig  kun 
skee  billedligt,  ved  en  let  Skizze,  nogle  løst  hen- 
kastede Streger.  Det  bliver  da  Vedkommendes 
Sag,  om  han  kan  forstaae  og  opfatte  min  Tegning: 
Een,  to,  tre  —  disse  3  Streger  skulle  be- 
tyde en  høj  og  mager  Mand,  ikke  smuk,  men 
med  Øjne,  hvoraf  gnistre  Ild  og  Staal:  et  kjærligt 
Hjerte  og  et  ilter  Sind.  Stregerne  ved  Siden 
af  forestiller  et  Par  andre  Personer.  Det  Hele 
skal  være  et  Genrebillede;  men,  desværre,  det  er 
vel  sagtens  ligesaa  uforstaaeligt,  som  de  bekj endte 
Streger,  der  illustrere  Visen: 

»Vil  Du,   vil  Du  med  mig  udi  Marken  gaae? 

[amen,  jamen,  her  skal  tred've  Streger  staae.« 

Altsaa  jeg  tæller  til  Tredive,  saa  kommer  Træk- 
kene frem  af  sig  selv: 

Den  høje  magre  Mand  er  Joh.  Bruun's  ældste 
Ven;  Læseren  kjender  ham;  det  er  Sønnen  af 
Materialsnedkeren  paa  Christiansborg  Slot;  den 
Samme,  der  i  sin  Tid  paastod,  at  Slottet  ikke 
kunde  brænde.  For  Tiden  er  han  Regiments- 
chirurg,  og  Scenen  foregaaer  i  hans  Studere- 
værelse. 

>Jamen,  jamen!  — «  der  er  jo  mange  flere 
Streger  paa  Billedet,  hvad  betyder  Resten? 

I  Forgrunden  seer  man  Joh.  Bruun;  han  med- 
bringer en  stakkels  Vognmandskarl;  Hesten  har 
slaaet  bag  ud   og  spaltet  Fyrens  ene  Kind,    fra 

Munden  til  Øret;  hans  smukke,  fuldstændige 
Tandrækker  ere  forvandlede  til  et  halvt  >Ge- 
biss«,  der  slet  ikke  tager  sig  ud. 

Doctoren:  »God  Dag  og  velkommen,  min 
gode  Ven.     Hvad  bringer  Du  mig  dér?« 

Svar:  »En  af  mine  Karle,  der  er  bleven 
ramt  i  Ansigtet  af  en  Hestesko.  Vil  Du  ikke 
nok  tage  Dig  af  ham  og  forbinde  Saaretr 

Doctoren  (ærgerlig):  »Det  er  den  gamle 
Historie.  Jeg  kjender  Rumlen.  Hvad  S  .  .  .  .  vilde 
Du  paa  den  Galej;  nu  har  Du  det  saa  godt! 
(med  en  Svamp)  Tag  Haanden  bort,  lille  Ven, 
at  jeg  kan  see!  (deltagende)  Vær  ikke  bange, 
vi  skal  nok  faae  Mundlæderet  i  Orden  igjen,  at 
sige  (spøgende)  Tænderne  kan  Du  give  Dine  Børn 
til  at  rafle  med;  dem  faaer  Du  ikke  oftere  Brug 
for.     Naa  da   — !     Vil  Du   bort  med   Haanden ; 

(meget  collerisk)  Afvejen  med  Krallen,  for  S ! 

(blidt)  Det  var  Ret!  Tak  skal  Du  ha'e,  Du  er  en 
rar  En!« 

Spørgsmaal:  »Jeg  tænker,  Du  kan  ind- 
skrænke Dig  til  at  lægge  ham  et  Plaster  paa: 

Docteren  (opfarende):  »Vrøvl!  Du  snakker 
som  Du  har  Forstand  til!  Det  stærkeste  Plaster 
vilde  ikke  holde  bedre  end  det  Stykke  Klatpapir, 
jeg  her  river  itu;  (mild)  kom  her,  lille  Ven!  Sæt 
Dig  i  den  Lænestol,  saa  skal  jeg  strax  være  hos 
Dig. « 

Forbindtasken  tages  frem;  Saxen  faaer  travlt; 
Synaal  og  Traad  holdes  i  Beredskab,  og  med  Eet 
staaer  Lægen,  fuldt  rustet,  foran  Lænestolen,  hvor- 
fra Patienten  ængstelig  har  iagttaget  de  skrække- 
lige Tilberedelser  til  hans  forestaaende  Martyrium. 

Doctoren  (deltagende):  »Naa,  lille  Ven, 
naar  Du  nu  vil  være  flink  og  føjelig,  saa  er  det 
Altsammen  overstaaet  om  et  Par  Minuter;  (med 
stigende  Staccado-Røst)  Hold — paa — hans — Ho'de, 
Jo — han  — nes!  (til  Patienten)  Seer  Du,  jeg  skal 
blot  agere  Skræder  og  gjøre  et  Par  uskyldige 
Sting,  ellers  gavner  Plasteret  ikke;  (med  et  co- 
lerisk  Øjekast  til  Joh.  B.)  Det  maa  jeg  da  vel  vide 
bedst  for  S  .... !  (blidt  til  den  Saarede)  Stakkels 
Mand!  Nu  pænt  ned  med  Hænderne!  Kom  lad  mig 
hjælpe  Dig  at  flytte  dem  — !  Hvad,  Du  vil  ikkel? 
Ah,  saadan;  nu  gaaer  det!  Jeg  skal  ikke  glemme, 
hvor  føjelig  og  rar  Du  er!  — Hold  — paa — Ho'det, 
Jo— han — nes!  —  Saa  luk  nu  Munden  lidt  op,  at 
jeg  kan  komme  til.    Hører  Du,  min  gode  Ven!« 

(Den  improviserede  Assistent  finder,  i  sit  stille 
Sind,  denne  sidste  Anmodning  temmelig  urimelig, 
eftersom  Patientens  halve  Ansigt  danner  et  vidt 
Gab,  der  naaer  til  det  ene  Øre;  han  tager  sig 
dog  vel  ivare  for  at  yttre  Noget;  men  holder, 
saa  godt  han  kan,  fast  paa  Synderens  Hoved.) 

Doctoren   (talende  sig  varm  efterhaanden) : 
Naa  da,   faaer  vi  saa  Munden  op!    Hvad  bliver 

det  til?  Skal  jeg  staae  her  som  en  Nar?  —  Gab! 
at  det  kan  faae  en  Ende!  (med  Eftertryk)  Luk 
Fløsen  op,  for  S....!  —  Saadan!  Nu  kjender 
jeg  Dig  igjen,  min  gode  Ven!  Eet  Sting  endnu, 
Bravo!  Plasteret  paa!  Ein,  zwei,  drei!  Ha,  ha,  ha! 
og  Puh — ha!!  —  Vi  ere  færdige,  fix  og  færdige! 
Gudskelov,  jeg  lider  ikke  den  Skræderéren!  — 
(glad  og  i  en  Tone  som  om  han  nu  først  op- 
dagede Vennen)  Ih,  see  Goddag,  kj ære  Johannes! 
Hvorledes  lever  Du  ?  Sæt  Dig  hen  og  lad  os  faae 
en  gammel  Passiar.  Men,  hør,  siig  først  til  Din 
Kj  øresvend,  at  han  kan  gaae.  --  Stop  lidt,  det 
er  bedst,  at  jeg  selv  besørger  Udskrivningen. 

»Gaae  nu  hjem  og  hold  Dig  nogen  Tid  i  Ro. 
Vær  forsigtig,  at  Saaret  ikke  skal  rive  op  paany, 
tag  smaa  Mundfulde,  læg  Skraaen  til  den  anden 
Side,  og  lad  Pigerne  indtil  videre  kysse  Dig  paa 
venstre  Kind.  Farvel,  min  Ven,  og  staae  Dig 
godt !  (med  dæmpet  Røst)  Og  der  har  Du  3  Mark 
til  Erstatning  for  Tort  og  Svie!  (et  lille  venskabe- 
ligt Puf)  Det  er  jo  Altsammen  skeet  forretnings- 
mæssigt og  i  god  Mening  —  Farvel,  Du!« 

—  Det  har  været  saare  langt  fra  min  Hen- 
sigt, at  » fremstrege <;  noget  Karrikaturbillede  af 
min  Faders  ældste  og  bedste  Ven,  den  fortræffe- 
lige Doctor  S.  Det  er  skeet  Altsammen  forret- 
ningsmæssigt og  i  bedste  Mening,  blot  for  at  vise, 
hvorledes  Hjertet,  naar  det  sidder  paa  rette  Sted, 


177 


tager  Luven  fra  al  Hidsighed,  og  løber  paa  bløde 
Sokker  af  med  Sejren. 

Jeg  burde  vel  egentlig  standse  ved  dette  ene 
»Lægebesøge;  skulde  jeg  paa  lignende  Maade 
aftegne  ret  mange  af  Vennerne,  vilde  jeg  maaskee 
ikke  altid  slippe  heldigt  derfra;  thi  vel  har  jeg  nok 
af  Stof;  men  Vennernes  Descendenter  er  jeg 
bange  for,  og  desuden  kunde  Historien  let  blive 
for  lang. 

—  Kun  et  Par  Ord  om  Dig,  min  Faders 
Ungdomsven,  v.  H.,  der,  som  Auscultant  i  Rente- 
kammeret, var  forlovet  med  hans  tidlig  afdøde 
Søster  og  derpaa  ægtede  min  Oldemoders,  Elisa- 
beth Trock's,  Datter,  min  elskelige  Grandtante! 

Personlig  kjendte  jeg  Dig,  Du  min  ufor- 
glemmelige Onkel !  for  over  et  halvt  Aarhundrede 
siden,  da  Du,  højest  i  Rang  og  Embeclsstilling, 
residerede  i  den  lille  sjællandske  Kjøbstad  F.  — 
Du  staaer  for  mig  som  en  Typus  for  det  da- 
værende Provindskjøbstadslivs  Ejendommelighed. 
Ved  din  urbane  Maade  at  omgaaes  Indvaanerne 
paa,  var  Du  afholdt,  samtidig  med  at  Alle  og 
Enhver  saae  op  til  Dig  med  skyldig  Agtelse  og 
lydig  Frygt. 

Du  var  Normand  af  Fødsel,  talte  langsomt, 
bredt  og  med  Betænksomhed;  men  til  Gjengjæld 
skuffede  Dig  hverken  dit  Judicium  eller  dit  Øjes 
Seekraft.      Naar  Du   havde  afsagt  din  Kjendelse, 

Gjenncra  hundrede  Aar.  12 

stod  den  fast.  —  Ude,  langt  borte  til  Søes,  viste 
sig  en  Sejler,  men  Du  —  og  det  var  en  vigtig 
Deel  af  din  daglige  Dont  —  kunde  med  Bestemt- 
hed, efter  Flagene,  afgjøre,  hvad  »Landsmand) 
Skibet  var.  Dit  Votum:  »Det  er,  F.  hk.  m.! 
en  Svensker,  en  Normand,  en  Englænder  eller 
desl.,  turde  Ingen  bestride,  skjøndt  Du  undertiden 
i  Lodsernes  Tavshed  troede  at  høre  en  indvendig 
Modsigelse,  der  da  bragte  Dig  til  at  gjentage 
din  Paastand  med  større  Iver  og  Aplomb,  og, 
syngende  lidt  mere  paa  hardangersk  end  sædvan- 
lig, gjentage:  »Det  er,  F.  hk.  m.!  en  Normand, 
siger  j  eg!« 

Dit  fornemste  Arbejde  i  Sommersaisonen, 
kjære  Onkel!  —  jeg  taler  ikke  om  dit  Embeds- 
fag  —  var  dog  paa  Klubdagene  i  Gjæstgiver- 
gaardens  Have!  Hvor  mange  Halse  har  jeg  ikke 
seet  strække  sig  over  Plankeværket  for  at  spejde 
efter  dit,  med  gravitetiske  Skridt,  afmaalte  Komme  ? 
Ingen  kunde  eller  turde  føre  Kegleregnskabet  uden 
Du,  og  naar  Du  saa  havde  naaet  Maalet,  med 
hvilken  Tillidsfuklhed  indtog  Du  da  ikke  dit  Sæde 
ved  den  noget  ophøjede  Tavlepult!  Jeg  hører  Dig 
endnu  gjentage  Udraabet:  Otte  om  Kongen! 
»Alle  Ni!«  »Tre  Skjæve!«  »Forreste  Hjørne! 
o.  s.  v.  —  Selv  spillede  Du  ikke  —  det  vilde 
neppe  have  sømmet  sig!  —  men  Norsk -Arabisk 
kunde  Du  regne,  trods  Nogen,  og  ved  dit  bestan- 


179 


dige  »Skriveri  af  og  paa«,  var  Du  istand  til  at 
fortynde  »en  Pot«  i  det  Uendelige,  og  bringe 
Gemytterne  i  den  yderste  Spænding. 

Lykkelige,  idylliske  Kjøbstad  F.  for  halv- 
tredsindstyve Aar  siden!  —  Nu  er  Du  forlængst 
hjemfalden  til  Tidens  Materialisme !  Det  alminde- 
lige Rigsdagskævl  har  dræbt  Dig ;  din  Gemytlighed 
tilhører  kun  Traditionen! 


Uhret  fortsatte  ustandset  sit  Dik-dak!  Det 
var  Tiden,  som  skred  frem  med  ensartet  Tridt. 
Den  gik  ikke  længer  med  Pidsk  i  Nakken  og 
Snustobak  i  Vestelommen;  men  indenfor  Kjøben- 
havns Volde  bar  den  Flor  om  Hjerterne  og,  i 
Flaadens  udplyndrede  Leje,  Flag  paa  halv  Stang. 
Handel  og  Vandel,  Sang  og  Latter  stod  stille  og 
forstummede,  ligesom  i  fordums  Dage  Fru  Loth, 
og  dog  gik  Tiden  sin  Gang,  som  om  den  slet 
ikke  ændsede  nogen  Slinger.  Det  var  forresten 
ikke  blot  Hovedstaden,  men  det  hele  Land,  som 
mærkede  denne. 

Hvad  hjalp  det,  at  see  suur  ud  og  hænge 
med  Vingerne?  Det  Skete  var  jo  nu  engang 
skeet;  det  hørte  Fortiden  til  og  stod  ikke  mere 
til  at  ændre ;  bedre  at  stramme  Modet  op  og  lade 
som  Ingenting  —  dessnarere  vilde  Alt  skride  til- 
bage i  den  slupne  Gænge. 

Saaledes  raisonnerede  Mange,  og  saaledes 
tænkte  Joh.  Bruun;  han  passede  med  Ihærdighed 
sine  Vers,  men  forsømte  desuagtet  ingenlunde  sin 
Hverdagsdont.  -Det  rullende  Hjuh  -  ikke  blot 
Tidens  —  var  allerede  paany  i  ret  livlig  Gang, 
og  han  trøstede  sig  ved  Uhrværkets  Dik-dak! 
som  den  Bedste. 

Da  begav  det  sig,  at  han  sad  ved  sin  Pult 
og  »smeddede«  paa  et  Brev  til  en  fraværende- 
Ven.  Det  var  Natten  mellem  den  5te  og  6te 
Februar  1809.  Saa  faldt  Helliggejstes  Taarnuhr 
ind  med  sit  drønende  Midnatslag,  og  saa  begyndte, 
efter  gammel  Sæd,  Kogleriet. 

Ligesom  det  var  gaaet  med  Mettes  Ærter, 
saaledes  gik  det  nu  ogsaa  med  hans  Vers;  Ri- 
mene vilde  ikke  » mænge  sige  Hver  Gang,  han 
greb  efter  en  poetisk  Tanke,  var  det  ligesom  han 
slog  Haanden  i  en  Klump  Kviksølv;  den  deelte 
sig,  blev  til  usynlige  Kugler,  og  vendte  saa  igjen 
sporenstregs  tilbage  til  sin  Skikkelse  af  Klump, 
Han  kom  ikke  videre.  Det  var  Kogleriet;  men 
det  blev  værre  endnu. 

Hele  hans  tænkende  Jeg  klumpede  sig  sam- 
men til  en  eneste  Attraa;  Kviksølvet  steeg  —  jeg 
veed  ikke  ad  hvilken  gjennemsigtig  Vej  —  og 
viste,  at  Poetens  Hjertevarme  var  naaet  30  Streger 
tilvejrs  paa  den  réaumurske  Trappescala;  det  Sted, 
hvor  Kogepunktet  sidder,  blev  nøjagtig  markeret. 

Johannes  Bruun  trak  Vejret  tungt.  »Nu  eller 
aldrig!«  tænkte  han;  og  saa  skrev  han  i  Nattens 
Time  et  Brev,  konstløst  og  uden  Riim,  men  saa- 
meget  desto  sandere  i  Indhold  og  Poesi.  —  Det 
var  til  hende,  den  unge  Pige  fra  Boldhusgade, 
Ballets  Stjerne  —  kort  og  godt:  det  var  et  Frier- 
brev, hvori  han  forsikkrede  den  næsten  Ubekjendte 
om  sin  Kjærlighed  og  bad  om  hendes  Haand. 

Da  han  havde  lagt  Brevet  sammen  og  skrevet 
udenpaa  til  »Velædle  Jomfru  Brondt«,  var  Kogle- 
riet og  dets  Stund  forbi.  Han  medtog  sin  Billet- 
doux,  lagde  den  under  Hovedgjærdet,  sov  sødt 
og  drømte  behageligt  Resten  af  Natten,  og  da 
Morgen  kom,  maatte  hans  træskotrædende  Jens 
afsted  som  zephyrlet  Budbringer  i  Amors  Tjeneste. 

Først  efter  halvandet  Døgn,  altsaa  en  heel 
Evighed,  kom  Stilling  med  Svaret.  Modtageren 
vidste  allerede,  hvorledes  det  lød,  han  havde  læst 
det  i  Overbringerens  Anstrængelse  for  at  simulere 
Alvor  og  Bekymring. 

Naa,  stakkels  Ven!«  sagde  Stilling.  »Hvor- 
ledes har  man  det  saa?  Jeg  har  faaet  et  Brev  til 
Dig;  jeg  veed  ikke  fra  hvem  det  er,  aner  det 
ikke  heller;  jeg  fik  det  af  min  Kone,  som  meente, 
at  Du  nok  vilde  være  istand  til  at  læse  Indholdet 
som  en  Mand.  Hun  talte  forresten  Noget  om 
Sommerfugle  og  Blomsterstøv,  noget  Pokkers  høj- 
travende Noget,  som  jeg  ikke  forstod.    Jeg  skulde 

forberede  Dig  lempeligt,  sagde  hun;  det  troer  jeg 
ogsaa  at  have  gjort.  Er  Du  belavet  paa  det 
Værste?    Her  har  Du  Brevet!« 

Jo  pyt!  Adressaten  havde  ikke  ladet  sig  narre. 
»Evig Deres!«  stod  der  forneden.  — Min,  min!! 
»Ja,  ganske  vist,  det  staaer  der!  Men  saa  maa  jeg 
jo  derhen  strax!«  sagde  han  til  sig  selv.  Det 
vil  blive  et  løjerligt  Besøg,  det  første;  især  hvis 
jeg  dumper  lige  ind  til  Bedstemoderen  eller  Tan- 
terne ! « 

Stilling  var  allerede  borte,  og  afsted  foer 
Elskeren.  Det  første  Møde  gik  heldigt  nok.  Hun 
havde  lyttet  og  hørt  ham  komme;  det  lettede 
Overgangen;  hele  Familien  tog  hjertelig  imod 
ham.  —  Da  randt  det  ham  i  Hu,  at  man  hjemme 
endnu  ikke  kjendte  Nyheden;  man  bad  ham,  ikke 
at  opsætte  denne  vigtige  Side  af  Sagen,  og  da 
han  villig  indrømmede  Rigtigheden  heraf,  greb 
han  sin  Hat  for  at  gaae. 

»Skulde  man  troe  det«  —  udbryder  han  selv, 
»nær  havde  jeg  i  Skyndsomheden  glemt  det  første 
Kys!  Hvem  der  bragte  mig  til  at  huske  derpaa, 
veed  jeg  ikke;  men  jeg  fik  det  —  ja,  med  Renter 
oven  i  Kjøbet. « 

Hjemme!  —  Det  kan  nok  være,  at  der  blev 
sat  alvorlige  Ansigter  op  ved  denne  uventede 
Meddelelse. 

»Bringer  hun  Noget  til  fælles  Bedste  r  -  spurgte 
Papa. 

»Faaer  hun  idetmindste  et  godt  Udstyr?«  var 
Mamas  Spørgsmaal. 

;  Ak,  nej!«  lød  det  forknytte  Svar.  Ingen 
af  Delene!  Hendes  Moder  er  død;  hendes  Fader 
er  Pensionist  og  boer  i  Jylland;  hun  er  her  hos 
ubemidlede  Slægtninge!« 

»Ja  saa!«  sagde  Gamle  Bruun.  »Det  er  jo 
en  pæn  Historie!  Johannes,  hvad  har  Du  gjort?  — 
Et  glat  Ansigt  gaaer  snart  i  Folderne;  Reden 
bliver  fuld,  og  af  Kildevand  og  Kjærlighed  kan 
man  ikke  leve  længe!  Det  kunde  Du  have  gjort 
bedre!  Bare  Du  ikke  kommer  til  at  fortryde  dit 
Iilsind.  —  Jeg  bryder  mig  ikke  om  at  see  hende!« 

»Jeg  har  intet  Udstyr  til  din  Kone!«  sagde 
Moderen  hovedrystende. 

»Man  ligger  som  man  reder!«  istemte  Fatter 
og  traadte  Gulvet  haardt,  idet  han  gik  frem  og 
tilbage. 

Men  nu  blandede  sig  den  Haardtbetrængtes 
Sødskende  i  Sagen;  hver  for  sig  plaiderede  de 
hjerteligt  og  tungefærdigt  til  Forsvar  saavel  for 
Broderens  Handlemaade,  som  for  den  unge  Pige, 
han  havde  kaaret  sig  til  Livsledsagerinde.  De 
kjendte  hende  Alle  af  Omdømme  og  Udseende, 
og  hun  havde  vundet  deres  Hengivenhed  og  Tillid. 
Desuden  fremhævede   en   af  Søstrene  stærkt,    at 

Penge  og  Medgift,  Intet  betød,  i  Sammenligning 
med  de  Egenskaber,  der  kræves  af  en  trofast 
Ægtefælle  og  dygtig  Husmoder.  Penge  kunde 
smutte  bort  mellem  Fingrene  hurtigere  end  Kilde- 
vand, om  det  saa  skulde  være! 

Der  stod  de  to  Gamle!  Det  var  aabenbart, 
at  de  følte  deres  Sag  tabt.  —  Skallen  var  bri- 
stet, og  indenfor  sad  den  bløde  Kjærne. 

»Naa,  naa!«  sagde  Papa.  »Lad  det  da  være 
godt!  I  sige,  at  jeg  har  Uret,  saa  har  jeg  det 
vel  ogsaa.  Jeg  skal  stræbe,  at  komme  fuldstændig 
til  denne  Erkjendelse;  og  det  vil  Moder  ogsaa 
nok;  vi  ville  overveje  Tingen  i  Forening!  —  Jo- 
hannes, Du  kan  gjerne  bringe  din  Kjæreste  her- 
hen, naar  Du  vil;  jeg  skal  hverken  gjøre  hende 
Fortræd  eller  skræmme  hende. 

Saaledes  ryddedes  det  Anstød,  hvis  Tilværelse 
Elskeren  havde  anet  og  frygtet,  hver  Gang  han 
tænkte  sig  Livsspørgsmaalet  løst  efter  hans  Hjertes 
Forskrift. 

Jeg  behøver  vel  neppe  at  sige,  at  da  han 
næste  Dag  fremstillede  sin  Brud,  og  denne  skjøn, 
undseelig,  mild  og  kjærlig  stod  foran  de  tilkom- 
mende Svigerforældre,  viiste  sig  Vejen  allerede  saa 
ryddet  og  glat,  at  der,  i  Modsætning  til  Fortræd 
og  Skræmsel,  kun  kom  hende  hjertelig  Venlighed 
imøde. 

Nogle  faa  Maaneder  forløb;  Gamle  Bruun  og 
hans  Hustru  saae  og  talte  jevnlig  med  Sviger- 
datteren, som  ikke  havde  behøvet  halv  saa  lang 
Tid  til  at  erobre  deres  Hjerter.  Der  var  en  Plan 
i  Gjære;  det  var  tydeligt  nok  at  mærke  paa  Fatter; 
han  havde  forskjellige,  hemmelige  Sammenkomster 
med  sin  Procurator;  men  Døren  til  Værelset,  hvor 
Forhandlingerne  skete,  blev  tæt  tillukket,  og  kun 
Formodningen  blev  ladet  ude,  at  den  kunde  ymte 
om,  hvad  der  foregik. 

En  Dag  blev  der  kaldt  ud  af  Døren  paa 
Johannes. 

Hør  nu,  min  Søn,«  sagde  gi.  Bruun;  »din 
Moder  og  jeg  ere  enige  om,  at  trække  os  tilbage 
til  Fordeel  for  Dig  og  din  vordende  Hustru.  Vel 
ere  vi  endnu  Begge  baade  raske  og  rørige,  som 
Du  veed,  men  det  hjælper  ej  at  stampe  imod 
Braadden.  Om  ikke  ret  længe  ville  vi  dog  faae 
den  at  føle.  Altsaa,  vi  ville  ikke  gaae  Eder  i 
Vejen.  Du  har  jo  naaet  en  passende  Alder  til 
at  staae  paa  egne  Been;  Du  er  prøvet  i  Livets 
Skole,  og  har,  navnlig  i  den  senere  Tid,  viist 
Interesse  for  dit  Fag;  dertil  kommer,  at  vi,  din 
Moder  og  jeg,  har  forsonet  os  med  dit  Valg  af 
Livsfælle. 

De  Papirer,  jeg  her  overrækker  Dig,  ere 
lovformelige  Salgsdocumenter,  ifølge  hvilke  jeg, 
uden  at  forurette  dine  Sødskende,  sælger  og  over- 

drager  Dig  saavcl  Bedrift  som  Ejendomme,  imod 
at  Du,  indtil  Betaling  skeer,  ialtfald  saa  længe 
din  Moder  og  jeg  lever,  forrenter  Summen,  og 
opfylder  os  Betingelsen  om  fri  Bolig  for  Livstid 
paa  iste  Sal  til  Gaden. 

Læs  nu  Papirerne  igjennem,  og  bifalder  Du 
Indholdet,  saa  lad  dem  faae  dit  Navns  Underskrift. 
Har  Du  derimod  nogen  Indsigelse  eller  Bemærk- 
ning at  gjøre,  saa  kom  strax  med  den,  at  den 
kan  blive  tagen  i  Betragtning,  medens  det  endnu 
er  Tid!« 

Johannes  følte  sit  Øje  blændet  af  Taknemmelig- 
hedens Taarer  medens  han  læste.  Alt  var  nu  hans. 
Han  ilte  til  Underskriften  og  beseglede  den  ind- 
gaaede  Pagt  med  et  varmt  Kys  til  Fader  og 
Moder. 

Nøjagtig  paa  den  bestemte  Dag  traadte  Over- 
eenskomsten  i  Kraft.  Forældrene  flyttede  ind  i  den 
nye,  betingede  Lejlighed,  og  Sønnen  lod  indrette 
den,  de  havde  forladt,  til  sin  forestaaende  Menage. 

Den  2den  Decbr.   1809  stod  Slaget. 

Brudeparret  og  dets  Allernærmeste  kjørte, 
uden  Optog,  til  Frederikskirken  paa  Christians- 
havn, hvor  Vielsen,  sagtens  i  Betragtning  af 
» Grandmama  <.  blev  foretagen  paa  Tydsk  af  Pa- 
stor Maszman,  den  Samme,  der  havde  confirmeret 
den  unsre  Piee. 

Var  Slutningsfesten  end  tarvelig,  var  den  dog 
meget  animeret.  Hele  Selskabet  fulgte  Parret  til 
dets  Bolig.  »Men,<  siger  min  Fader  i  sine  efter- 
ladte Optegnelser,  »da  vi  tilsidst  savnede  min 
Fætter  Mouritzen  og  nok  anede,  at  han  havde 
udspeculeret  noget  »Overordentligt«,  som  det  vist 
vilde  være  bedst  at  forpurre,  blev  der  søgt  efter 
ham  i  alle  Kroge,  indtil  han  endelig  blev  funden 
under  Brudesengen,  hvorfra  han  blev  udjagen  med 
Hug  og  Stød.« 


—  Jeg  overspringer  aldeles  Capitlet :  Huslig 
Lyksalighed.  Det  være  nok,  at  sige,  at  den 
sad  trolig  til  Huse  indtil  d.  i.  Marts  1858,  da 
den  kjærligste  blandt  Hustruer  og  bedste  blandt 
Mødre  forlod  denne  Verden,  hvor  Regn  og  Sol, 
Nat  og  Dag  ufravigeligt  vexle. 


En  Morgenstund  i  18 10  kjørte  Fader  og  Søn 
ud  i  den  Hensigt,  »at  see  paa«  Bellahøj's  Jorder, 
som  vare  at  faae  i  Forpagtning ;  men  da  de  under- 
vejs erfarede,  at  i  Uttersløv  By  blev  holdt  3die 
Auction  over  en  god  Bondegaard,  opgave  de 
deres  første  Forsæt  og  styrede  derhen.  Skjæbnen 
havde  sin  Finger  med  i  Spillet;  det  prøvende  Øje, 
som  skulde  have  været  brugt  Andetsteds,    havde 

allerede  overskuet  Bondegaardens  Ager  og  Eng, 
og  det  fandt  sig  opbygget  ved,  hvad  det  saae. 

Der  skredes  til  Auctionsbordet.  Det  var 
netop  i  »det  ellevte  Kvarteer«,  som  man  siger, 
og  Auctionarius  stod  med  opløftet  Hammer:  In- 
gen højere,  ingen  højere?  Tredie  Gang!  Endnu 
bestandig  nølede  Hammeren;  men  heldigvis  kom 
det  ikke  an  paa  »det  tændte  Lyses  egen  Ud- 
slukkelse«,  saaledes  som  ved  Auctionen  i  1679; 
Bums!  der  faldt  den  omsider:  Punctum!  det  lød 
næsten  som  et  Dommedags:  Dixi! 

Johannes  Bruun  havde  været  Højstbydende 
med  4950  Rdlr. 

Endnu  knagede  Bankeaanden  i  Bordpladen, 
da  en  Stemme,  fra  en  anden  tilstedeværende  Lieb- 
haver,  lod  sig  høre  med:   »5000  Rdlr.  I 

Budet  var  spildt  —  en  »Røst  fra  Graven«!  — 
Dette  Post  hoc  kom  fra  kgl.  Skuespiller  Heger, 
der  paa  hin  Tid  havde  til  Vane,  at  møde  ved 
alle  Ejendomsauctioner,  baade  store  og  smaa, 
men  altid  faldt  forsilde  ind  efter  Stikordet,  med 
sin  Replik. 

Han  paastod,  ved  denne  som  ved  alle  andre 
lignende  Lejligheder,  at  han  var  »faldet  ind  i 
rette  Tid;  der  udviklede  sig  en  Strid  mellem  de 
agerende  Parter,  og  Comedien  var  i  fuld  Gang, 
da  Stokkemændene,  disse  Baggrundens  Statister, 
skrede  ind  med  deres  Kjæppe  og  afgjorende  Vota: 

Det  laveste  Bud  havde  sejret!  —  Følgen  var,  at 
den  uheldige  Akteur  forlod  Scenen  i  Vrede,  og  at 
Medspilleren  blev  alene  tilbage,  svingende  Trium- 
phens Palme.  (Smukkere  kunde  dette  vel  neppe 
være  sagt.)  For  en  forholdsviis  billig  Penge,  blev 
saaledes  Løjtnant  Johannes  Bruun  indskreven  Gaard- 
ejer  i  Byen  Uttersløv. 

(Lad  mig  foregribe  Tiden  med  et  Par  herhen 
hørende  Bemærkninger.  Gaarden  blev  efter  dens 
nye  Herskerinde  kaldet:  »Hendrines  Trøst«; 
den  mistede  en  Deel  af  de  avlsgaardagtige  Uskjøn- 
heder,  og  blev  —  alt  som  Aarene  skrede  frem  — 
en  Kilde  til  Trøst  og  Glæde  for  den  hele  opvox- 
ende  Familie.  Ligesom  Boligen  inde  i  Staden, 
saaledes  blev  ogsaa  dette  Sommeropholdsted  en 
gjæstfri  Søndags-Samlingsplads  for  Ungdom,  Dan- 
nelse og  Intelligents.  Jeg  undlader  med  Flid  at 
anføre  Navne ;  men  af  den  nuværende  ældre  Slægt 
lever  Adskillige,  som  udentvivl  ville  sande  mine 
Ord.) 

I  toogtredive  Aar,  indtil  1 842,  vedvarede  dette, 
da  kom  Døden  brat  og  holdt  her  sit  Indtog,  saa 
at  Gaarden  kort  efter  med  Smerte  blev  forladt 
og  givet  Hammerslaget  til  Pris.  —  Gud  havde 
selv  hævet  Forpagtningen  for  den  unge  Landmand, 
Familiens  næstyngste  Medlem,  og  kaldt  ham  til 
lysere  Egne.  — 

—  Jeg  har,  som  sagt,  foregrebet  en  lang  Pe- 
riode, og  maa  atter  vende  tilbage  for  nogenlunde 
at  kunne  følge  den  chronologiske  Orden. 

Først  i  18 1 2  kjøbte  Joh.  Bruun  af  fire  Sød- 
skende  Wick  de  2  sidste  Huse  (Matr.  Nr.  14  og 
15),  der  endnu  dengang  ejedes  af  Fremmede  i 
»D.  Sk.  G.«,  saa  at  dennes  Rest  af  Gadetilværelse 
egentlig  først  da  ophørte. 

Overeensstemmende  med  Vedkommendes  Na- 
turel, blev  der  nu  indført  System  i  enhver  Green 
af  de  forskjellige  Administrationer.  For  Hoved- 
stadsbedriftens Vedkommende  blev  der  bl.  A. 
indenfor  »David  Skolemesters  Gaards«  Enemærker 
coloniseret  alle  til  Vognfabricationen  nødvendige 
Haandværkere ,  saasom  Grovsmed  og  Klejnsmed, 
Karethmager  og  Hjulmand,  Maler  og  Lakerer, 
Sadelmager  og  Tapetserer  etc.  etc.  Spørg  engang 
»Drengene«  fra  en  vis,  nu  fjernliggende  Periode, 
baade  Gaardens  egne  og  hele  Kvarterets  — 
Lorck'er,  Groth' er,  Klejn'er,  Saxild'er  o.  s.  v.  — 
om  de  mindes  den  herlige,  sindrigt  construerede 
»Elevator«,  der  ganske  vist  var  bestemt  til  at 
føre  de  under  Arbejde  værende  Vehikler  fra  Etage 
til  Etage,  o :  fra  Værksted  til  Værksted,  indtil  de, 
fuldfærdige,  endte  deres  nedadgaaendc  Luftsejl- 
lads,  ved  at  løbe  af  Stablen,  men  som  tillige  var 
det  bedste  Stykke  Legetøj,  der  fandtes  i  hele 
Hovedstaden.    —    Spørg    dem,     om    de    mindes 

>  Hejseværket  i  David  Skolemesters  Gaard«,  og 
de  ville  Alle  med  een  Mund  svare  Ja. 

Foruden  det  højst  interessante  Pakhuusloft 
med  dets  store  Tranbeholdere  —  mystiske  Skibs- 
raabere,  der  vare  forsynede  med  Bund  —  de  høje 
Stabler  af  Hjulfælge  og  Nav,  Jernstænger,  Fineer, 
Planker  o.  s.  v. ;  disse  smørlignende  Smørelse- 
beholdninger, alt  omgiven  af  den  ejendommelige 
Duft  af  Mineralia  og  Vegetabilia,  der  endnu  fore- 
svæver min  Sands  —  thi  ogsaa  Lugten  kan  be- 
vares i  Erindringen  —  foruden  Alt  dette,  vil 
jeg,  for  en  Fuldstændigheds  Skyld,  og  trods  de 
lange  Sætninger,  jeg  er  kommen  ind  paa,  endnu 
nævne  de  fyldte  Havrelofter,  hvor  Rotterne  i 
hundredvis,  uindbudne,  holdt  Spiseqvarteer,  naar 
de  ikke  fik  Besøg  af  Kattene,  der  ellers  til  Stadig- 
hed holdt  Familieetablissementer  og  støjende  Kjær- 
ligheds-Rendezvous'er paa  de  ligeoverfor  liggende 
Hø-  og  Halmlofter.  Tænker  man  sig  til  Alt  dette : 
Staldene  og  Vognskurene,  og  især,  hvis  man  tæn- 
ker sig  det  saa  idealt  som  jeg  seer  det  i  Virkelig- 
heden, gjennem  Barnelivets  Forstørrelsesglas,  saa  — 
ja  saa  fortryder  man  ikke,  at  have  fulgt  mig  paa 
denne  lille  Excursion. 

Naar  »Højrehaanden«,  Anders  Christensen, 
ikke  stod  med  Uhret  i  Haanden  etsteds  i  Gaar- 
den,  sad  han  ganske  vist  i  Port-Contoiret  ved  sin 
store  Bestillingsbog,   røgte  sin  Pibe  og  studerede 

Kjøbenhavns  privilegerede  Vejviser,  der  alt,  siden 
salig  Agent  Holcks  Dage,  var  bugnet  til  det 
uhyre  Format  af  en  Nutids  Psalmebog.  Og  her- 
med har  jeg  udtalt  mig  om  Bedriften. 

For  Landejendommens  Vedkommende  om- 
fattede »Systemet';  baade  Praxis  og  Theori.  Sidst- 
nævnte krævede  Anskaffelsen  af  et  fuldstændigt, 
landoeconomisk  Bibliothek:  Bøger  og  Tidsskrifter. 
Danske,  tydske,  franske  og  svenske  Agronomer 
leverede  dertil  deres  rigelige  Bidrag.  Der  blev 
studeret  og  noteret,  bagefter  construeret  og  tilsidst 
laboreret.  Hvad  der  nutildags  muligvis  lyder  hver- 
dagsagtigt eller  er  forglemt,  var  dengang  i  mange 
Tilfælde  nyt  og  uprøvet. 

Markens  Omfordeeling  i  andre  Sædskifter,  var 
en  Følge  af  det  nye  System.  Der  blev  brakket, 
reoléret,  exstirpéret,  grøftet,  drainet,  bred-,  smal- 
og  maskinsaaet  o.  s.  v. ;  nye  Sædarter  bleve  op- 
tagne og  indførte:  Gullerødder,  Kaalerabi,  Ræd- 
diker, Mais  —  altsammen  agerviis;  Laden  blev 
nedreven  og  opført  i  rundbuet  Stiil,  alle  Slags 
Maskiner:  Tærske-  og  Hakkelsemaskiner  samt  et 
heelt  Mølleværk,  bleve  satte  i  Gang,  og  Høsten 
blev  udført  efter  nye  Regler.  —  Bønderne,  som 
ikke  kjendte  og  ikke  vilde  kjende  anden  Drifts- 
maade  end  den  urgamle,  den  der  var  gaaet  i  Arv 
fra  Fader  til  Søn  —  Gud  veed  i  hvormange  Led  — 
stak  Hovederne  sammen   og  saae  hovedrystende 

paa  alle  »disse  nye  Konster«.  »Det  tager  en 
Ende  med  Forskrækkelse!«  sagde  de. 

Staldens  25  Køer  vare  kaarne  efter  Rage- 
system; de  fik  hver  sit  Navn,  og  der  blev  — 
idetmindste  for  en  Tid  —  holdt  »Journal  «  over 
hver  Enkelts  Productionsevne.  Mælken  blev  slaaet 
op,  forsøgsvis,  snart  i  dybe,  snart  i  flade  Fade, 
snart  i  Leer-  og  snart  i  Træbeholdere,  og  der 
blev  kjærnet  Smør  paa  mange  forskjellige  Maader 
—  hvor  kan  jeg  stakkels  Lægmand  vide  Besked 
om  alt  dette?  —  Jeg  skal  af  denne  Grund  langtfra 
gaae  i  Rette  med  Lærebøgerne,  jeg  veed,  som 
sagt,  ingen  Besked,  men  det  staaer  for  mig  som 
en  Anelse,  at  hines  Viisdom  ikke  altid  var  paa- 
lidelig. 

Min  Moder  havde  til  sin  Husholdning  Ind- 
tægten af  Køerne;  i  en  vis  Forstand  »skummede 
hun  altsaa  Fløden«;  hun  gjorde  hovedbrydende 
Regnskaber  med  Mælkekudsken,  der  paa  sin  Side 
destillerede«  Productet  —  det  var  nu  hans  Sy- 
stem —  og  foranledigede  hyppige  Klager  fra 
Consumenterne.  Der  blev  sat  Laas  for  og  bag 
paa  Blikkanderne;  men  ligemeget  hjalp  det.  — 
Den  Slags  Calamiteter  ere  vist  uundgaaelige  ved 
et  Landbrug;  min  Moder  burde  have  taget  sig 
Sagen  lettere. 

Og  nu  endelig  »Hendrines  Trøst',  betragtet 
fra  mit  Standpunkt:   Haven  med  dens  offervillige 

Gjennem  hundrede  Aar.  1 1 

Frugttræer,  Jordbærbedde,  Stikkelsbær-  og  Ribs- 
buske   ,  og  saa  om  Søndagen,  naar  stundom 

den  ene  Vogn  efter  den  anden  rullede  ind  i  Gaar- 
den ;  naar  Ungdom  og  Glæde  var  samlet,  naar  Sel- 
skabet drog  tilfods  gjennem  den  fredelige  Bondeby, 
forbi  Gadekjæret  med  dets  talrige  Forsamlinger 
af  Ænder  og  Gjæs,  ad  Markvejen,  gjennem  de 
yppige  Kornmarker  og  over  Stierne  gjennem  de 
blomstrende  Enge  til  » Tjørnehøj«,  eller  til  Søborg 
Mose  —  hvor  var  her  da  ikke  herligt!  Stedet 
laae  rigtignok  ikke  paa  Parade  ud  til  den  støvede 
Strandvej;  men  paa  den  anden  Side  var  Marken 
endnu  ikke  skæmmet  af  den  Proletarby,  der  nu  næ- 
sten gjør  Navnet  Utter  si  øv  til  en  uhyggelig  Lyd. 
Naar  den  fieerstemmige  Sang  paa  Tjørnehøj 
forstummede,  og  Aftenklokken  fra  den  noget  fjernt- 
liggende Brøndshøj  Kirke  kaldte,  da  vidste  man, 
at  Mo'er  havde  Aftensbordet  parat,  saa  blev  der 
gjort  Omkring,  saa  blev  der  spist  og  leet;  og 
Idyllen  var  ikke  til  Ende  førend  Vognene  atter, 
i  den  sildige  Aften,  vare  kjørte  for  Døren,  vare 
fuldtpakkede  og  »Godnat«  i  alle  Tonarter,  baade 
i  Discant  og  Bas,  havde  gjenlydt  over  hele  Utters- 
løv  By.  —  Helas!  ils  sont  passée,  les  beaux  jours! 


Min  Faders  oftere  omtalte,    af  flere  Tusinde 
Bind     bestaaende     Bibliothek,     indtog     samtlige 

Væggepladser  i  et  eget  Værelse,  kun  var  der  fra 
dette  adskilt  en  Gjennemgang,  der  ad  en  Tremme- 
væg fik  sit  Lys  fra  Bibliotheket.  Bogskabene  vare 
ligeledes  forsynede  med  Tremmedøre,  der  ikke 
kunde  lukkes  op;  men  lode  sig  skyde  tilside. 
Kun  i  den  omtalte  Lysvæg  ud  til  Gangen  —  der 
førte  ind  til  Beboelseslejligheden  -  sadde  Trem- 
merne saa  vidt  fra  hinanden,  at  man  til  Nød  kunde 
presse  en  Haand  igjennem. 

Blandt  Joh.  Bruun's  Kunder  kunde  regnes 
Digteren  Adam  Oehlenschlæger;  men,  hvad 
der  nok  skal  være  ejendommeligt  for  Digternaturer, 
han  var,  mildest  talt,  ikke  prompte  til  at  betale 
sin  Kjøreregning,  der,  uagtet  gjentagne  høflige 
Paamindelser,  var  løben  op  til  flere  hundrede 
Rigsdaler. 

—  En  Dag  ringede  det  paa  Ydredøren,  og 
Pigen  gik  ud  for  at  lukke  op. 

»Hvem  er  det?«  spurgte  Joh.  Bruun,  da  Pigen 
kom  tilbage. 

»Jeg  veed  ikke, «  lød  Svaret,  » efter  Udseendet 
at  dømme,  er  det  en  fattig  Kone,  som  vil  tigge; 
hun  bærer  en  Kurv  paa  Armen.« 

»Hvor  gjorde  Du  af  hende,  Sophie?« 

»Jeg  lod  hende  staae  udenfor,  paa  Trappen. « 

» Godt ! « 

Nogen  Tid  efter  gik  Husets  Herre  ganske 
sindig    ud    for   at   see,    hvem   det  var,    idet  han 

undervejs  raslede  med  nogle  Smaapenge,  han 
havde  løse  i  Lommen,  og  som  han  tænkte  sig, 
skulde  være  Midlet  til  at  klare  Sagen.  -  -  Men, 
hvor  forbausede  blev  man  ikke  inde  i  Stuen,  da 
der  strax  efter  i  Sideværelset  hørtes  en  Skrabenud 
og  en  Gjørenundskyldninger,  der  nær  aldrig  havde 
faaet  Ende. 

Omsider  gik  Den,  der  havde  foranlediget 
dette  besynderlige  Optrin,  og  da  hun,  med  Buk, 
Skrab  og  Complimenter,  var  bleven  ledsaget  heelt 
ned  ad  Trappen  og  et  langt  Stykke  ud  i  Gaarden, 
vendte  Fatter  tilbage  til  Dagligstuen,  hvor  han 
strax  blev  overfalden  med  utaalmodige  og  nys- 
gjsrrige  Spørgsmaal  om  hvem  den  tarvelig  ud- 
seende Dame  havde  været? 

»Ja,  tænk  engang,  hvilken  Skandale,  at  den 
dumme  Sophie  lod  hende  blive  staaende  ude  paa 
Trappen!« 

»Hvem  var  det  da?  Var  det  maaskee  en  for- 
klædt Prindsesse?«    løde  det  ironiske  Spørgsmaal. 

»Højere  op,  højere  op!<;  raabte  han. 

»Saa  siig  da,  hvem  det  var?« 

»Det  var  —  det  var:   Fru  Oehlenschlæger. « 

»Nej,  virkeligl  lød  det  forundrede  Udraab. — 
»Saa  fik  Du  altsaa  Penge?« 

»Penge!  Nej  vist  ikke.  Penge?  Nej,  jeg  fik 
ikke  en  eneste  Skilling!  Men  ligemeget,  hun 
bad  mig  saa   pænt  om   Henstand,    at  jeg  villig 

indrømmede  den.  Desuden,  see  her,  Børn,  og 
glæd  Jer  med  mig,  hun  bragte  mig  denne  Gave: 
Oehlenschlægers  Digterværker«  med  en 
egenhændig,  smigrende  Indskrift  af  Digteren  til 
mig.  For  den  Pris  kunde  jeg  da  nok  give  Hen- 
stand ! « 

Derom  vare  Meningerne  rigtignok  deelte,  men 
den  Talende  blev  ved  sin. 

Da  han  i  nogen  Tid  havde  læst  i,  og  seet 
sig  mæt  paa  disse,  tilmed  smukt  indbundne  Bøger, 
af  hvilke  han  allerede  tidligere  ejede  et  godt 
Exemplar,  blev  Bibliotheket  frigjort  for  Laas  og 
Slaa,  en  af  de  forreste  Skabes  Tremmedøre  blev 
skubbet  til  Side,  nogle  ældre  Beboere  maatte  gjøre 
Plads  for  de  sidst  ankomne  Hædersgjæster  —  og, 
dér  stode  de  da  og  vendte  deres  forgyldte  Rygge 
pralende  mod  de  aabne  Tremmer.  —  Det  Værste 
var,  at  »Vognmanden«  fra  den  Tid  ikke  kunde 
faae  sig  til  at  afsende  flere  Erindringsskrivelser. 
Jeg  skal  ikke  sige  hvorledes  Enden  blev. 

Men  Historien  var  heller  ikke  endnu  ude.  Nach- 
spielet  var  det  artigste: 

Hver  Dags  Eftermiddag,  præcis  Klokken  3, 
bragte  >Ordonnansen«,  Stadthauptmandskabets 
R  a  p  p  o  r  t,  og  medens  Oberstløjtnanten  lod  tage 
Afskrifter  af  denne  vigtige  Depeche  til  Compagni- 
cheferne,   ventede  den  militaire  Overbringer  sæd- 

vanlig  i  den  oftere  omtalte  Mellemgang,  der  var 
skilt  fra  Bibliotheket. 

I  Rapporten  stod  sjeldent,  foruden  Over-  og 
Underskrift,  andet  end  det  eneste  lille,  mystiske 
Ord:  »Intet«;  men  det  lod  til,  at  Overbringeren, 
den  »skikkeliges  af  hele  Familien  velseete  Spille- 
mand P. ,  ikke  altid  posterede  sig  i  Gangen  for 
Intet«;  thi,  cfterat  først  en  eller  to  Hundreddaler- 
sedler  vare  forsvundne  fra  Brevtasken,  som  be- 
roede i  den  paa  Gangen  hængende  Overfrakkes 
Brystlomme,  og  Vedkommende  derefter  gjorde  den 
sorgelige  Opdagelse,  at  Oehlenschlægers  Digter- 
værker vare  forsvundne,  uden  at  Døren  havde 
været  aabnet,  siden  de  indtoge  deres  Plads,  saa 
gik  der  et  Lys  op  for  adskillige  andre  Sagers 
Forsvinden,  og  der  herskede  ikke  mindste  Tvivl 
om,  hvem  der  var  Gjerningsmanden. 

Jeg  skal  kun  tilføje,  at  der  af  Hensyn  til 
»den  skikkelige«  Persons  talrige  Familie,  ikke 
skete  nogen  Anmeldelse  til  de  militaire  Foresatte, 
og  at  al  Efterforsken  underhaanden,  ved  Politiets 
Mellemkomst,  var  frugtesløs.  Vist  og  sandt  er 
det,  at  min  Fader,  der  aldrig  omtalte  sine  tabte 
Flundreddalersedler,  med  stor  Beklagelse  mindedes 
sit  Tab  af  Bøgerne  med  deres  Inscription.'  Endnu 
i  sine  sidste  Dage  talte  han  derom  til  Den,  der 
skriver  dette;  hans  Klage  lød  næsten,  som  om  dette 
Tab  hørte  med  til  hans  Livs  største  Gjenvordigheder. 

—  Jeg  er  endnu  ikke  heelt  færdig  med  Bi- 
bliotheket.  Det  fik  uventet  en  volumineus  Tilgang 
i  specifik,  videnskabelig  Retning.  Hermed  for- 
holder det  sig  saaledes: 

Engang  var  min  Fader  bleven  heftig  syg. 
Professor  Withusen  havde  tilkaldt  et  Par  andre 
Læger,  og  deres  Vota  lød  paa,  at  der  neppe  var 
noget  Redningshaab.  Da  faldt  det  en  af  Sønnerne 
ind,  at  Patienten,  som  et  sidste  Nødanker,  burde 
prøve  Homøopathien. 

Den  Paagjældende  var  personlig  uvidende 
om  denne  Forandring  af  Cour  —  havde  han 
vidst  Noget  derom,  vilde  han  bestemt  have  pro- 
testeret. Sandhed  er  det,  at  der  snart  skete  et 
Omslag  i  Sygdommens  Charakteer,  Crisis  var 
overstaaet  og  den  Syge  uden  Fare.  Da  hans 
Reconvalescens  var  betrygget,  blev  han  under- 
rettet om,  ved  hvilket  Middel,  det  var  skeet. 

Hahnemann's  Lære,  hentet  fra  Theorien :  Si- 
milia  similibus  curranturk  maatte  kjendes  og  stu- 
deres, de  homøopathiske  Bøger  strømmede  til 
Huus,  og,  som  rimeligt  er,  Apotheket  medfulgte 
samtidig. 

Flere  og  fiere  vidunderlige  Hændelser  styrkede 
ham  i  den  nye  Troeslærdom. 

En  Dag  kom  han  ud  til  »Herresædet  i 
Uttersløv.  Dér  stod  den  ellers  saa  sund  og  til- 
freds   udseende,     velhavende    Gaardmandsdatter, 

støttet  til  en  Krykkestok  og  lænet  mod  Dør- 
stolpen, medens  hun  lod  Solen  oplivende  falde 
paa  sit  smukke,  nu  saa  blege  Ansigt. 

»Hvad    er    der  i   Vejen,    lille    Ane    Marie? 
spurgte  han  deeltagende.      Ær  Du  ikke  rask?« 

»Ak  nej!  Jeg  har  en  Knæskade,  og  nu  vil 
Doctoren  absolut,  at  mit  ene  Been  skal  sættes  af; 
man  vil  gjøre  mig  til  Krøbling  for  hele  Livet,  at 
sige,  hvis  jeg  overlever  Operationen.« 

»Hm,  hm!  Stakkels  lille  Ane  Marie!  Du  maa 
dog  ikke  tabe  Modet.  Der  gives  maaskee  endnu 
Midler,  som  kunne  hjælpe;  hvem  veed!  Jeg  vil 
tale  med  din  Fader,  og  hvis  han  samtykker,  vil 
jeg  medbringe  en  Læge,  som  forhen  har  staaet 
sig  i  Kampen  mod  lignende  Onder. 

»Gid  han  da  ogsaa  maatte  staae  sig  her!' 

Aftalen  var  snart  truffen,  og,  allerede  næste 
Dag,  mødte  min  Fader  med  Doctor  Lund,  sen. 

Jeg  vil  ikke  følge  Historien  i  dens  nøjere 
Udvikling;  men  kun  anføre  dens  Slutning:  Pigen 
kom  sig,  efter  nogen  Tids  Forløb,  saa  at  der 
aldrig  senere  blev  Tale  om  Benets  Afsætning. 
Ane  Marie  priste  »Manden  deroppe  fra  Gaarden  < 
som  hendes  Livs  Frelser,  og  hun  glemte  aldrig 
sin  Taknemmelighed. 

Jeg  kunde  anføre  flere  Undervirkninger  af 
Homøopathien,  som,  virkeligt  eller  indbildt, 
skyldtes  hans  Mellemkomst;   men  da  jeg  —  min 

personlige  Mening  ufortalt  —  veed,  at  jeg  hos 
Mange  kun  vilde  fremkalde  Vantroens  Smil,  lader 
jeg  det  fare. 

—  Selv  kunde  han  ikke  lade  være  at  prac- 
tisere;  men  kun  i  det  Smaa.  Hans  egentlige  og 
fornemste  Patienter  vare  Kostaldens  Beboere;  de 
heldige  Coure,  han  her  udøvede,  skaffede  ham 
Clienter,  endog  paa  fjerne  Steder.  Navnlig  var 
der  en  vis  »Knæmadame«  i  hans  Kobesætning, 
hvis  flereaarige  Svulst  paa  det  ene  Forbeen,  var 
anseet  som  permanent;  men  som  ikkedestomindre 
blev  fuldstændig  helbredet  efter  —  saavidt  jeg 
veed  —  ind-  og  udvendig  Anvendelse  af  Tinctura 
Arnica,  behørigt  fortyndet  —  naturligvis.  Der 
gik  Hul  paa  den  steenhaarde  Byl,  og  dermed 
var  den  Potte  ude. 

Men  ogsaa  sig  selv  og  sine  Medmennesker 
hjalp  han  stundom  ud  over  de  sædvanlige  »Klejne- 
Leiden's«  Gjenvordigheder,  og  det  var  næsten  rø- 
rende at  være  Vidne  til  den  Overbeviisning,  jeg 
kunde  fristes  til  at  sige:  Mirakeltro,  der  ved  slige 
Lejligheder  besjælede  ham. 

—  Naar  hans  egen  Plagegjæst,  Krildrehosten, 
kom  over  ham,  greb  han  i  Hast  til  Vestelommen, 
hvor  Midlet  stedse  holdtes  i  Beredskab. 

»Ah!«  sagde  han  hostende.  »Hm!  hm!  Det 
er  fatalt;  nu  forstyrrer  jeg  —  hm!  hm!  - —  Men 
vent    bare   lidt;    det  skal  strax  være   forbi.     Og 

saa  tog  han  af  sit  præparerede  Sukker,  og  udbrød 
efter  en  sidste  Kamp  med  Hosten:  >Saa,  nu  er 
det  forbi!  Jeg  skal  ikke  længer  gjøre  Uro  med 
min  fatale  Gøen!«  —  Var  det  Tiltroen,  en  kraftig 
Overbeviisning  eller  Medicamentet  — ?  Jeg  veed 
det  ikke;  men  vist  er  det,  Hosten  ophørte  altid 
paa  denne  Commando. 

Naar  Nogen,  hvad  der  hyppigt  skete,  søgte 
hans  Hjælp  for  Tandpine,  tog  han  Sagen  ivrig 
og  alvorlig. 

»Kom,«  plejede  han  at  sige,  »tag  dette,  og 
sæt  Dig  saa  rolig  ned  her  i  Sophahjørnet;  det 
skal  snart  gaae  over.  —  »Naa!«  —  lød  det,  efter 
en  kort  Tids  Forløb  —  »hvorledes  har  man  det 
saa?    Føler  Du  ingen  Forandring? 

Svarede  Patienten:  »Tak,  nu  er  det  bedre,« 
eller  vel  endog:  »Nu  er  Tandpinen  gaaet  over! 
da  var  han  kisteglad  og  meget  triumferende 
»Ikke  sandt,  det  er  ufejlbarligt,  vidunderligt,  radi- 
kalt —  jeg  var  sikker  paa,  at  det  vilde  hjælpe 
strax ! « 

Heed  det  derimod:  »Ah,  ah!  Tandpinen  er 
meget  værre;  jeg  kan  ikke  udholde  Smerten 
længer!«   svarede  han  med  et  veltilfreds  Smil: 

»Bravo,  det  er  godt!  Det  beviser,  at  Midlet 
har  slaaet  an,  at  det  er  ifærd  med  at  virke.  Bliv 
bare  siddende  ganske  rolig,  saa  skal  Fjenden  snart 
faae  Rejsepas!« 

Og  det  Mærkelige  er,  at  den  tillidsfulde  Læge 
som  oftest  fik  Ret,  idet  den  ^nagende  Orm«,  ialt- 
fald  af  Høfiighedshensyn  og  indtil  videre,  plejede 
at  indstille  sin  Graadighed. 


Jeg  antager,  at  det  nogenlunde  er  lykkedes 
mig,  at  vinde  Læserens  Interesse  for  den  jevne, 
kjøbenhavnske  Borgermand,  hvis  Liv  og  Levnet, 
jeg  her  i  nogle  korte  Træk  har  fremstillet.  Hvis 
jeg,  paa  Grund  af  mit  særlige  Forhold  til  den 
Afskildrede,  stundom  har  været  lidt  minutieus  i 
Behandlingen,  ja  endogsaa  er  skejet  lidt  ud  fra 
det  egentlige  Stof,  maa  det  erindres,  at  det  fore- 
liggende Arbejde  ikke  er  en  af  Opfindsomheden 
skabt  Novelle,  men  en  sammenhængende  Række 
af  smaa,  virkelige  og  sandfærdige,  Tids-  og  Cha- 
rakteerbilleder,  hentede  fra  den  lille  Verden,  hvor 
Biographen  sjeldent  søger  hen,  for  at  finde  Mate- 
riale for  sin  Pen. 

De,  der  velvilligt  have  fulgt  mig  saa  langt, 
ad  Bugter  og  Sideveje,  kunne  maaskee  endnu 
ønske  Klarhed  over  Et  og  Andet;  jeg  vil  da 
tænke  mig  Fremsættelsen  af  nogle  Spørgsmaal, 
og  give  Svar  derpaa: 

Hvorledes  gik  det  med  Joh.  Bruun's  liden- 
skabelige Dyrken  af  Musik?  Bevarede  den  sin 
Styrke  til  Haanden  var  træt  og  Øret  sløvt? 

Ingensinde  sløvedes  Ørets  Sands.  Men  længe 
før  Tiden,  allerede  i  Trediverne,  nægtede  Haandcn 
at  gjøre  Tjeneste.  —  En  Vinterdag  gjorde  Joh. 
Bruun  en  Udflugt  i  Slæde  —  en  Holsteenskvogn 
paa  Kilker  —  med  sin  Familie.  Touren  gjaldt 
en  Frokost  i  Uttersløv.  Kudsken  saae  sig  slet 
for,  og  Vognslæden  blev,  med  hele  dens  Indhold, 
trimlet  ned  i  en  dyb,  sneefyldt  Grøft.  Alle  faldt 
blødt;  men  den  Haand,  som  førte  Buen,  var  des- 
uagtet gjort  ubrugelig.  Den  højre  Arm  var 
brækket  et  lidet  Stykke  over  Haandledet. 

Violinen  troede  sig  sagtens  forglemt.  En 
Dag,  efter  længere  Tids  Forløb,  hørtes  der  en 
sørgmodig  Klang  fra  dens  Indelukke:  Stolen  var 
falden  om  og  Kvinten  sprungen.  Det  var  salig 
Ole  Dreyer's  Aand,  som  havde  klaget.  Men 
forgjæves!  Den  maatte  vente  endnu  i  nogle  Aar 
i  sit  Fængsel,  forinden  en  ny  Herre  lukkede  op 
og  frigjorde  de  lænkede  Toner. 

—  Det  selskabelige  Liv  og  Thalias  Tjeneste; 
hvorledes  var  hans  Forhold  til  disse? 

Selskaberne  døde  bort,  det  ene  efter  det 
andet  ligesom  Vennerne,  der  hver  fik  sin  » Torne- 
krands«.  Thalia  gik  Tiggergang  til  hun  fandt 
Fristed  i  andre  Omgivelser,  hvor  dog  Musa- 
sønnerne  fra  »Tre  Flasker  i  St.  Pederstræde  og 
fra  »Vildmanden«  paa  Østergade,  ikke  kom. 

—  Og  Udenlandsrejsen;  dette  Formaal  for 
den  ungdommelige  Phantasi  hos  Den,  der  paa 
staaende  Fod  kunde  opramse  alle  Landes  Stæder 
og  Floder,  deres  Bjærge  og  Provindser  —  hvad 
blev  der  af  den? 

Han  rejste  med  Sganerel  til  det  philo- 
sophiske  Land  og  var  med  ved  det  lykke- 
lige Skibbrud;  han  besøgte  Planeten  Nazar, 
Staden  Potu  og  Vidundernes  Land,  drog  med 
Baggesen  gjennen  Labyrinthens  Irgange  og  fulgte 
Oehlenschlæger  og  Steffens  paa  deres  vidunderlige 
Strejftog.  Han  saae  det  Hele  klart  gjennem  Mestre- 
nes Observationskikkerter ;  men  han  saae  det  fra  sin 
stille  Stue;  thi  personlig  var  det  ham  formeent 
at  komme  bort:  Udenfor  holdt  en  Slæde  i  Vejen; 
Hustruen  sad  der  allerede,  og  efterhaanden  sam- 
lede sig  otte  Børn  paa  Sæderne ;  nogen  Væltning 
skete  vel  ikke,  men  naar  skulde  han  have  været 
i  Stand  til  at  løsrive  sig  fra  sin  egen  Plads? 

—  Og  Militairvæsenet,  Poesien,  Homøopathien, 
Studeringen  af  fremmede  Sprog  og  maaskee  endnu 
flere  omhandlede  Tilbøjeligheder  —  hvorledes  gik 
det  med  dem? 

En  Dag,  da  Oberstløjtnanten,  højt  oppe 
i  Tredserne,  skulde  paa  Fælleden  for  at  com- 
mandere  Bataillonen,  og  den  gamle  Ridehest 
»Lise«  —  som  ogsaa  var  bleven  graa  i  Tjenesten 

samt  sløvet  paa  adskillige  Sandser  —  i  den  An- 
ledning blev  trukken  frem,  glatstriglet  og  i  bedste 
Puds,  var  det  nær  gaaet  den  rødkjolede  Veteran, 
som  det  paa  hin  allerførste  Ridetour  gik  den 
celadongrønne  Yngling: 

Lise,  der  prægtig  stod  for  Skud  —  maaskee 
var  hun  døv  —  stod  derimod  daarligt  paa  sine 
Forbeen;  et  Steds  paa  Store  Kjøbmagergade, 
styrtede  hun;  det  vil  sige,  hun  lagde  sig  paa 
Knæerne  med  saa  megen  Anstand,  at  hun,  lige- 
som Ørkenens  Kameler,  gav  Rytteren  Tid  til  at 
komme  af  Stigbøjlerne  og  aldeles  uskadt  sætte 
Foden  paa  Jorden. 

Om  Artilleriet  paa  Amager  den  Dag  ligefuldt 
fik  sin  rette  Commando,  skal  jeg  lade  være  usagt; 
jeg  veed  kun,  at  Bataillonschefen,  nogen  Tid  efter, 
tog  sin  Afsked,  og  at  Lise,  til  Løn  for  lang  og 
tro  Tjeneste,  »gik  af«  med  en  Kugle  bag  det 
ene  Øre. 

—  Poesien  fandt  endnu  af  og  til  sit  Udtryk 
ved  festlige  Familiebegivenheder  og  ved  enkelte 
tilbageværende  Venners  Bortgang ;  men  det  skete 
dog  sjeldnere  og  sjeldnere;  derimod  vedblev 
Sprogene  at  florere. 

Dér  sad  han,  den  smukke,  snart  firsincls- 
tyve-aarige  Mand,  med  det  kridhvide  Haar  og 
intelligente   Ydre,    og    syslede    med    sine   Bøger. 

Tartuffe  og  Le  malade  imaginaire,  gaae  let  fra 
Haanden,  afvexlende  med  Frithjofs  Saga  og  Fan- 
rik  Ståls  Sagnar;  men  besværligere,  ligesom  Bjærg- 
manden  i  sin  Schact,  arbejder  han,  ved  Bistand 
af  Lexica,  Glosser  og  Noter,  paa  Gjennembryd- 
ningen  af  Don  Qvixote  og  La  divina  Comedia,  i 
disse  Værkers  forskjellige  Originalsprog. 

—  Sandsen  for  det  Skjønne  og  Mildnende, 
blev  bevaret  usvækket,  og  han  var  henrykt,  naar 
den  ellers  stille  Stue  gjenlød  af  ungdommelig  og 
frisk  Latter. 

—  Da  han  var  83  Aar  gammel,  meldte 
Døden  sig.  Aanden  var  endnu  stærk;  men  det 
legemlige  Maskineri  gjorde  Vanskelighed  ved  at 
yde  sin  Tjeneste.  Tilliden  til  Homøopathien  be- 
varede han  usvækket;  men,  som  han  selv  sagde, 
»der  groer  ingen  Urt  mod  Døden«. 

En  Dag  sagde  han  til  sin  trofaste  Husbestyrer- 
inde: »Formodentlig  kalder  Herren  mig  imorgen. 
See,  dér  er  Nøglen  til  mit  Skrivebord;  i  den  og 
den  Skuffe  vil  De  finde  et  Papir  med  Udskrift: 
Til  min  Begravelse«.  Tag  det,  og  gjem  det,  til 
det  kræver  sin  Anvendelse.  —  Bedst  er  det,  strax 
naar  jeg  er  død,  at  bære  mig  over  i  Helliggejstes 
Kirke;  det  volder  altid  Forstyrrelse  at  have  Liig 
henstaaende  i  Huset.« 

Efter  en  lang  Slummer,  fortalte  han,  at  han 
havde  drømt  den  gamle  Husvens,   Paulli's,   Tale 

ved  hans  Baare,  og  han  gjengav  dens  Hoved- 
indhold: »Ordene  vare  blomstrende,  han  mindedes 
Uttersløv,  og  han  talte  saa  smukt.  Men  hvorledes 
kan  den  skjønne  Tale  tilkomme  mig,  der  kun  slet 
og  ret  har  udfyldt  den  beskedne  Plads,  der  her  i 
Livet  var  mig  anvist?  Forresten  talte  han  sandt: 
min  stille  Tilværelse  var  lykkelig!« 

Han  havde  drømt  Paulli's  Tale  rigtig. 

—  Næste  Dag,  den  29de  April  1862,  anbe- 
falede han  sin  Sjæl  til  Gud,  og  hensov  rolig, 
omgiven  af  en  talrig  Kreds  af  Børn  og  Børnebørn. 

» Efter  det  tændte  Lys  s  egen   Udslukkelse, 
faldt  Hammerslaget!« 

